Terdzo-PHA-006 - Rinchen Terdzö\nChos rgyal rdo rje\nGu ru drag po mthing ga\nchos rdor gu ru drag mthing lhag bstab\nby ཆོས་རྒྱལ་རྡོ་རྗེ་ (Chögyal Dorje)\nrevealed by ཆོས་རྒྱལ་རྡོ་རྗེ་ (Chögyal Dorje)\nin cycle གུ་རུ་དྲག་པོ་མཐིང་ག་ (Gu ru drag po mthing ga)\nVolume 14 (ཕ) / Pages 89-90 / Folios 1a1 to 1b6\nRinchen Terdzö Volumes List > Volume 14 > Text #6 (Scroll to Bottom)\nchos rgyal rdo rje. chos rdor gu ru drag mthing lhag bstab. In Rin chen gter mdzod chen mo pod bcu bzhi pa (The Great Treasury of Rediscovered Teachings Volume 14) by 'jam mgon kong sprul, 89-90. New Delhi: Shechen Publications, 2007-2016.\nTreasure colophon page 91: མཚོ་ཆེན་རིན་ཆེན་གཡུ་མཚོའི་དགེ་བསྙེན་ཀླུ་བདུད་ནག་པོའི་གྲེ་བར་གཏེར་དུ་སྦས་པས་། དུག་སྦྲུལ་གྱི་ལྤགས་པ་སོར་བཞི་ལ་བདུད་མགོན་ཏྲཀྴད་ནག་པོའི་ཡི་གེ་ཀླུ་བདུད་ཉིད་ཀྱི་མཐོང་བའི་དུག་དང་རེག་པའི་དུག་གིས་བདག་ལ་གནོད་པ་མེད་པར་གས་ཕོ་སྟག་གི་ལོར་ཟླ་བ་དགུ་པའི་ཚེས་དགུ་ཡི་ནམ་སྨད་ཀྱི་ཆ་ངོས་སུ་བདག་ལ་སྤྲད་པས༔ ཤིང་ཕོ་སྟག་གི་ལོ་བར་གསང་རྒྱ་བྱས་ནས༔ སྦས་པའི་ཆོས་བདག་གི་ངོར་སྟག་ལོ་ཟླ་བ་དྲུག་པའི་ཉེར་དགུ་ནུབ་སྲོད་དྲག་པོའི་དུས་སུ་འབྲུག་དགོན་མདོ་སྔགས་བཤད་སྒྲུབ་གླིང་གི་ཕོ་བྲང་དུ། རིག་འཛིན་ཆོས་རྒྱལ་རྡོ་རྗེས་དཀར་ཤོག་ངོས་སུ་ཕབ་པ་ཡི་གེ་པ་ནི་ལྷ་སྲས་ཀྱི་བྱིན་རླབས་ཀྱི་ཆ་ཐོབ་པའི་མིང་གིས་བྲིས༔ ས་མ་ཡ་རྒྱ་རྒྱ་རྒྱ༔ སྐུ་རྒྱ༔གསུང་རྒྱ༔ ཐུགས་རྒྱ༔ དུས་ངན་སྙིགས་མའི་སྔགས་པ་ལ་གཏད་ན་ཤན་པའི་ལག་ཏུ་གྲི་བསྐུར་བ་དང་འདྲ་བས༔ མི་སྤེལ་བར་དམ་ཚིག་རྒྱ༔ དཔེ་འདི་ཤོག་དྲིལ་བྱེད་ནས་ཟངས་ལྕགས་ཀྱི་སྦུ་གུའམ་སྨྱུག་སྦུབ་སོགས་ནང་དུ་བཅུག་ནས་ལ་ཐིལ་བྱས་ཏེ་དམིགས་མེད་དུ་སྦས་པ་གནད་ཡིན༔\nTreasure colophon page 91: mtsho chen rin chen g.yu mtsho'i dge bsnyen klu bdud nag po'i gre bar gter du sbas pas /_dug sbrul gyi lpags pa sor bzhi la bdud mgon trak+shad nag po'i yi ge klu bdud nyid kyi mthong ba'i dug dang reg pa'i dug gis bdag la gnod pa med par gas pho stag gi lor zla ba dgu pa'i tshes dgu yi nam smad kyi cha ngos su bdag la sprad pas:_shing pho stag gi lo bar gsang rgya byas nas:_sbas pa'i chos bdag gi ngor stag lo zla ba drug pa'i nyer dgu nub srod drag po'i dus su 'brug dgon mdo sngags bshad sgrub gling gi pho brang du/_rig 'dzin chos rgyal rdo rjes dkar shog ngos su phab pa yi ge pa ni lha sras kyi byin rlabs kyi cha thob pa'i ming gis bris:_sa ma ya rgya rgya rgya:_sku rgya:gsung rgya:_thugs rgya:_dus ngan snyigs ma'i sngags pa la gtad na shan pa'i lag tu gri bskur ba dang 'dra bas:_mi spel bar dam tshig rgya:_dpe 'di shog dril byed nas zangs lcags kyi sbu gu'am smyug sbub sogs nang du bcug nas la thil byas te dmigs med du sbas pa gnad yin:\ngter mdzod chos rdor gu ru drag mthing\nThis work actually doesn't haveatitle, so I'm using the tentative title found in the margins for cataloging purposes only.\nྈ བྷནྡྷ་ལྕང་ལོ་ཅན་གྱི་ནང་དུ༔ ཚོགས་ལྷག་དགྲ་བགེགས་ཀྱི་ཤ་ཁྲག་དབྱེར་མེད་པ་རཀྟའི་རྒྱ་མཚོ་རྦ་ཀློང་དུ་འཁྲུགས་པ་ཤ་ཡི་རི་བོ༔ རུས་པའི་གྲམ་ཁྲོད་དབང་པོ་རྣམ་ལྔ་དོན་སྙིང་ནང་ཁྲོལ་དྲོད་རླངས་མ་ཡལ་བ་གཅིག་ཏུ་གྱུར་པར་བསམས་ལ༔ ཧཱུྃ༔དཀོན་མཆོག་གསུམ་དང་ཡི་དམ་ལྷ༔ མཁའ་འགྲོ་ཆོས་སྐྱོང་བདེན་པའི་མཐུས༔ ཞིང་བཅུ་ཚང་བའི་དགྲ་བགེགས་དང༔ ཡིད་ལ་དམིགས་པའི་དགྲ་བོ་འདིའི༔ བྱད་མ་ལྷ་སྲུང་བཅས་པ་ཡི༔བླ་སྲོག་རྣམ་པར་ཤེས་པ་རྣམས༔ ཚོགས་ཀྱི་ལྷག་མ་འདི་ལ་ཁུག༔ གནོད་བྱེད་རུ་དྲ་ཨཾ་ཀུ་ཤ་ཛ༔ ཧཱུྃ༔ བཾ་སྒྲོལ་ལྷག་སྡུད་སྤྱང་ཞོན་མ༔ སྐུ་གསུང་ཐུགས་ཡོན་ཕྲིན་ལས་ཀྱི༔ ལས་བྱེད་སྲོག་གཅོད་མཁའ་འགྲོ་འབུམ༔ གྲི་གུག་ཐོད་ཁྲག་འཛིན་པ་ཡིས༔ བསྟན་དགྲ་ཚོགས་ལྷག་དབྱེར་མེད་པ༔ ལྷག་མ་མེད་པར་ཞལ་དུ་བསྟབ༔ ཁྱད་པར་དམིགས་པའི་སྒོས་དགྲ་ནི༔ གཟུགས་ཕུང་དབང་པོ་མ་ཉམས་པ༔ མངོན་སུམ་རྐང་མཐིལ་སྐྱ་ལྷག་གེ༔ སྐད་ངན་ཙེར་ཙེར་འབོད་བཞིན་དུ༔ སྐད་ཅིག་ཉིད་ལ་གྱུར་མིད་དུ༔ སྐད་ཅིག་ཐོགས་མེད་བཞེས་སུ་གསོལ༔ ཨུཙྪིཥྚ་བ་ལིཾ་ཏ་དགྲ་བགེགས་ཀྱི་མཱཾ་ས་ལ་ཁཱ་ཧི༔ རཀྟ་ལ་ཁཱ་ཧི༔ ཙིཏྟ་ལ་ཁཱ་ཧི༔ ཀིཾ་ནི་རི་ཏི་ལ་ཁཱ་ཧི་ཁཱ་ཧི༔ ཧཱུྃ་ཧཱུྃ་ཕཊ་ཕཊ༔ ལྷག་མའི་ཟབ་གནད་སྲོག་གི་སྤུ་གྲི་ལས་བྱེད་མཁའ་འགྲོའི་སྙིང་ཐིག་འདི༔ སངས་རྒྱས་བསྟན་པའི་དོན་བཙུག་ལག་ཆོས་འཁོར་དང༔ དགེ་འདུན་གྱི་སྡེ་ཚེ་གཅིག་བྱང་ཆུབ་སྒྲུབ་པའི་དབེན་གནས་རི་ཁྲོད་མཛད་པའི་རྣལ་འབྱོར་སྲོག་ལ་བསྡོ་བའམ༔ བསྟན་པའི་དོན་དུ་ཨུས་ལན་དགུར་མ་ཐུག་པར་བྱས་ན་རང་རེ་རྡོ་རྗེའི་དམྱལ་བར་སྐྱེ་མཁའ་འགྲོའི་བཀའ་ཆད་འབྱུང་བས་དམ་རྒྱ༔ དགོས་པའི་དུས་ལ་བབ་ཚེ་པདྨ་འབྱུང་གནས་ཀྱི་བཀའ་ལས་ལྷ་སྲས་མུ་ཁྲི་བཙན་པོ་ལ༔ བསྟན་པ་འཇིག་ཅིང་དམ་ཆོས་བསྣུབ་པ་དང༔ རྒྱལ་པོ་དམང་དུ་འབེབ་པའི་གལ་སོང་ཚེ༔ ལྷ་སྲས་དཔང་དུ་བཙུགས་ལ་དམོད་པ་བོར༔ ཞེས་གསུངས་པ་ལྟར༔ རྣལ་འབྱོར་པའི་བསྟན་པའི་མཚོན་ཆ་ཡིན་པས་ཚོགས་ལྷག་ལ་འགུགས་གཞུག་ཡང་དོ་གལ་ཆེ་ཆུང་ལྔ་བདུན་དགུ་སོགས་བརྒྱ་རྩའི་བར་དུ་གང་དགོས་རྟོགས་དཔྱོད་བྱས་ནས་རྦད་བསྐུལ་ཡང་དེ་མཐུན་བྱས་ན༔ གང་ལ་དམིགས་པའི་དགྲ་དེ་ཉིད༔ ལོ་ཟླར་མི་འགོར་བར་བསྒྲལ་བར་ཐེ་ཚོམ་མེད་དོ༔ ལས་བྱེད་སྤྱང་ཞོན་མཆེད་གསུམ་གྱིས༔ ཁྲོས་མ་ནག་མོར་དམ་བཅས་པ་འོ༔ ས་མ་ཡ་ན་ར་ཀན༔ རཀྵ་རཀྵ་རཀྵ༔ ཌཱ་ཀི་ས་མ་ཡ་རྒྱ་རྒྱ་རྒྱ༔ མཚོ་ཆེན་རིན་ཆེན་གཡུ་མཚོའི་དགེ་བསྙེན་ཀླུ་བདུད་ནག་པོའི་གྲེ་བར་གཏེར་དུ་སྦས་པས་། དུག་སྦྲུལ་གྱི་ལྤགས་པ་སོར་བཞི་ལ་བདུད་མགོན་ཏྲཀྴད་ནག་པོའི་ཡི་གེ་ཀླུ་བདུད་ཉིད་ཀྱི་མཐོང་བའི་དུག་དང་རེག་པའི་དུག་གིས་བདག་ལ་གནོད་པ་མེད་པར་གས་ཕོ་སྟག་གི་ལོར་ཟླ་བ་དགུ་པའི་ཚེས་དགུ་ཡི་ནམ་སྨད་ཀྱི་ཆ་ངོས་སུ་བདག་ལ་སྤྲད་པས༔ ཤིང་ཕོ་སྟག་གི་ལོ་བར་གསང་རྒྱ་བྱས་ནས༔ སྦས་པའི་ཆོས་བདག་གི་ངོར་སྟག་ལོ་ཟླ་བ་དྲུག་པའི་ཉེར་དགུ་ནུབ་སྲོད་དྲག་པོའི་དུས་སུ་འབྲུག་དགོན་མདོ་སྔགས་བཤད་སྒྲུབ་གླིང་གི་ཕོ་བྲང་དུ། རིག་འཛིན་ཆོས་རྒྱལ་རྡོ་རྗེས་དཀར་ཤོག་ངོས་སུ་ཕབ་པ་ཡི་གེ་པ་ནི་ལྷ་སྲས་ཀྱི་བྱིན་རླབས་ཀྱི་ཆ་ཐོབ་པའི་མིང་གིས་བྲིས༔ ས་མ་ཡ་རྒྱ་རྒྱ་རྒྱ༔ སྐུ་རྒྱ༔གསུང་རྒྱ༔ ཐུགས་རྒྱ༔ དུས་ངན་སྙིགས་མའི་སྔགས་པ་ལ་གཏད་ན་ཤན་པའི་ལག་ཏུ་གྲི་བསྐུར་བ་དང་འདྲ་བས༔ མི་སྤེལ་བར་དམ་ཚིག་རྒྱ༔ དཔེ་འདི་ཤོག་དྲིལ་བྱེད་ནས་ཟངས་ལྕགས་ཀྱི་སྦུ་གུའམ་སྨྱུག་སྦུབ་སོགས་ནང་དུ་བཅུག་ནས་ལ་ཐིལ་བྱས་ཏེ་དམིགས་མེད་དུ་སྦས་པ་གནད་ཡིན༔ །ྀཨཚ།༔\nRetrieved from "https://rtz.tsadra.org/index.php?title=Terdzo-PHA-006&oldid=113122"\nThis page was last edited on 29 December 2017, at 05:33.


Terdzo-ZHI-001 - Rinchen Terdzö\n'ja' tshon gter byon dpal mgon rgyas pa'i las tshogs nor bdag lha gsum gyi g.yang skyabs cho ga longs spyod char 'beb\nVolume 51 (ཞི) / Pages 1-18 / Folios 1a1 to 9b3\nRinchen Terdzö Volumes List > Volume 51 > Text #1 (Scroll to Bottom)\n'jam mgon kong sprul. 'ja' tshon gter byon dpal mgon rgyas pa'i las tshogs nor bdag lha gsum gyi g.yang skyabs cho ga longs spyod char 'beb. In Rin chen gter mdzod chen mo pod nga gcig pa (The Great Treasury of Rediscovered Teachings Volume 51) by 'jam mgon kong sprul, 1-18. New Delhi: Shechen Publications, 2007-2016.\nces pa'i tshul 'di grong sngags pa mchog dman kun gyis kha rgyan du byed kyang mgo gzhug tshang ba dkon cing /_dam pa snga mas mdzad pa 'ga' re yang so so'i gsung rtsom la gzhi byas par snang bas/_'dir rtsa ba'i gter gzhung la 'ja' tshon pa nyid kyis lho brag gangs dben nas phran gter du bzhes pa'i rnam sras las byang le drug ma bka' babs bstan pa dar rgyas las zam ma chad par byung ba dang sbrel te/_pad+ma gar dbang blo gros mtha' yas kyis dpal kun spungs pa'i yang khrod nor bdag gnod sbyin chen po'i bsti gnas dang nye ba'i dga' tshal du bgyis pa dge legs 'phel\n༄༅། །འཇའ་ཚོན་གཏེར་བྱོན་དཔལ་མགོན་རྒྱས་པའི་ལས་ཚོགས་ནོར་བདག་ལྷ་གསུམ་གྱི་གཡང་སྐྱབས་ཆོ་ག་ལོངས་སྤྱོད་ཆར་འབེབ་ཅེས་བྱ་བ་བཞུགས་སོ། ། ན་མོ་གུ་རུ་བཱ་སུ་པ་ཏི་ཡེ། གསོལ་བཏབ་ཙམ་གྱིས་འདོད་རྒུའི་གྲུ་ཆར་འབེབ། །ཡིད་བཞིན་ནོར་བུ་རཏྣ་ཐོད་ཕྲེང་རྩལ། །དེ་སྤྲུལ་ནོར་ལྷའི་ཚོགས་ལ་གུས་བཏུད་ནས། །ཕོངས་སེམས་འབྱོར་པ་རྒྱས་པའི་ཚུལ་འདི་བསྐྲུན། །དུས་སྙིགས་མའི་མཐར་ཕྱི་སྣོད་ནང་བཅུད་ཀྱི་དཔལ་འབྱོར་ཉམས་ཤིང་རྒུད་པའི་དུས་སུ་འབྱོར་དྲུག་སྤེལ་བ་ལ་ཆེད་དུ་དགོངས་པའི་སྒྲུབ་ཐབས་ཟབ་མོ་འདི་ཉིད་ཉམས་སུ་ལེན་པ་ལ་གསུམ། སྦྱོར་བ། དངོས་གཞི། རྗེས་སོ། །དང་པོ་ལ། རྟེན་གྱི་དཀྱིལ་འཁོར་མི་བསོད་ནམས་ཅན་གྱི་ཁང་ས་ཁྱིམ་ས་ཕྱུག་པོའི་ཞིང་ས་སོགས་ལས་བྱ་བར་གསུངས་པས། དེ་ལྟ་བུའི་སྟེགས་བུ་བྱས་པའམ་མཎྜལ་ལ་བྱུགས་པའི་སྟེང་དྲིའི་ཆག་ཆག་གདབ་པར་འབྲུ་དཀར་དྲི་བཟང་གིས་སྦགས་པས་དབུས་སུ་ཚོམ་བུ་ཆེ་བ་གཅིག་གཡས་གཡོན་དུ་ཆུང་བ་རེ་རེ་བཀོད་པའི་སྟེང་དུ། འབྱོར་ན་རྣམ་སྲས་གཙོ་འཁོར་གསུམ་ཀའམ་གཙོ་བོ་རྐྱང་པའི་སྐུ་གཟུགས་དང་མེད་ན་ཙཀ་ལི་ལ་སོགས་པ་རྟེན་ཙམ་བཞུགས་སུ་གསོལ་བའི་མདུན་ཕྱོགས་སུ་གཏོར་མ་བཤམ། སྐུ་བརྙན་གང་ཡང་མེད་ན་ཚོམ་བུའི་སྟེང་ཁྲིའུའི་ཁར་རིན་པོ་ཆེའི་སྣོད་གས་ཆག་མེད་པའི་ནང་དུ་འབྲུ་སྣའི་ཕྱེ་མ་ལ་དཀར་མངར་སྨན་སྣ་རིན་ཆེན་ཕྱེ་མ་བསྲེས་པས་དབུས་སུ་གྲུ་བཞི་འཇོང་སྟབས་ཉི་ཟླ་ནོར་བུས་བརྒྱན་པ། གཡས་སུ་འབྲང་རྒྱས་ནོར་གཟུགས། གཡོན་དུ་བཤོས་ལྡེམ་བཅས་གསུམ་ཀ་ཁ་དོག་སེར་པོ་ལ་རྒྱན་སྤྲོས་གང་མཛེས་དང་། དར་གདུགས་སེར་པོ་ཕུབ་པ། ཟས་སྣ་མར་ཐུད་རིལ་བུ་སོགས་ཀྱིས་བསྐོར་བ་བཀོད། རྒྱབ་ཕྱོགས་སུ་བུ་མང་པོའི་ལག་ནས་བྱུང་བའི་མདའ་མོ་རྒོད་སྒྲོ་མ་ཉམས་ཤིང་མདེའུ་རྣོ་ངར་ལྡན་པ་ལ་མེ་ལོང་དར་སྣ་གཡུ་བྱི་རུ་དུང་ཤོ་རྣམས་ཀྱིས་བརྒྱན་པ་བཙུགས། མདུན་སོགས་མཐའ་སྐོར་དུ་མི་ཁས་དྲག་གི་ཕོར་པའི་ནང་དུ་འབྲི་བརྒྱ་ལྟ་བུའི་མར་ཁུ་དང་སྙན་གྲགས་ཅན་ལས་བྱུང་བའི་ཆང་ཕུད་ཀྱིས་བཀང་། རས་དཀར་སེར་གྱི་སྒྱེའུ་ལ་སོགས་པའི་ནང་དུ་རྒྱལ་པོས་ཁྲལ་དང་ཕྱུག་པོས་དམ་བུན་བསྡུས་པ་ལྟ་བུའི་ཞིང་ས་བཟང་ལ་མང་བའི་ནས་དང་རྒྱ་བོད་ཀྱི་འབྲུ་སྣ་བླུགས་པས་བཀང་། ཚོང་དུས་ཆེན་པོའི་ནོར་སྣ། རྟ་ནོར་ལུག་ཁྱུ་མང་པོའི་སྤུ་སྣ། མི་ཚེ་རིང་པོའི་སྐྲ། བསོད་ནམས་ཅན་གྱི་སྨ་ར་དང་གོས་དུམ། དབང་ཐང་ཅན་གྱི་ཁྱེའུ་ཕོ་མོའི་སྐྲའམ་དྲི་མ། དེ་དག་གི་ལག་ནས་བྱུང་བ་དང་སྟོན་མོ་ཆེན་པོའི་ཟས་སྣ། སྐུ་གསུང་ཐུགས་རྟེན་བྱིན་ཅན། སྐྱེས་ཆེན་དམ་པ་རྣམས་ཀྱི་ན་བཟའ། གསོལ་རས། བྱིན་རླབས་ཅན་གྱི་དམ་རྫས་སོགས་ལ་ཕྱིའི་མིང་རྟགས་དང་བཅས་གཡང་གི་རྟེན་དུ་བྱ་བར་གསུངས་པ་ལྟར་གང་འཛོམ་ལེགས་པར་བསགས། མར་ཐུད་པར་བུ། མངར་གསུམ། ཤ་ཆང་འོ་ཞོ། ཕྱེ་མར་གསེར་སྐྱེམས། མདའ་དར་གཡབ་རྒྱུ་སོགས་སྤྱི་དང་མཐུན་པར་འདུ་བྱ། མདུན་ངོས་སུ་མཆོད་གཏོར་ཟླུམ་པོ། སྨན་རག །ཆུ་གཉིས་ཉེར་སྤྱོད་བཤམ། ཡི་དམ་ལྷ་གཞུང་གང་ལ་བྱས་ཀྱང་ཆོག་མོད་ཆོས་བཀའ་འདི་དང་འབྲེལ་མཚུངས་དཀོན་སྤྱི་གཏོང་བར་མཛད་པས་དེའི་མཆོད་གཏོར་རྣམས་གོང་དུ་བཤམ་པར་བྱའོ། །གཉིས་པ་དངོས་གཞི་ལ་བདག་མདུན་གཉིས་ལས། བདག་བསྐྱེད་བརྒྱུད་འདེབས་སྔོན་གཏོར་ནས་བརྩམ་ལས་གཞུང་བསྲངས་ཏེ། ཚོགས་དང་སྐོང་བཤགས་ཀྱི་བར་དུ་བཏང་། དེ་ནས་ཡི་དམ་གཞན་ཡིན་ན་ཡང་སྐད་ཅིག་གིས་བདག་ཉིད་པདྨ་འབྱུང་གནས་སུ་གསལ་བཏབ་ལ། མཆོད་གཏོར་ཆབ་བྲན། ཨ་མྲྀཏས་བསང་། ཨོཾ་སྭ་བྷཱ་བ་སོགས་ཀྱིས་སྦྱང་། སྟོང་པའི་ངང་ལས་བྷྲཱུྃ་ལས་རིན་པོ་ཆེ་དང་པདྨ་ལ་སོགས་པའི་སྣོད་ཡངས་ཤིང་རྒྱ་ཆེ་བའི་ནང་དུ་འབྲུ་གསུམ་འོད་དུ་ཞུ་བ་ལས་ཕྱི་ནང་གསང་བའི་མཆོད་རྫས། སྨན་གཏོར་རཀྟ་བདུད་རྩིའི་རྒྱ་མཚོ་འདོད་ཡོན་གྱི་སྤྲིན་ཕུང་འཛད་མེད་ནམ་མཁའ་མཛོད་ཀྱི་གཏེར་ཆེན་པོར་གྱུར། ཨོཾ་བཛྲ་ཨརྒྷཾ་ནས་ཤབྡ་ཨཱཿཧཱུྃ། ཨོཾ་བཛྲ་སྥ་ར་ཎ་ཁཾ། ཞེས་བྱིན་བརླབ། མདུན་རྟེན། སྭ་བྷཱ་བས་སྦྱང་། སྟོང་པའི་ངང་ལས། རང་གི་མདུན་དུ་ལྕང་ལོ་ཅན་གྱི་དགའ་བའི་ཚལ་ཆེན་པོའི་དབུས་སུ་ནོར་བུ་རིན་པོ་ཆེའི་ཁང་བརྩེགས་འཁོར་ས་དང་བཅས་པའི་ནང་དུ། པདྨ་དང་ཟླ་བའི་གདན་གྱི་སྟེང་དུ་བཻ་ལས་རྒྱལ་པོ་ཆེན་པོ་རྣམ་ཐོས་སྲས་སྐུ་མདོག་གསེར་བཙོ་མ་ལ་ཉི་མ་འབུམ་གྱི་འོད་ཕོག་པ་ལྟ་བུ་སེང་གེ་ལ་འཆིབ་པ༔ རྒྱལ་མཚན་དང་ནེའུ་ལེ་འཛིན་པ༔ གཡས་སུ་ཛམ་བྷ་ལ་སེར་པོ་བགྲང་ཕྲེང་དང་ནེའུ་ལེ་བསྣམས་པ༔ གཡོན་དུ་ལྷ་མོ་ནོར་རྒྱུན་མ་སེར་མོ་གཡས་མཆོག་སྦྱིན་དང་གཡོན་འབྲས་ཀྱི་སྙེ་མ་བསྣམས་པ༔ ཞབས་སྐྱིལ་ཀྲུང་དུ་བཞུགས་པའོ༔ དེའི་སྟེང་གི་ནམ་མཁའ་ལ་སྣང་སྲིད་ཟིལ་གནོན་པདྨ་འབྱུང་གནས་ལ་དཔའ་བོ་མཁའ་འགྲོའི་འཇའ་སྤྲིན་བཞིན་འཐིབས་ནས་བཞུགས་པ༔ གཞན་ཡང་ཡི་དམ་ལྷ་ཚོགས་ཆོས་སྐྱོང་སྲུང་མ་དང་བཅས་ཏེ་སྣང་ལ་རང་བཞིན་མ་གྲུབ་པར་བཞུགས་པའི་གནས་གསུམ་ལས་འོད་ཟེར་འཕྲོས༔ རང་བཞིན་གྱི་གནས་ནས་སྤྱན་དྲངས༔ དམ་ཚིག་པ་དང་ཡེ་ཤེས་པ་གཉིས་སུ་མེད་པར་གྱུར༔ སྤོས་དཀར་ཙན་དན་དཀར་དམར་ག་པུར་ཨ་ག་རུ་སཱ་ལུའི་ཕྱེ་མ་སྦྱར་བའི་སྤོས་བསྲེག་ཅིང་དབྱངས་རོལ་བཅས་སྤྱན་དྲང་བ་ནི། ཧཱུྃ། ལྷོ་ནུབ་པདྨ་འོད་ཀྱི་གཞལ་ཡས་ནས། །ཡིད་བཞིན་ནོར་བུ་གུ་རུ་པདྨ་འབྱུང་། །རིགས་ལྔའི་དཔའ་བོ་མཁའ་འགྲོའི་འཁོར་དང་བཅས། །མོས་གུས་གདུང་བས་སྤྱན་འདྲེན་གཤེགས་སུ་གསོལ། །བཻ༔ བྱང་ཕྱོགས་མངའ་མཛད་གནོད་སྦྱིན་རྣམ་ཐོས་སྲས༔ ཛམ་ལྷ་ནོར་རྒྱུན་གནོད་སྦྱིན་བྱེ་བ་འབུམ༔ འདོད་ཡོན་ནོར་ལ་དབང་བསྒྱུར་རིན་ཆེན་ཆར་དུ་འབེབ༔ ཁྱེད་ཀྱིས་དངོས་གྲུབ་ཅི་འདོད་སྩོལ་བའི་ཕྱིར༔ ཐུགས་རྗེའི་དབང་གིས་འཁོར་བཅས་གཤེགས་སུ་གསོལ༔ ཨོཾ་རཏྣ་གུ་རུ་དྷཱ་ཀི་ནཱི་བཻ་ཤྲ་མ་ཎཱ་ཡ་ས་པ་རི་ཝཱ་ར་ཨེ་ཧྱེ་ཧི་བཛྲ་ས་མ་ཡ་ཛཿཛ༔ ཛཿཧཱུྃ་བཾ་ཧོ༔ བཞུགས་སུ་གསོལ་བ་ནི༔ ཧཱུྃ༔ དགོས་འདོད་ཆར་འབེབ་བླ་མ་ནོར་གྱི་ལྷ༔ དཔའ་བོ་ཌཱ་ཀི་སྤྲུལ་པ་ཡང་འཁོར་བཅས༔ རིན་ཆེན་དར་ཟབ་པདྨ་ཉི་ཟླའི་སྟེང༔ བཞུགས་ནས་བྱིན་རླབས་དངོས་གྲུབ་བསྩལ་དུ་གསོལ༔ བྱང་ཕྱོགས་ལྕང་ལོ་ཅན་གྱི་ཕོ་བྲང་ནས༔ གནོད་སྦྱིན་རྒྱལ་པོ་འཁོར་དང་བཅས་པ་རྣམས༔ བདག་ལ་བརྩེ་ཕྱིར་གནས་འདིར་བྱོན་ནས་ཀྱང༔ དགྱེས་ཤིང་མི་གཡོ་བརྟན་པར་བཞུགས་སུ་གསོལ༔ ས་མ་ཡ་ཏིཥྛ་ལྷན༔ ཕྱག་འཚལ་བ་ནི༔ ན་མོ༔ སྐྱེ་འགག་འགྱུར་མེད་ཕྲིན་ལས་ཐམས་ཅད་རྫོགས༔ རང་བྱུང་ཐུགས་རྗེས་འགྲོ་བ་མ་ལུས་སྒྲོལ༔ ཡིད་བཞིན་ནོར་ལྟར་དངོས་གྲུབ་ཆར་འབེབ་པ༔ རིག་འཛིན་ནོར་ལྷའི་ཚོགས་ལ་ཕྱག་འཚལ་ལོ༔ གནོད་སྦྱིན་རྒྱལ་པོ་ཆེན་པོ་རྣམ་ཐོས་སྲས༔ ནོར་ལ་དབང་སྒྱུར་འདོད་ཡོན་ཆར་དུ་འབེབ༔ དབུལ་བའི་གདུང་སེལ་མགོན་པོ་ཐུགས་རྗེ་ཅན༔ རྒྱལ་ཆེན་འཁོར་དང་བཅས་ལ་ཕྱག་འཚལ་ལོ༔ ན་མོ་པུ་རུ་ཤ་ཡ་ཧོ༔ མཆོད་པ་ནི། ཧཱུྃ༔ བླ་མ་ནོར་ལྷ་རིག་འཛིན་མཁའ་འགྲོའི་ཚོགས༔ མགོན་པོ་གནས་སྐྱོང་འཁོར་དང་བཅས་པ་ལ༔ དངོས་སུ་འབྱོར་དང་ཡིད་ཀྱིས་བཤམས་ཤིང་སྤྲུལ༔ སྔགས་དང་ཕྱག་རྒྱས་བྱིན་གྱིས་བརླབས་པ་ཡི༔ ཡོན་ཆབ་མེ་ཏོག་བདུག་སྤོས་མར་མེ་དྲི༔ ཞལ་ཟས་སྒྲ་སྙན་ཕྱི་ཡི་མཆོད་པ་དང༔ གཟུགས་སྒྲ་དྲི་རོ་རེག་བྱ་ནང་མཆོད་འབུལ༔ སྒེག་ཕྲེང་གླུ་གར་བདེ་སྐྱེད་ལྷ་མོའི་ཚོགས། །གླིང་བཞི་རི་རབ་ཉི་ཟླ་ནོར་བུའི་གཏེར། །དཔག་བསམ་ལྗོན་ཤིང་ཅང་ཤེས་འདོད་འཇོའི་བ། །མ་རྨོས་ལོ་ཏོག་སྨན་འབྲུ་དར་ཟབ་གོས། །བཀྲ་ཤིས་རྫས་རྟགས་རྒྱལ་སྲིད་རིན་ཆེན་རིགས། །སྲིད་གསུམ་དཔལ་འབྱོར་ལོངས་སྤྱོད་ཇི་སྙེད་པ། །མཁའ་དབྱིངས་ཀུན་ཁྱབ་ནམ་མཁའ་མཛོད་ཀྱི་སྤྲིན། །གུས་པས་འབུལ་ལོ་དགྱེས་པར་བཞེས་ནས་ཀྱང་། །འཛད་མེད་ནོར་གྱི་དངོས་གྲུབ་བསྩལ་དུ་གསོལ། །ཨོཾ་རཏྣ་གུ་རུ་ཌཱ་ཀི་ནཱི་བཻ་ཤྲ་བ་ཎཱ་ས་པ་རི་བཱ་ར་ཨརྒྷཾ་ནས། ཤབྡ་སརྦ་པཱུ་ཛ་མེ་གྷ་ས་མུ་དྲ་སྥ་ར་ཎ་ས་མ་ཡེ་ཨཱཿཧཱུྃ༔ བསྟོད་པ་ནི། ཧཱུྃ་ཧྲཱི༔ འགྲོ་བའི་དོན་དུ་རང་བྱུང་འོད་དཔག་མེད༔ བཀྲ་ཤིས་ཡོན་ཏན་དུ་མས་བརྒྱན་པའི་སྐུ༔ འཇིག་རྟེན་མངའ་བསྒྱུར་པདྨ་རྒྱལ་པོའི་སྲས༔ མཁའ་འགྲོའི་ཚོགས་དང་བཅས་ལ་ཕྱག་འཚལ་བསྟོད༔ བྱང་ཕྱོགས་མངའ་མཛད་མགོན་པོ་ཐུགས་རྗེ་ཅན༔ འགྲོ་བ་ཉམ་ཐག་གྱུར་ཀུན་རྗེས་བཟུང་ནས༔ དབུལ་བའི་སྡུག་བསྔལ་སེལ་ལ་ཕྱག་འཚལ་བསྟོད༔ གནོད་སྦྱིན་རྒྱལ་པོ་རིན་ཆེན་གཏེར་གྱི་བདག༔ སྐུ་མདོག་སེར་གསལ་གསེར་གྱི་ལྷུན་པོའི་མདོག༔ བདུད་རྩིའི་ཆར་འབེབ་གསུང་ལ་ཕྱག་འཚལ་བསྟོད༔ ཐུགས་རྗེའི་དགོངས་པས་ཉམ་ཐག་མ་ལུས་གཟིགས༔ ནམ་མཁའ་མཛོད་ལ་མངའ་བརྙེས་གཟི་བརྗིད་ཅན༔ འགྲོ་བ་ཀུན་སྐྱོབ་ཐུགས་ལ་ཕྱག་འཚལ་བསྟོད༔ བྱང་ཕྱོགས་སྐྱོང་བའི་རྒྱལ་ཆེན་རྣམ་ཐོས་སྲས༔ ནོར་གྱི་བདག་པོ་ཨཱརྱ་ཛམ་བྷ་ལ༔ དབུལ་བ་སེལ་བའི་ལྷ་མོ་ནོར་རྒྱུན་མ༔ རྣམ་སྲས་འཁོར་དང་བཅས་ལ་ཕྱག་འཚལ་བསྟོད༔ ལོངས་སྤྱོད་འདོད་ཡོན་དངོས་གྲུབ་ཆར་འབེབ་སྩོལ༔ བཤགས་པ་ནི། ཧཱུྃ༔ ཚེ་རབས་སྔོན་ནས་ད་ལྟ་འདིར་སྐྱེས་བར༔ ལུས་ངག་ཡིད་ཀྱིས་མི་དགེ་བསགས་པ་ཡིས༔ མགོན་པོ་འཁོར་བཅས་ཐུགས་དང་ཅི་འགལ་བ༔ དེ་དག་ཁྱེད་ཀྱི་སྤྱན་སྔར་མཐོལ་ལོ་བཤགས༔ ཡིག་བརྒྱ་བརྗོད། བཟླས་དམིགས་ནི། བདག་མདུན་ཐུགས་ཀའི་འོད་ཟེར་སྤྲོ་བསྡུས་འཇིག་རྟེན་གྱི་ཁམས་ཐམས་ཅད་ནས༔ ཕྱི་སྣོད་ནང་བཅུད་རྒྱལ་བ་སྲས་བཅས་ཐམས་ཅད་ཀྱི་བྱིན་རླབས་དང༔ ནོར་བུ་ཕྱྭ་གཡང་ལོངས་སྤྱོད་ཐམས་ཅད་སིབ་སིབ་བྱོན་ནས་མདུན་བསྐྱེད་ཀྱི་ཐུགས་ཀར་ཐིམ༔ འོད་དང་འོད་ཟེར་ཀྱི་ལི་ལི༔ སྣང་སྲིད་ཐམས་ཅད་ཡ་ལ་ལ༔ ཀར་ཀོར་འཁོར་ལ་འཁོར༔ མདོར་ན་སྲིད་པ་གསུམ་གྱི་བཀྲག་མདངས་འོད་ཟེར་ཕྱྭ་གཡང་ཐམས་ཅད་རྟགས་རྫས་རྟེན་ལ་ཐིམ་ཞིང༔ གནས་ཁང་ཐམས་ཅད་ཟླ་འོད་ཤར་བ་ལྟ་བུ་བྱས་ནས་བཀྲ་ཤིས་བྱིན་ཆགས་སྣུམ་འོད་དང་ལྡན་པར་གྱུར་པར་བསྒོམས་ལ། ཨོཾ་བཻ་ཤྲ་བ་ཎཱ་ཡ་སྭཱ་ཧཱ༔ གཙོ་བོ་འོ། །ཨོཾ་ཛམྦྷ་ལ་ཛ་ལེནྡྲ་ཡ་སྭཱ་ཧཱ༔ ཛམ་ལྷ་སེར་པོ་འོ། །ཨོཾ་བཱ་སུ་དྷཱ་རི་ཎྱཻ་སྭཱ་ཧཱ༔ ནོར་རྒྱུན་མ་འོ། །གཙོ་བོ་ལ་སྟོང་ཕྲག་རེ་རེ་སོང་བ་དང་གཡས་གཡོན་ལྷའི་སྲོག་སྔགས་བརྒྱ་རྩ་རེ་བཟླ། ཐུན་སྐབས་སུ་དབྱངས་གསལ་རྟེན་སྙིང་ལན་གསུམ་བརྗོད་ལ། གཏོར་མ་འབུལ་བ་ནི། བསང་སྦྱང་། སྟོང་པའི་ངང་ལས་ཨོཾ་ལས་རིན་པོ་ཆེའི་སྣོད་དུ་ཁཾ་ལས་གཏོར་མ་བདུད་རྩིའི་རྒྱ་མཚོ་འདོད་ཡོན་ལྔའི་སྤྲིན་ཕུང་འཕྲོ་བར་གྱུར། འབྲུ་གསུམ། ཨ་ཀཱ་རོས་བྱིན་གྱིས་བརླབ། ཨོཾ་རཏྣ་གུ་རུ་ཌཱ་ཀི་ནཱི་ས་པ་རི་བཱ་ར་ཨི་དཾ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི། ཨོཾ་བཻ་ཤྲ་བ་ཎཱ་ཛམྦྷ་ལ་བཱ་སུ་དྷཱ་རི་ཎྱཻ་ས་པ་རི་བཱ་ར་མ་ཧཱ་བ་ལིཾ་ཏ་མ་ཧཱ་པཱུ་ཛ་ཁ་ཁ་ཁཱ་ཧི་ཁཱ་ཧི། ལན་གསུམ་གྱིས་འབུལ་ལ་ཕྲིན་ལས་བཅོལ་བ་ནི། ཧཱུྃ་ཧྲཱིཿ དཀོན་མཆོག་ཀུན་འདུས་གུ་རུ་མཁའ་འགྲོའི་ཚོགས། །རྣམ་སྲས་ལྕམ་དྲལ་ནོར་ལྷ་གཏེར་བདག་རྣམས། །མཆོད་གཏོར་བདུད་རྩིའི་རྒྱ་མཚོ་འདི་བཞེས་ལ། །མཆོག་དང་ཐུན་མོང་དངོས་གྲུབ་བསྩལ་དུ་གསོལ། །བསོད་ནམས་ནོར་གྱི་དངོས་གྲུབ་བསྩལ་དུ་གསོལ། །ཛམ་གླིང་གཏེར་གྱི་དངོས་གྲུབ་བསྩལ་དུ་གསོལ། །ཅི་བསམ་དོན་རྣམས་ལྷུན་གྱིས་གྲུབ་པར་མཛོད། །ཅེས་ཕུལ། དེ་ལྟར་ཐུན་བཞིའམ་གསུམ་གྱི་རིམ་པས་ཞག་གསུམ་ལྔ་བདུན་ནམ་ཉེར་གཅིག་ཙམ་བསྒྲུབས་པས་ཚེ་བསོད་ལོངས་སྤྱོད་རྒྱས་པའི་རྟགས་ངེས་ཅན་དུ་འབྱུང་བར་གསུངས་སོ། །ཐུན་མཚམས་སུ་གཡང་འགུགས་བྱ་བ་ལ་ཐོག་མར་བྱིན་རླབས་འབེབ་པ་ནི། གནས་ཁང་འདི་ཉིད་རྒྱལ་པོ་ཆེན་པོ་རྣམ་ཐོས་སྲས་ཀྱི་ཕོ་བྲང་དངོས་སུ་གསལ་བའི་མདུན་དུ་རྒྱལ་པོ་ཆེན་པོ་རྣམ་ཐོས་སྲས༔ གཡས་སུ་ཛམ་བྷ་ལ་སེར་པོ༔ གཡོན་དུ་ནོར་རྒྱུན་མ་སེར་མོ༔ སྟེང་དུ་སློབ་དཔོན་པདྨ་འཇའ་འོད་ཀྱི་གུར་ཁྱིམ་དུ༔ ཟིལ་པ་ཕྲོམ་མེ༔ འོད་ཟེར་ཐིབ་ཐིབ་མཁའ་འགྲོ་སྡེ་ལྔས་བསྐོར་བ༔ གཞན་ཡང་སངས་རྒྱས་བྱང་སེམས་ཡི་དམ་མཁའ་འགྲོ་ཆོས་སྐྱོང་སྲུང་མ་དཀར་ཕྱོགས་གཞི་བདག་དང་བཅས་ཏེ་བཞུགས་པར་གྱུར༔ རང་གི་ཐུགས་ཀ་ནས་འོད་ཟེར་འཕྲོས༔ མདུན་བསྐྱེད་ལ་ཕོག༔ དེ་རྣམས་ཀྱི་ཐུགས་ཀ་ནས་འོད་ཟེར་དཔག་ཏུ་མེད་པ་འཕྲོས་པས༔ འཇིག་རྟེན་ཁམས་ཀྱི་ཟས་ནོར་ལོངས་སྤྱོད་མི་ནོར་མངའ་ཐང་ཕྱྭ་གཡང་ཚེ་དང་བསོད་ནམས་ཐམས་ཅད་སྐད་ཅིག་གིས་གནས་འདིར་ཐིབ་ཐིབ་བྱོན་པར་གྱུར༔ ཅེས་མོས་ལ་སློབ་དཔོན་ཞྭ་ཆོས་གསོལ། མདའ་དར་གཡབ། སྤོས་དུད་དབྱངས་རོལ་བཅས། ཧཱུྃ༔ བསྟན་པ་འདི་ལ་ངོ་མཚར་རྨད་བྱུང་བའི༔ འཇིག་རྟེན་དབང་བསྒྱུར་པདྨ་རྒྱལ་པོ་ནི༔ རིགས་ནི་ཨོ་རྒྱན་རྒྱལ་པོའི་སྲས་སུ་འཁྲུངས༔ ཟ་ཧོར་ཡུལ་དུ་སྒྲོ་འདོགས་མ་ལུས་བཅད༔ བསིལ་བ་ཚལ་དུ་དངོས་གྲུབ་རྣམ་གཉིས་བརྙེས༔ ཁ་བ་ཅན་འདིར་བསྟན་པ་རྒྱས་པར་མཛད༔ ལྷོ་ནུབ་རྔ་ཡབ་སྲིན་པོའི་ཁ་གནོན་མཛད༔ མྱ་ངན་མི་འདའ་འགྲོ་བའི་གཉེན་གཅིག་པུ༔ སྐུ་གསུམ་དབྱེར་མེད་ཆེ་མཆོག་ཧེ་རུ་ཀ༔ མཉམ་མེད་བླ་མ་མཆོག་ཁྱེད་དུས་འདིར་དྲན༔ རྒྱལ་བའི་ཞིང་ཁམས་དག་པ་ཆེན་པོ་ནས༔ སྤྱན་འདྲེན་གཤེགས་གསོལ་བྱིན་རློབས་དབང་སྐུར་ཅིག༔ ཨོཾ་ཨཱཿཧཱུྃ་བཛྲ་གུ་རུ་པདྨ་ཐོད་ཕྲེང་རྩལ་བཛྲ་ས་མ་ཡ་ཛཿསིདྡྷི་ཕ་ལ་ཧཱུྃ༔ ཞེས་མོས་གུས་དང་བཅས་ཏེ་བརྗོད་པས་བྱིན་ཕེབས་པའི་རྟགས་འབྱུང་བར་བཤད་དོ། །དེ་ནས་གཡང་འགུགས་དངོས་ནི། བདག་མདུན་ཐ་མི་དད་པའི་ཐུགས་ཀའི་འོད་ཟེར་ཕྱོགས་ཐམས་ཅད་དུ་འཕྲོས་པས༔ འབྱུང་བ་ས་ཆུ་མེ་རླུང་གི་བཅུད་རྣམས་དང༔ དུས་གསུམ་བདེ་གཤེགས་ཐམས་ཅད་ཀྱི་སྐུ་གསུང་ཐུགས་ཀྱི་བྱིན་རླབས་ཐམས་ཅད་ཡིག་འབྲུ་གསུམ་གྱི་རྣམ་པ་དང༔ སྐྱེ་འགྲོའི་ཤེས་རྒྱུད་ཐམས་ཅད་གསལ་སྟོང་འཇའ་ཟེར་གྱི་རང་བཞིན་ལས༔ བཀྲ་ཤིས་རྟགས་བརྒྱད༔ བཀྲ་ཤིས་རྫས་བརྒྱད་དང༔ རྒྱལ་སྲིད་སྣ་བདུན་ལ་སོགས་པའི་རྣམ་པར་བྱོན་པ་དང༔ བསམ་གཏན་བཞིའི་གནས་མན་ཆད་ནས༔ ལོངས་སྤྱོད་ཚེ་དང་ཕྱྭ་གཡང་ཐམས་ཅད་གནས་འདིར་སིབ་སིབ་བབས་པས༔ བདག་དང་རྒྱུ་སྦྱོར་རྣམས་ཀྱི་ཚེ་ཉམས་པ་ཚེ་གསོས༔ བསོད་ནམས་ཉམས་པ་རྣམས་བསོད་ནམས་དར་ཞིང་རྒྱས་པར་གྱུར༔ སྟོབས་དང་མངའ་ཐང་ཐམས་ཅད་སླར་དར་ཞིང་རྒྱས་པར་གྱུར༔ ཧཱུྃ་ཧྲཱི༔ གུ་རུ་པདྨའི་སྐུ་ལས་འོད་འཕྲོས་པས༔ རྡོ་རྗེ་མཁའ་འགྲོས་ལྷ་རྣམས་དབང་དུ་སྡུས༔ རིན་ཆེན་མཁའ་འགྲོས་ཡེ་ཤེས་དབང་དུ་སྡུས༔ པདྨ་མཁའ་འགྲོས་ཀླུ་རྣམས་དབང་དུ་སྡུས༔ ལས་ཀྱི་མཁའ་འགྲོས་མི་རྣམས་དབང་དུ་སྡུས༔ སྣ་ཚོགས་མཁའ་འགྲོས་ལྷ་མིན་དབང་དུ་སྡུས༔ མ་ཚོགས་ཤུགས་འགྲོས་སྐྱེ་འགྲོ་དབང་དུ་སྡུས༔ ཕྱི་ནང་གསང་བའི་ཕྱྭ་གཡང་འདིར་བྱོན་ཅིག༔ ཧཱུྃ༔ རྣམ་ཐོས་སྲས་དང་ཛམ་ལྷ་ནོར་རྒྱུན་མ༔ དུས་གསུམ་བདེ་གཤེགས་དཀོན་མཆོག་ཡི་དམ་ལྷ༔ མཁའ་འགྲོ་ཆོས་སྐྱོང་དམ་ཅན་གཞི་བདག་སོགས༔ དཀྱིལ་འཁོར་ལྷ་ཚོགས་རབ་འབྱམས་ཐམས་ཅད་ཀྱིས༔ ཕྱོགས་བཞི་མཚམས་བརྒྱད་ཕྱྭ་གཡང་འདིར་ཁུག་ཅིག༔ ཧཱུྃ༔ བདག་མདུན་ལྷ་ཚོགས་ཐུགས་ཀའི་འོད་ཟེར་གྱིས༔ སྟེང་འོག་བར་གསུམ་ལྷ་ཀླུ་མི་རྣམས་ཀྱི༔ ལོངས་སྤྱོད་མངའ་ཐང་སྙན་གྲགས་མི་ནོར་རྫས༔ དར་དཀར་གཡབ་ཅིང་ཀླད་ནས་སྤྱན་འདྲེན་ན༔ ཐོགས་པ་མེད་པར་ཕྱྭ་གཡང་འདིར་ཁུག་ཅིག༔ ཧཱུྃ༔ གུ་རུའི་རྣམ་འཕྲུལ་མཁའ་འགྲོ་ནོར་ལྷའི་ཚོགས༔ སྤྲུལ་པ་ཡང་སྤྲུལ་ཉིང་སྤྲུལ་བསམ་མི་ཁྱབ༔ ཇོ་བོ་དཀོན་མཆོག་གསུམ་པོའི་བྱིན་རླབས་དང༔ རིག་འཛིན་གྲུབ་ཐོབ་རྣམས་ཀྱི་ཐུགས་རྗེ་དང༔ ཞི་རྒྱས་དབང་དྲག་ཕྱྭ་གཡང་འདིར་ཁུག་ཅིག༔ ཧཱུྃ༔ ཤར་གྱི་ཕྱོགས་ནས་ཕྱྭ་དང་གཡང་ལེན་པ༔ ཉི་ཟླ་བཞིན་དུ་ཤར་ཞིང་བྱོན༔ ལྷོ་ཡི་ཕྱོགས་ནས་ཕྱྭ་དང་གཡང་ལེན་པ༔ ལྷོ་སྤྲིན་བཞིན་དུ་འཐིབས་ཤིང་བྱོན༔ ནུབ་ཀྱི་ཕྱོགས་ནས་ཕྱྭ་དང་གཡང་ལེན་པ༔ ཆུ་བོ་བཞིན་དུ་འབབ་ཅིང་བྱོན༔ བྱང་གི་ཕྱོགས་ནས་ཕྱྭ་དང་གཡང་ལེན་པ༔ སྐྱི་སེར་བཞིན་དུ་འགྲིམ་ཞིང་བྱོན༔ སྟེང་གི་ཕྱོགས་ནས་ཕྱྭ་དང་གཡང་ལེན་པ༔ སྦྲང་ཆར་བཞིན་དུ་འབབ་ཅིང་བྱོན༔ འོག་གི་ཕྱོགས་ནས་ཕྱྭ་དང་གཡང་ལེན་པ༔ ལོ་ཏོག་བཞིན་དུ་སྨིན་ཞིང་བྱོན༔ ཁུ་ཡེ་པུཥྚིཾ་ཀུ་རུ་ཡེ་སྭཱ་ཧཱ༔ ཧཱུྃ༔ འཇམ་དཔལ་གཞོན་ནུའི་ཤེས་རབ་དང༔ སྤྱན་རས་གཟིགས་ཀྱི་ཐུགས་རྗེ་དང༔ ཕྱག་ན་རྡོ་རྗེའི་མཐུ་སྟོབས་དང༔ བླ་མེད་དཀོན་མཆོག་གསུམ་གྱི་བྱིན་རླབས་ཀྱིས༔ ཕྱྭ་གཡང་ཐམས་ཅད་འདིར་ཁུག་ཅིག༔ སངས་རྒྱས་སྟོང་རྩའི་བྱིན་རླབས་དང༔ དམ་པ་རིགས་བརྒྱའི་བྱིན་རླབས་དང༔ གནས་བརྟན་བཅུ་དྲུག་བྱིན་རླབས་དང༔ ཉེ་བའི་སྲས་བརྒྱད་བྱིན་རླབས་དང༔ ཐུབ་པ་དྲུག་གི་བྱིན་རླབས་དང༔ རྒྱལ་བ་རིགས་ལྔའི་བྱིན་རླབས་དང༔ རིགས་གསུམ་མགོན་པོའི་བྱིན་རླབས་དང༔ རྟ་ཕག་ཡབ་ཡུམ་བྱིན་རླབས་དང༔ རང་བྱུང་པདྨའི་བྱིན་རླབས་ཀྱིས༔ ཕྱྭ་གཡང་ཐམས་ཅད་འདིར་ཁུག་ཅིག༔ སྲིད་པའི་རྩེ་མོ་མན་ཆད་ནས༔ ན་རག་དུཿཁ་ཡན་ཆད་ཀྱི༔ ཕྱྭ་གཡང་ཐམས་ཅད་འདིར་ཁུག་ཅིག༔ མདོར་ན་གླིང་བཞི་གླིང་ཕྲན་དང༔ རྒྱ་གར་རྒྱ་ནག་ཧོར་དང་འཇང༔ བལ་ཡུལ་ཏི་སེ་མདོ་ཁམས་ཀྱི༔ ཕྱྭ་གཡང་ཐམས་ཅད་འདིར་ཁུག་ཅིག༔ དར་པོའི་དར་གཡང་འདིར་ཁུག་ཅིག༔ ཕྱུག་པོའི་ཕྱུག་གཡང་འདིར་ཁུག་ཅིག༔ བཙན་པོའི་བཙན་གཡང་འདིར་ཁུག་ཅིག༔ གཉན་པོའི་གཉན་གཡང་འདིར་ཁུག་ཅིག༔ རི་བོའི་རྩེ་ནས་ཕྱྭ་གཡང་ཁུག༔ རྒྱ་མཚོའི་གཏིང་ནས་ཕྱྭ་གཡང་ཁུག༔ མི་ནོར་ལོངས་སྤྱོད་ཕྱྭ་གཡང་ཁུག༔ རྟ་ཕྱུགས་སྤུ་ནག་ཕྱྭ་གཡང་ཁུག༔ ལོ་ཏོག་འབྲས་དྲུག་ཕྱྭ་གཡང་ཁུག༔ ད་ལྟ་ཉིད་དུ་འདིར་འདུས་ཤིག༔ མྱུར་བ་ཉིད་དུ་འདིར་འདུས་ཤིག༔ གནས་ཁང་འདི་ལ་བྱིན་ཕོབ་ཅིག༔ གཡང་རྫས་འདི་ལ་བཅུད་ཕོབ་ཅིག༔ མདའ་དར་འདི་ལ་འོད་ཟུག་ཅིག༔ བཀྲ་ཤིས་བྱིན་ཆགས་འདིར་འདུས་ཤིག༔ ཅེས་དབྱངས་དང་པོ་དལ་བུ༔ བར་དུ་བྲེལ༔ ཐ་མ་མྱུར་མགྱོགས་སུ་གྱེར་རོ༔ ཞག་གྲངས་མང་དུ་བྱེད་ན་ཐུན་རྗེས་མར་ཚོགས་ལ་རོལ། ལྷག་མ་གཏང་བ་ཕྱིན་ཕྲིན་ལས་གཞུང་བཞིན་བྱའོ། །གསུམ་པ་རྗེས་རིམ་ནི། རྟགས་མཐོང་བའམ་སྒྲུབ་ཞག་རྫོགས་པའི་ཐུན་རྗེས་མར་གོང་གི་གཏོར་འབུལ་རྫོགས་པ་དང་། སྦྱིན་བདག་སློབ་དཔོན་གྱི་མདུན་ངོས་སྟན་དཀར་འབྲུའི་དགའ་འཁྱིལ་བྲིས་པ་ལ་སྡོད་དུ་བཅོལ། སྤྲོས་པ་ཆེ་བར་བྱེད་ན་སྔགས་པའམ་བཙུན་པའི་རམ་འདེགས་སོགས་ཡུལ་ལུགས་དང་བསྟུན། བསྡུ་ན་བསང་བཏང་། མདའ་དར་གཡབ་ལ། སློབ་དཔོན་གྱིས་གཏེར་གཞུང་ལྟར་ལོ་རྒྱུས་རྒྱས་པར་བརྗོད་པའམ། དཀྱུས་ཙམ་དུ་གོང་གསལ་དམིགས་པ་ཁོ་ནས་འཐུས་པས་མཚམས་སྦྱོར་གྱི་ཁྱད་པར། ཐོག་མར་བྱིན་རླབས་འབེབ་པ་ཡིན་པས་དམིགས་པ་འདི་ལྟར་མཛོད། གནས་ཁང་འདི་ཉིད་སོགས་ནས། འོད་ཟེར་ཐིབ་ཐིབ་བྱོན་ནས་བྱུང་སྙམ་པ་མཛོད་ལ་མོས་གུས་སྐྱེད་ཅིག །ཅེས་དང་། དེ་ནས་ཕྱྭ་གཡང་འགུགས་པའི་སླད་དུ་དམིགས་པ་འདི་བཞིན་མཛོད། བདག་མདུན་ཐ་མི་དད་པའི་སོགས་ནས། རྒྱས་པར་གྱུར་པའི་མོས་པ་མཛོད། ཅེས་མཚམས་སྦྱར་ལ་གཡང་འགུགས་གྱེར། དངོས་གྲུབ་བླང་བ་ནི། མདུན་གྱི་ལྷ་ཚོགས་རྣམས་ཀྱི་གནས་གསུམ་ནས་འོད་ཟེར་དཀར་དམར་མཐིང་ག་བར་མ་ཆད་པ་བྱུང་། ཁྱེད་རང་གི་གནས་གསུམ་དུ་ཐིམ་པས་སྐུ་གསུང་ཐུགས་ཀྱི་དབང་དང་བྱིན་རླབས་དངོས་གྲུབ་ཐམས་ཅད་ཐོབ་པར་མོས་ཤིག །ཧཱུྃ༔ བདེ་མཆོག་བདེ་སྤྱོད་ནམ་མཁའི་དཀྱིལ་ཡངས་ནས༔ རྒྱལ་བའི་དཀྱིལ་འཁོར་སྲས་བཅས་ཐུགས་དམ་ཅན༔ ཨོ་རྒྱན་གུ་རུ་པདྨ་འོད་འབར་གྱི༔ སྐུ་གསུང་ཐུགས་དང་མཉམ་སྦྱོར་དངོས་གྲུབ་ནི༔ ཕྲིན་ལས་བཟང་པོ་ལྷུན་གྱིས་གྲུབ་པའི་དཔལ༔ བུམ་པ་བཟང་དང་དཔག་བསམ་ནོར་བུའི་ཚུལ༔ ད་ལྟ་ཉིད་དུ་བདག་ལ་བསྩལ་དུ་གསོལ༔ འགྱུར་མེད་སྐུ་ཡི་དངོས་གྲུབ་བསྩལ་དུ་གསོལ༔ འགག་མེད་གསུང་གི་དངོས་གྲུབ་བསྩལ་དུ་གསོལ༔ འཁྲུལ་མེད་ཐུགས་ཀྱི་དངོས་གྲུབ་བསྩལ་དུ་གསོལ༔ ཡོན་ཏན་རེ་སྐོང་དངོས་གྲུབ་བསྩལ་དུ་གསོལ༔ ཕྲིན་ལས་འགྲོ་འདུལ་དངོས་གྲུབ་བསྩལ་དུ་གསོལ༔ འཆི་མེད་ཚེ་ཡི་དངོས་གྲུབ་བསྩལ་དུ་གསོལ༔ ཐུན་མོང་ཡིད་བཞིན་དངོས་གྲུབ་བསྩལ་དུ་གསོལ༔ བླ་མེད་མཆོག་གི་དངོས་གྲུབ་བསྩལ་དུ་གསོལ༔ ཀཱ་ཡ་ཝཱ་ཀ་ཙིཏྟ་སིདྡྷི་ཧཱུྃ་ཧཱུྃ་ཧཱུྃ༔ ཞེས་བརྗོད་ལ་དཀྱིལ་འཁོར་གྱི་མཐར་བཀོད་པའི་ཤ་ཆང་མར་ཐུད་སོགས་ཀྱི་ཕུད་དཀྱིལ་འཁོར་ལ་འབུལ། ལྷག་མ་ཡོན་བདག་ལ་སྦྱིན་ཏེ། དངོས་གྲུབ་ཀྱི་རྫས་རྣམས་ཡིག་འབྲུ་གསུམ་གྱི་རྣམ་པར་ཞུ་ནས་བདུད་རྩིའི་དྭངས་བཅུད་དུ་འཁྱིལ་པ་དེ་ཉིད་ལྷ་ལ་ཕུལ་བས་མཉེས་ནས་འདོད་དོན་བསྩལ། ཁྱེད་རང་གིས་རོལ་པས་མཆོག་ཐུན་མོང་གི་དངོས་གྲུབ་སྟན་ཐོག་འདི་ཉིད་དུ་ཐོབ་པར་མོས་ཤིག །དེ་ནས་མེ་ཏོག་འཐོར་ཏེ། ཞལ་ནས་གསུངས་པའི་ཚིགས་སུ་བཅད་པས་ཐོག་དྲང་ཤིས་བརྗོད་ཇི་ལྟར་འོས་པ་བྱས་ལ་སྦྱིན་བདག་རང་གནས་སུ་གཏང་། སྒྲུབ་པ་པོས་ཚོགས་ལ་རོལ། ལྷག་ཆོག་སོགས་ལས་གཞུང་ལྟར་བྱ་བ་ལས། རྗེས་ཆོག་སྐབས་མཆོད་ཁ་གསོས། མཆོད་བསྟོད་གོང་གསལ་ལྟར་བྱ། ནོང་བཤགས་དང་། བསྐྱེད་པའི་ལྷ་དམ་ཡེ་དབྱེར་མེད་རྟེན་ལ་བརྟན་བཞུགས་བྱས་ཏེ་གང་དུ་བཞུགས་པའི་སྒྲོམ་ལ་སོགས་པར་བཀུར་སྟི་དང་བཅས་ཏེ་བཞག་ལ་སྒོ་བསྡམ། རྟེན་སྙིང་བརྗོད་ལ་འབྲུ་འཐོར། མདུན་དུ་སྣོད་གཙང་མར་འབྲུ་སྣ་ཟས་སྣ་བྱུང་ངོ་ཅོག་གི་ཕུད་མཆོད། ལས་བྱང་གི་རྗེས་རིམ་རྣམས་གཞུང་བཞིན་བྱས་པས་འགྲུབ་བོ། །གཡང་གཞིའི་མཆོད་རྫས་རྣམས་ཕྱི་མི་ལ་མི་སྦྱིན་པར་དངོས་གྲུབ་ཏུ་རོལ། གཏོར་མ་མི་འཇོག་པའམ་འཇོག་ཡུལ་མེད་ན་གཞུང་ལས། ཡང་ན་སྒྲུབ་རྫས་ཀྱི་གཏོར་མ་རི་ཆེན་པོའི་མགོ་ལ་བསྐྱལ་ན༔ སྦྱིན་བདག་རྣལ་འབྱོར་པ་དབུ་འཕང་དགུང་བས་མཐོ༔ ཡང་ན་ཆུ་བོ་ཆེན་པོའི་གཞུང་ལ་འབུལ་ན༔ ཆོས་བརྒྱུད་དང་མི་རྒྱུད་ཆུ་བས་རིང༔ མེ་ཆེན་པོར་བསྲེགས་ན་བསོད་ནམས་མེ་འབར་བ་ལྟར་འོང་ངོ༔ ནགས་རི་ཆེན་པོ་དང་ཤིང་འབྲས་བུ་ཅན་གྱི་རྩ་བར་འབུལ་ན༔ དགོས་འདོད་ལྷུན་གྱིས་གྲུབ་པར་འགྱུར་རོ༔ ཡང་ན་ ཡུལ་དེའི་ཕྱོགས་བཞི་མཚམས་བརྒྱད་ཀྱི་ས་དབྱིབས་ལེགས་པ་རྣམས་སུ་སྨོན་ལམ་དང་ལྡན་པས་ཕུལ་ན༔ ལོངས་སྤྱོད་ཕུན་སུམ་ཚོགས་པར་འགྱུར་རོ༔ ཞེས་གསུངས་པ་ལྟར་ལ་ཐམས་ཅད་ལའང་ཚེ་དབང་ལོངས་སྤྱོད་རྒྱས་པའི་སྨོན་ལམ་རྒྱ་ཆེར་གདབ་བོ། །དེའི་ཕན་ཡོན་ཡང་གཞུང་ལས། དེ་ལྟར་བྱས་ན་བསོད་ནམས་དངོས་གྲུབ་ལོངས་སྤྱོད་འདོད་ཡོན་ནི་མེ་འབར་བ་ལྟར་ཡོང༔ ཁྱད་པར་མ་འོངས་དུས་ཀྱི་ཐ་མ་ལ༔ ཚེ་ཐུང་མི་རྣམས་དབུལ༔ ལོ་ཕྱུགས་ཞན༔ སའི་བཅུད་ཤོར༔ ཕྱྭ་གཡང་ཉམས་ནས་སྐྱེ་འགྲོ་སེམས་ཅན་ཐམས་ཅད་སྡུག་བསྔལ་གྱི་དྲྭ་བར་ཆུད་པའི་དུས་སུ༔ ནོར་སྒྲུབ་ཟབ་མོའི་གཡང་ཆོག་འདི་བྱས་ན་ལུང་པ་ཐམས་ཅད་སྣུམ་ཞག་ཐིབ་ཀྱིས་འོངས༔ མི་ནད་ཕྱུགས་ནད་ཡམས་ནད་ལོ་ནད་རྒྱུན་ཆད་ནས༔ བསྐལ་པ་བཟང་པོ་སླར་ཡང་དར་བར་འགྱུར་རོ༔ ཞེས་སོགས་རྒྱས་པར་བསྟན་པ་ལྟར་རོ། ༈ །ཐོད་སྒྲུབ་སྦྲེལ་ན་ཐོད་བརྟག་དང་འཁོར་ལོ་ལ་སོགས་པའི་བཅའ་གཞི་འདི་ཉིད་དང་དགོངས་འདུས་རཏྣའི་ཐུགས་སྒྲུབ་སོགས་གཞན་ནས་འབྱུང་བ་ལྟར་བྱས་ལ་མདུན་རྟེན་དང་ལྷན་ཅིག་བཞག་ལ། མདུན་བསྐྱེད་བཟླས་པ་སྔོན་དུ་འགྲོ་བས་ཐོད་པ་ལ་སྤྲོ་བསྡུའི་དམིགས་པ་གཞུང་གསལ་དང་རྩ་བའི་བཟླས་པ་ཉིད་ཅི་ནུས་བྱ། གྲོལ་ཁ་ཞག་གཅིག་ཙམ་ལ་ལས་སྦྱོར་སྔགས་བཟླ། གཡང་འགུགས་དངོས་གྲུབ་ལེན་པ་རྣམས་དཀྱུས་ལྟར་བྱའོ། །བརྟན་གཡོའི་རྒུད་པ་སྟོན་མཐའི་སྤྲིན་བཞིན་ཡལ། །དཔལ་འབྱོར་ལོངས་སྤྱོད་དཔྱིད་ཀྱི་དགའ་ཚལ་རྒྱས། །མངོན་མཐོའི་ཡོན་ཏན་སྙེ་མ་གཡུར་ཟ་བས། །ངེས་ལེགས་ལུས་ཀྱི་ལང་ཚོ་རབ་འཕེལ་ཤོག །ཅེས་པའི་ཚུལ་འདི་གྲོང་སྔགས་པ་མཆོག་དམན་ཀུན་གྱིས་ཁ་རྒྱན་དུ་བྱེད་ཀྱང་མགོ་གཞུག་ཚང་བ་དཀོན་ཅིང་། དམ་པ་སྔ་མས་མཛད་པ་འགའ་རེ་ཡང་སོ་སོའི་གསུང་རྩོམ་ལ་གཞི་བྱས་པར་སྣང་བས། འདིར་རྩ་བའི་གཏེར་གཞུང་ལ་འཇའ་ཚོན་པ་ཉིད་ཀྱིས་ལྷོ་བྲག་གངས་དབེན་ནས་ཕྲན་གཏེར་དུ་བཞེས་པའི་རྣམ་སྲས་ལས་བྱང་ལེ་དྲུག་མ་བཀའ་བབས་བསྟན་པ་དར་རྒྱས་ལས་ཟམ་མ་ཆད་པར་བྱུང་བ་དང་སྦྲེལ་ཏེ། པདྨ་གར་དབང་བློ་གྲོས་མཐའ་ཡས་ཀྱིས་དཔལ་ཀུན་སྤུངས་པའི་ཡང་ཁྲོད་ནོར་བདག་གནོད་སྦྱིན་ཆེན་པོའི་བསྟི་གནས་དང་ཉེ་བའི་དགའ་ཚལ་དུ་བགྱིས་པ་དགེ་ལེགས་འཕེལ།། །།\nRetrieved from "https://rtz.tsadra.org/index.php?title=Terdzo-ZHI-001&oldid=127340"\nThis page was last edited on 8 January 2019, at 19:53.


貢去乎傑布 Kunchok Kyab- 公民 百科|民運,维基,民主,运动,wiki,六四,档案,律师,简历,访民,简介-公民\n貢去乎傑布 Kunchok Kyab\n自焚藏人貢去乎傑布，住在甘肅省夏河縣博拉鄉吾乎紮村加拉自然村11號，生於1987年1月8日，即26歲。來自當地消息指，他是在博拉寺自焚的，已犧牲。他的父親已去世，有母親仁欽措、妻子多吉措和十個月大的孩子。 ��� http://www.citizencn.com/\n約在中午12點左右，名喚貢去乎杰布(又名：貢秋嘉)的年輕藏人於拉讓博拉寺附近，高呼「西藏自由」和「允許達賴喇嘛返回西藏」的口號引火自焚，當場犧牲。貢秋嘉自焚後，遺體被軍警強行帶走，至今未交還給家人。當地百姓要求當局交出他的遺體，並要為他舉行祈福法會和哀悼儀式。 ���ƽ http://www.citizencn.com/\n貢秋嘉是安多甘南州夏河縣博拉鄉牧民，終年26歲，父親是多傑才丹(已故)、母親是仁青措、哥哥帕巴次仁、妹妹寧姆吉，他與妻子卡姆塔生有一歲零十個月的男孩。 ƽ http://www.citizencn.com/\n【西藏之聲1月23日報導】不管中共政府採取任何更加嚴厲的打壓與管制措施，境內藏人對拜見達賴喇嘛尊者及嚮往自由的信念卻變得更加堅定，昨天（22日）又有一名年輕藏人自焚，抗議中共強權壓制政策，成為西藏境內自焚的第101為藏人。 ﺣ http://www.citizencn.com/\n自焚身亡的藏人貢確傑，終年26歲，是西藏安多甘南州夏河縣博拉鄉吾乎扎村人，父親叫多傑才旦（已故），母親叫仁青措，自焚前住在妻子卡爾毛太的家中，有一個未滿1週的孩子。 天安门民主运动\thttp://www.citizencn.com/\n甘肅省甘南州夏河縣博拉鄉26歲的藏人貢覺嘉（Konchok Kyab），又名貢貝於星期二在博拉寺附近自焚，抗議中國當局的政策，當場身亡，成為第九十九位藏區自焚者。 κ http://www.citizencn.com/\n消息人士介紹說，自焚者是夏河縣博拉鄉吾乎紮村加拉自然村人，他的父親名叫多吉次丹，已經過世，母親名叫仁青措，哥哥名叫帕巴次仁，妹妹名叫甯姆吉。他的妻子名叫卡姆塔，兩人育有一個年僅一歲零十個月的男孩。 S╄P http://www.citizencn.com/\n有關自焚事件方面，消息人士表示：自焚事件發生時，正巧是博拉寺資深僧人舉行年度禪修活動，剩下的僧人正參加誦經會，沒有多少人知道。當時一批公安人員趕到現場，往他身上撥水滅火後，將他帶往醫院，之後不知帶往何處。有藏民說，估計他已在現場過世，帶走他的是拉不楞鎮和合作市的公安局人員。然後藏民相互傳話說，立即為自焚者舉行誦經祈福法會，還要從公安人員手中要回遺體。 海外流亡民运组织\thttp://www.citizencn.com/\n貢覺嘉成為2009年至今的第99位境內自焚藏人，也是夏河縣的第十二位自焚者。 民运组织\thttp://www.citizencn.com/\n2013年1月22日中午12點左右，西藏拉讓桑曲（今甘肅省甘南州夏河縣）博拉鄉吾乎紮村的一位26歲藏人貢秋嘉，在拉讓博拉寺附近，以自焚抗議中共當局長期強暴西藏，當場犧牲。 民运百科\thttp://www.citizencn.com/\n這是在西藏發生的第99起自焚事件，其中83人犧牲。在境外，共發生了5起自焚事件，2人壯烈犧牲。西藏境內外有104人自焚，共85人犧牲。 崨ʯ http://www.citizencn.com/\nProtest location:Bora, Sangchu county, Kanlho (Chinese: Gannan) Tibetan Autonomous Prefecture in Gansu province\nCurrent whereabouts/wellbeing:Deceased Yjtl_xx8.jpg http://www.citizencn.com/\nInfo:Konchok Kyab [also known as Konba], age 26 set fire to himself around noon on January 22 to protest China's policy on Tibet and he passed away after the incident. Konchok Kyab set fire to himself between the local moanstery and Bora Shang, Konchok Kyab was from the Gyara village in Bogtsa unit in Bora Shang, Sangchu Dzong, Gannan prefecture in Gansu province.\nTibetans challenge Chinas dictat, To hold public prayer service for self-immolator\nTibetan self-immolator Kunchok Kyab in an undated photo. ÷ http://www.citizencn.com/\nDHARAMSHALA, January 23: The situation in the entire Bora region of Labrang, eastern Tibet has become extremely tense after local Tibetans warned Chinese authorities ofamajor sit in prayer service if they dont allow the funeral rites of Tibetan self-immolator Kunchok Kyab to take place.\nFollowing the self-immolation protest Tuesday, the third since the beginning of the new year,alarge number of Chinese armed forces andspecialsecurity personnel from Sangchu region have been deployed in Bora region.\nAccording to an exiled monk living in south India, Sonam,alarge number of local Tibetans from the adjoining regions gathered at around7pm (local time) to rescue Kunchok Kyabs body from the Chinese authorities in order to perform the customary last rites.\nThe crowd marched to the local Chinese governmental office and enquired about the whereabouts of Kunchok Kyabs body, Sonam said citing sources in the region. But instead, the Chinese authorities issuedastrict warning barring evenasingle monk oralay person from visiting Kunchok Kyabs home to perform the ceremonies for the dead.\nThe large gathering of Tibetans decided that if the Chinese authorities continue to bar monks and lay people from performing the rituals then they will gather in front of the local governmental office with prayer wheels in their hands and perform funeral rites themselves, Sonam said. κ췼 http://www.citizencn.com/\nThey are communicating their decision of the sit in prayer protest to other nearby regions as well.\nKunchok Kyab is survived by his wife Kharmo Thar and their infant son. He is the son of late Dorjee Tsetan and Rinchen Tso and has an elder brother andasister. 公民维基百科\thttp://www.citizencn.com/\nSince 2009, as many as 98 known Tibetans have set themselves on fire in Tibet protesting Chinas continuedoccupationand demanding freedom and the return of His Holiness the Dalai Lama from exile.\nད་ལྟ་རང་རྒྱ་གར་ལྷོ་ཕྱོགས་འབྲས་སྤུངས་དགོན་པའི་གྲྭ་བསོད་ནམས་ལགས་ཀྱིས་གནས་ཚུལ་ཁོ་སྤྲོད་གནང་བ་ལྟར་ན།དེ་རིང་ཕྱི་ཚེས་༢༢ ཉིན་གྱི་བོད་ནང་གི་ཉིན་གུང་ཆུ་ཚོད་༡༢ སྟེང་། བོད་ཨ་མདོ་བླ་བྲང་འབོ་ར་རྒྱང་རིང་༼ཡུལ་སྐད་དུ་རྒྱ་ར༽སྡེ་བའི་དཀོན་མཆོག་སྐྱབས་སམ༼གཅེས་མིང་ལ་དཀོན་བྷེ་༽ཞུ་བ་ཁོང་གིས་འབོ་ར་དགོན་པའི་སྟོན་ཆོས་ར་བའི་ནང་དུ། རྒྱ་གཞུང་ལ་ངོ་རྒོལ་གྱིས་རང་ལུས་མེར་བསྲེགས་གནང་ཡོད་འདུག 녱 http://www.citizencn.com/\nདཀོན་མཆོག་སྐྱབས་ལགས་ད་ལྟ་རང་ལོ་༢༦ ཡིན་པ་དང་། ཁོང་གི་ཕ་མིང་ལ་རྡོ་རྗེ་ཚེ་བརྟན་ཟེར་ཞིང་ཚེ་འདས་ཡིན་པ་དང་། མ་མིང་ལ་རིན་ཆེན་འཚོ། ཕུ་བོའི་མིང་ལ་འཕགས་པ་ཚེ་རིང་དང་སྲིང་མོའི་མིང་ལ་སྙིང་མོ་སྐྱིད་ཟེར་བཞིན་ཡོད་འདུགཁོང་ད་ལྟ་གྲོང་སྡེའི་དེའི་རྣམ་རྒྱལ་ཚེ་རིང་ཟེར་བ་ཚང་ལ་མག་པར་བསྡད་ཡོད་པ་དང་། ཁོང་གི་བཟའ་ཟླའི་མིང་ལ་མཁར་མོ་ཐར་ཟེར་ཞིང་།བཟའ་ཟླའི་ཕ་མིང་ལ་རྣམ་རྒྱལ་ཚེ་རིང་དང་མ་མིང་ལ་ལྕགས་མོ་ཕྱུག གཅུང་མོའི་མིང་ལ་རྡོ་རྗེ་འཚོ་བཅས་ཡིན་འདུགཁོང་ལ་ཕྲུ་གུ་ལོ་གཅིག་ཅན་གྱི་བུ་ཞིག་བཅས་ཡོད་འདུག ÷ http://www.citizencn.com/\nརིམ་པ་གཉིས་པ།གོང་གི་གནས་ཚུལ་སྐོར་ད་ལྟ་རང་བོད་ནས་ཐད་ཀར་འབྱོར་བའི་ནང་།འབོ་ར་དགོན་པའི་སྟོན་ཆོས་ནང་ནས་མེར་བསྲེགས་བཏང་ཞིང་ཕལ་ཆེར་དུས་ཐོག་ཏུ་གྲོངས་ཡོད་འདུག དགོན་དེའི་གྲྭ་མང་ལོ་རེའི་འཆར་ཅན་བསྙེན་མཚམས་གཏོང་བའི་དུས་ལ་འཁེལ་ཞིང་ལྷག་མ་རྣམས་ཚོགས་མ་གྲོལ་བའི་བར་ལ་གཞུང་གིས་འཁྱེར་འདུག ད་ལྟ་འབོ་ར་ས་ཁུལ་དུ་དམག་མི་དང་ལྷག་པར་དུ་བསང་ཆུ་རྫོང་གི་འབྲེལ་ཡོད་ལས་བྱེད་དང་དམིགས་བསལ་ཉེན་རྟོག་རུ་ཁག་མི་སྣ（特警）མང་བོ་འབྱོར་འདུག བོད་ནང་དགོང་མོའི་ཆུ་ཚོད་བདུན་པ་མ་ཟིན་ཙམ་ལ་བག་ཚ་རྒྱ་ར་དང་མདའ་འདུ། སྡེ་ཆེན་(ཕྱོགས་དེར་སྡེ་བ་ཆེ་བར་འབོད།)བཅས་མཉམ་འཛོམས་བྱས་ཏེ་ས་གནས་སུ་ལེན་གི་འགྲོ་གྲབས་བྱེད་ཀྱི་འདུག ད་ལྟ་ཁ་ཤས་ཀྱིས་གཙོད་རོ་བསྲེགས་ཁང་དང་། ཡང་ཁ་ཤས་ཀྱིས་ས་གནས་ཡུལ་ཚོའི་གཞུང་གི་ལྟེ་བ་ག་གེ་མོ་ཞིག་ཏུ་ཡོད་ཤག་གི་ཚོད་དཔག་བྱེད་རྒྱུ་ལས། གང་དུ་ཡོད་པ་དང་ནམ་ཞིག་ལ་ཞུགས་འབུལ་བྱེད་རྒྱུ་སོགས་ནང་མི་ལ་ཡང་ཤེས་རྟོགས་ཀྱི་དབང་ཆ་སྤྲད་མི་འདུགཅེས་བཀོད་འདུག\nརིམ་པ་གསུམ་པ།ད་ལྟ་སླར་ཡང་བོད་ནས་གནས་ཚུལ་འབྱོར་བའི་ནང་། ད་ལྟ་རང་བག་ཚ་རྒྱ་ར་དང་མདའ་འདུ། སྡེ་བ་ཆེ་བོ་བཅས་རུ་སྡེ་གསུམ་པོ་ས་གནས་ཡུལ་ཚོའི་སྲིད་གཞུང་(博拉乡政府)གི་སྒོ་ཁར་སོང་སྟེ་གནས་ཚུལ་འདྲི་བརྩད་བྱས་པ་ལྟར་ན། དཀར་རྩི་བླ་བྲང་དུ་འཁྱེར་སོང་བས་མི་ཚད། འདས་པོའི་ཁྱིམ་དུ་མཆོད་འབུལ་བསྔོ་སྨོན་ཆེད་ཨ་མཆོད་གཅིག་ཀྱང་སོང་མི་ཆོག་པའི་བཙན་བཀའ་བཏང་འདུག ད་ལྟ་རུ་སྡེ་གསུམ་གྱི་རྒན་གཞོན་ཚང་མས་གལ་ཏེ་སང་ཉིན་ཨ་མཆོད་གཅིག་ཀྱང་གདན་འདྲེན་བྱེད་མ་བཅུག་ཚེ།ཕོ་མོ་རྒན་དར་གཞོན་གསུམ་སྲིད་གཞུང་གི་སྒོ་ཁར་སོང་སྟེ་མ་ཎི་འཁོར་ལོ་སྐོར་ཞིང་མགུར་དབྱངས་འཐེན་བཞིན་འདས་མཆོད་བསྒྲུབ་རྒྱུར་གཅིག་མཐུན་གྱི་གྲོས་འཆམ་བྱུང་ཡོད་པ་དང་། དོན་དག་དེ་ཐེ་བོ་དང་ལྕགས་ལམ་སོགས་བག་ཚའི་ཁོག་གི་རུ་སྡེ་གཞན་ལ་བསྒྲགས་ཡོད་འདུག ཅེས་སོགས་བཀོད་འདུག 밲 http://www.citizencn.com/\n上一篇貢卻索南 Kunchok Sonam 下一篇貢確丹增 Konchok Tenzin\nProcessed in 0.038714 second(s), 19 queries.


ནུབ་ཕྱོགས་ལྟ་གྲུབ་ཀྱི་ཐོ་རེངས་སྐར་ཆེན་བཞི་ངོ་སྤྲོད་པ་ལས། ཐཱ་ལེ་སི་དང་ཆུ། － མཆོད་མེ་བོད་ཀྱི་རྩོམ་རིག་དྲ་བ།\nས་བུ་ཆེ།(རྫ་ཆུ་ཁ) མཆོད་མེ་བོད་ཀྱི་རྩོམ་རིག་དྲ་བ། 2020-02-10\n༄༅། །སྤྱི་ལོའི་དུས་རབས་དྲུག་པ་ཙམ་གྱི་སྐབས་སུ། གྲྀ་སི[Greek]་རྒྱལ་ཕྲན་སིལ་མ་བདུན་གྱི་ཁྲོད་ཀྱི་མི་ལེ་ཐུས[Miletus]་ཞེས་བྱ་བའི་གྲོང་ཁྱེར་དེར་ནུབ་ཕྱོགས་ལྟ་གྲུབ་དང་ཚན་རིག་གི་ཤིང་རྟ་ཆེན་མོ་ཐཱ་ལེ་སི་འཁྲུངས་ཡོད་པ་རེད། ཁོང་གིས་མི་ལེ་ཐུས་པ་ཟེར་བའི་གྲུབ་མཐའི་སྲོལ་གཏད་པ་ཙམ་གྱིས་མ་ཟད། ཡོངས་གྲགས་ལོ་རྒྱུས་ཁྲོད་ཀྱི་ནུབ་ཕྱོགས་ལྟ་གྲུབ་སྨྲ་བའི་དང་པོ། ཚན་རིག་ཡབ་ཆེན་སོགས་ཀྱི་མཚན་གྱི་ཆེ་བ་བཞེས་ཡོད་པས། ཁོང་ནི་སྙན་གྲགས་ཤིན་ཏུ་ཆེ་བ་དང་གནའ་དེང་གི་ལྟ་གྲུབ་དང་ཚན་རིག་སོགས་ཀྱི་སྲོལ་རྒྱུན་ལ་ཤུགས་རྐྱེན་ཆེན་པོ་འཇོག་མཁན་ཞིག་ཡིན།\nདུས་རབས་གསུམ་པའི་སྐབས་ཀྱི་ལོ་རྒྱུས་རྩོམ་པ་པོ་དི་ཨོ་གེ་ནེས་་ལཱ་ཨེར་ཐེའུ་སི[Diogenes laërtius]་དང་དུས་རབས་ལྔ་པའི་གྲྀ་སིའི་ལྟ་གྲུབ་སྨྲ་བོ་ཕྲོ་ཁ྄་ལུ་སི[Proclus]་སོགས་ཀྱིས་སོ་སོའི་དེབ་ཐེར་དུ་ཐཱ་ལེ་སིའི་དབྱིབས་རྩིས་རིག་པའི་སྐོར་གྱི་མཛད་རྗེས་བཀོད་ཡོད་དེ། བཤད་རྒྱུན་དེ་དག་ཏུ་ཐཱ་ལེ་སིས་དབྱིབས་རྩིས་ལ་བརྟེན་ནས་ཨེ་ཅེབ་གཏོར་གཟུགས་བང་སོ[Pyramids of Egypt]འི་མཐོ་ཚད་དང་མཚོ་ངོས་གྲུ་གཟུངས་ཀྱི་བར་ཐག་སོགས་རྩི་ཐུབ་ཡོད་པ་རེད། ཁོང་གི་དབྱིབས་རྩིས་ཐད་ཀྱི་ངེས་སྲོལ་ཁ་ཤས་ད་ལྟའི་དུས་སུའང་ཀུན་གྱིས་ཁས་ལེན་བྱེད་བཞིན་ཡོད་དེ། དྲང་ཟུར་སྐོར་གྱི་ངེས་སྲོལ་ཞིག་ལ་ཡང་རྗེས་དྲན་གྱི་ཚུལ་དུ་ཐཱ་ལེ་སིའི་ངེས་སྲོལ་ཟེར་ནས་མིང་བཏགས་ཡོད་པ་རེད། ཡང་གྲྀ་སིའི་སྐད་གྲགས་ཆེ་བའི་ལོ་རྒྱུས་སྨྲ་བ་པོ་ཧེ་རོ་ཏོ་ཐུས[Herodotus]་ཀྱིས་ཐཱ་ལེ་སི་སྐར་རྩིས་ལ་མཁས་པ་བརྗོད་ཡོད་དེ། ཐཱ་ལེ་སི་ཡིས་ཉི་འཛིན་བརྟག་ནས་སྐད་གྲགས་ཆགས་པ་རེད་ཅེས་ཁོང་གི་བརྩམས་ཆོས་སུ་དོན་དཔེ་དྲངས་ནས་བཀོད་ཡོད།\nའོན་ཀྱང་ཐཱ་ལེ་སིའི་ལོ་རྒྱུས་སྐོར་གྱི་ཆེས་ཡ་མཚན་ཆེ་བའི་གཏམ་རྒྱུད་ནི་འདི་འདྲ་ཞིག་ཡིན་ཏེ། ལྟ་གྲུབ་མཁས་པ་ཕི་ལཱ་ཐོ[Plato]་ཡི་གསུང་རྩོམ་དུ། ཐཱ་ལེ་སིས་ནམ་མཁའི་སྐར་ཚོགས་ལ་གཟིགས་ཏེ་འཇིག་རྟེན་ལས་འདས་པའི་གནད་དོན་ལ་ཐུགས་དགོངས་བཞེས་བཞིན་བྱོན་པའི་སྐབས། ལམ་ལ་གཟབ་གཟབ་མ་བྱས་པས་ཆུ་དོང་ནང་ལ་འགྱེལ་བྱུང་ཡོད་པ་རེད། ཚུལ་དེ་གཡོག་འཁོར་སྐྱེས་མ་ཞིག་གིས་མཐོང་བ་དང་། མོས་ཐཱ་ལེ་སི་ལ་ཁ་མཚར་གྱིས་ནས། གལ་ཏེ་ཁྱེད་ཀྱིས་ཞབས་འོག་གི་སའང་མཐོང་ཐུབ་མེད་ན། ནམ་མཁའི་གནས་ཚུལ་ནི་ཇི་ལྟར་དགོངས་ཐུབ་ཅེས་བཤད་པ་རེད། གཏམ་རྒྱུད་འདི་དངོས་གནས་ཡིན་མིན་གང་ལྟར་རུང་། ཕི་ལཱ་ཐོ་ནས་བཟུང་གཏམ་འདི་ལྟ་གྲུབ་སྨྲ་མཁན་དག་གི་དཔེ་ཆོས་གལ་ཆེན་ཞིག་ཏུ་གྱུར་ཐུབ་ཡོད་ལ། ད་ལྟའི་དུས་སུའང་། ནུབ་ཀྱི་མཁས་པ་ཆེན་པོ་དག་གིས་ལྟ་གྲུབ་སློབ་གཉེར་བྱེད་པ་དེ་ནམ་མཁའི་སྐར་མ་ལྟ་བར་དཔེ་ལེན་སྲིད་པ་དང་། ཡང་། གཞུང་ལུགས་གཅིག་རྐྱང་ལ་མགོ་འཁོར་ནས་ལག་ལེན་དང་དངོས་ཡོད་ལ་མཐུན་མ་ཐུབ་པ་བྱུང་སྐབས། མིག་གིས་ས་ལ་ལྟོས་ཞེས་ནས་འབོད་བརྡ་གཏོང་ཡང་སྲིད་པ་རེད།\nཐཱ་ལེ་སིས་ནམ་མཁའི་སྐར་ཚོགས་ལ་གཟིགས་ནས་འཇིག་རྟེན་གྱི་གནས་ལུགས་གང་ཞིག་རྟོགས་ཡོད་ཅེ་ན། ཁོང་གིས་ཆོས་རྣམས་ཆུ་ལས་འབྱུང་བའི་རིགས་པ་ཞིག་གཏད་ཐུབ་ཡོད་པ་རེད། གལ་ཏེ་ང་ཚོའི་བོན་གཞུང་དང་ཆོས་གཞུང་གི་བརྗོད་ཚུལ་ཁུངས་ཐུབ་ཡིན་ན། བོན་དང་གནའ་བོའི་རྒྱ་གར་གྱི་ཆོས་པ་རྣམས་ཀྱིས་སྔ་མོའི་དུས་ནས་འབྱུང་བ་བཞི་ཡི་དགོངས་པ་གཏད་ཡོད་པ་དང་། འཇིག་རྟེན་གྱི་ཆོས་ཏེ་ད་ལྟ་ཚན་རིག་གིས་བཤད་པའི་དངོས་པོ་དེ་དག་ཐམས་ཅད་འབྱུང་བ་ས་ཆུ་མེ་རླུང་བཞི་ཡིས་འབྱུང་བ་ལྔ་པ་ནམ་མཁའི་ཁྲོད་དུ་གྲུབ་ཡོད་ཅིང་། ཆོས་རྣམས་འཇིག་པའི་སྐབས་སུ་སླར་ཡང་འབྱུང་བ་སོ་སོར་འགྱེད་འགྲོ་བ་རེད། འོན་ཏེ། ཐཱ་ལེ་སི་འཁྲུངས་པའི་སྐབས་སུ། གྲྀ་སི་ལ་འབྱུང་བ་བཞི་ཡི་བཤད་སྲོལ་ཞིག་ཡོངས་ཁྱབ་སུ་མེད་པ་འདྲ་སྟེ། ཁོང་གིས་འཇིག་རྟེན་གྱི་འབྱུང་ཁུངས་སམ་ཆོས་ཀྱི་གྲུབ་རྐྱེན་འཚོལ་སྐབས་འབྱུང་བ་གཅིག་ཁོ་ན་སྟེ། ཆུ་ལ་བློ་འཁོར་ཡོད་པ་རེད།\nབཤད་སྲོལ་ཞིག་ལ། གྲྀ་སི་ལས་ཀྱང་སྔ་བའི་སུ་མེར་སོགས་དབུས་མཚོའི་ཤར་གྱི་ལེགས་བྱང་ཁྲོད་དུ་སྲོག་ཆགས་ཐམས་ཅད་ཆུ་གནས་ལས་འཕེལ་བར་བཤད་པའི་རིག་པ་ཞིག་ཡོད་ལ། དེ་བས་ན་འཇིག་རྟེན་ཆུ་འབྱུང་གི་བཤད་སྲོལ་ཡང་ཡོད་པ་རེད། ཐཱ་ལེ་སིའི་དགོངས་བཞེད་ལ་གནའ་མིའི་ལྟ་བ་དེ་ཡིས་བློ་བསྐྱེད་བྱས་ཡོད་པའང་མཁས་པ་དུ་མས་འདོད་པ་རེད།\nའོན་ཀྱང་། གནའ་མིས་ནི་དཔེ་དང་ལྷ་སྒྲུང་ལྟ་བུའི་སྒང་ནས་འཇིག་རྟེན་ཆུ་འབྱུང་དང་སྲོག་ལྡན་ཆུ་འབྱུང་བཤད་ཀྱིན་ཡོད་པ་རེད། ད་ལྟའི་དུས་སུ། ཐཱ་ལེ་སི་ཁོ་རང་གི་གསུང་རྩོམ་སོགས་ཅི་ཡང་ང་ཚོའི་མཐོང་ལམ་དུ་མཇལ་རྒྱུ་ལྷག་མེད་ནའང་། ཨ་རེས་ཏོ་ཏེལ[Aristotle]་གྱི་ཁུངས་ཐུབ་བརྩམས་ཆོས་གཟུགས་འདས་རིག་པ[Metaphysics]་ཞེས་པ་དེར་འཁོད་དོན།\nལྟ་གྲུབ་སྨྲ་བའི་མཁས་པ་སྔོན་བྱོན་དག་གིས་ཆོས་ཐམས་ཅད་ཀྱི་རྩ་བ་ནི་གཟུགས་ཀྱི་རྩ་བའི་ངོ་བོ་ཡིན་པར་འདོད་ལ་ ་་་ ་་་ དེ་དག་གི་ཁྲོད་ཀྱི་ཐཱ་ལེ་སི་ཡིས་ཆུ་དེ་རྩ་བར་བཞེད་པ་རེད། །(1) གསུངས་དུམ་འདི་ལས་བསྟན་པ་ཇི་བཞིན། ཐཱ་ལེ་སིའི་དགོངས་དོན་ལ། ཆོས་རྣམས་ཀྱི་འབྱུང་གཞིའམ་རྩ་བའམ་མཐར་ཐུག་གྲུབ་བྱེད་ནི་ཆུ་ཡིན་པར་འདོད་པ་དེ་རེད། གྲྀ་སིས་འབྱུང་བ་ཞེས་པའི་སྒྲ་དོད་དེའི་ཚབ་ཏུ་གཞི་རྒྱུ་ལྟ་བུ་འབོད་ཀྱིན་ཡོད་ལ། དེ་ནི་ཆོས་ཐམས་ཅད་ཀྱི་གཞི་རུ་གྱུར་བའི་རྒྱུ་ཆ་ལྟ་བུའི་དོན་ཡིན།\nའོ་ན། ཐཱ་ལེ་སིའི་དགོངས་པ་འདི་འདྲ་ཞིག་རིགས་པ་གང་ལ་བསྟེན་ནས་བཏོན་ཡོད་པ་རེད་ཅེ་ན། ཨ་རེས་ཏ་ཏོལ་གྱིས། ཐཱ་ལེ་སིས་སྐྱེས་དངོས་ཐམས་ཅད་རློན་པའམ་བཤེར་བག་ཅན་ལ་བརྟེན་ནས་ཡོད་པ་དང་། བརླན་བཤེར་ཅན་ཀུན་གྱི་རྩ་བ་ནི་ཆུ་ལ་ཐུག་ཡོད་པ་རེད་ཅེས་གསུངས་ཡོད། གྲྀ་སིའི་སྐད་དུ་ཆུ་དང་བརླན་བཤེར་གཉིས་མིང་གཅིག་ཏུ་བྱ་བཞིན་ཡོད་པ་རེད་ཟེར་ལ། མཁས་པ་གཞན་གྱིས་ཐཱ་ལེ་སི་ནི་མཚོ་འགྲུལ་ལ་བྱོན་རྒྱུ་མང་བས་བློ་བསྐྱེད་དེ་འདྲ་ཐེབས་པ་རེད་ཟེར། ཡང་ཁ་ཤས་ཀྱིས་སྐབས་དེའི་གྲྀ་སིའི་སོ་ནམ་ལས་རིགས་ལག་ལེན་བྱེད་ཀྱིན་ཡོད་པས། སོ་ནམ་དང་འབྲེལ་བ་ཆེ་བའི་ཆུ་དེ་དངོས་པོའི་འབྱུང་གཞིར་རྩིས་ན་རྒྱུ་མཚན་ཡོད་པ་རེད་ཟེར། སླར་ཡང་ཁ་ཤས་ཀྱིས་གོང་ནས་འཆད་ཟིན་པ་ལྟར། ཐཱ་ལེ་སི་ལ་དེ་ལས་སྔ་བའི་གནའ་བོའི་བཤད་རྒྱུན་ཞིག་གི་བློ་བསྐྱེད་བྱས་པ་རེད་ཟེར་ལ། ང་རང་གིས་མཐའ་མ་འདི་ནི་ལོ་རྒྱུས་འཕེལ་འགྱུར་ཐད་ནས་རྒྱུ་མཚན་ཆེས་ལྡན་པའི་འགྲེལ་སྟངས་ཤིག་ཡིན་པར་འདོད།\nཆུ་དང་ཚེ་སྲོག་བར་ལ་འབྲེལ་བ་ཆེན་པོ་ལྡན་པ་སྨོས་མ་དགོས་པ་རེད། མ་ཟད་ཆུ་ནི་བཤེར་གཟུགས་སུ་གནས་ཆོག་པ་མ་ཟད། ད་དུང་རང་ཤུགས་ཀྱིས་ཁ་རླངས་སོགས་ཀྱི་རྣམ་པ་ལྟར་རླངས་གཟུགས་སུ་བསྟུན་ཐུབ་པ་དང་། དར་དུ་ཆགས་ན་སྲ་འཐུས་ཅན་དུའང་འགྱུར་ཐུབ་པ་རེད། གལ་ཏེ་ང་ཚོས་དངོས་པོ་ཀུན་ལ་གཟུགས་ཀྱི་ཆ་ནས་བཤད་དགོས་ན། རླངས་གཟུགས། བཤེར་གཟུགས། སྲ་གཟུགས་གསུམ་དུ་མ་བསྡུས་པའང་མེད་པ་རེད་ལ། གཟུགས་གཞན་ཏེ་མེ་སོགས་ནི་དེ་གསུམ་གྱི་འགྱུར་བའི་བརྒྱུད་རིམ་དུ་གོ་ན་ཆོག་གི་རེད། དེ་བས། ཆོས་ཀུན་ཆུ་ལས་འབྱུང་བར་བཤད་པ་དང་ཆོས་ཀུན་ཆུ་ཡིས་གྲུབ་པར་བཤད་ན་ཤིན་ཏུ་བདེ་པོ་ཡོད་པ་རེད། འོན་ཀྱང་། ཕྱོགས་གཞན་ཞིག་ནས་དེ་ལ་སུན་འབྱིན་དགོས་ན། དེ་ཡང་སླ་པོ་རེད་དེ། གནའ་དེང་གང་གི་དུས་ལ་ཐུགས་ཀྱང་དངོས་པོ་ཐམས་ཅད་ཆུ་མིན་པ་དེ་མིག་མཐོང་ལག་ཟིན་གྱི་མངོན་སུམ་ཚད་མ་རེད།\nདེ་བས་ཐཱ་ལེ་སིའི་རྗེས་སུ། ནམ་མཁའ། མེ། རླུང་སོགས་གཞི་རྒྱུ་ལ་འདོད་པའི་ལྟ་གྲུབ་སྨྲ་མཁན་བྱུང་ཡོད་པ་དང་། མཐར་ས་ཆུ་མེ་རླུང་འབྱུང་བ་བཞི་ཡིས་འཇིག་རྟེན་དངོས་མང་སྦྱོར་གྲུབ་བྱས་པར་འདོད་པའི་ལྟ་བའང་བྱུང་ཡོད་པ་རེད།\nཉེ་དུས་སུ། ནུབ་ཕྱོགས་ཀྱི་མཁས་པ་པེར་ཐྲན་ད྄་་རུ་སེལ[Bertrand Russell]་གྱིས་ཐཱ་ལེ་སིའི་དགོངས་པ་འགྲེལ་སྐབས། ཁོང་གིས་དེང་རབས་རྫས་འགྱུར་ཁྲོད་དུ་ཆུ་དེ་ཡང་རླུང་རྡུལ་གཉིས་དང་སྲོག་རླུང་རྡུལ་ཡ་གསུམ་གྱིས་སྦྱོར་གྲུབ་བྱས[H2O]་ཡོད་པའི་ར་སྤྲོད་དེ་རྒྱུ་མཚན་དུ་བྱས་ནས་ཐཱ་ལེ་སིའི་དགོངས་པ་ཆེར་བསྟོད་བྱས་ཡོད་པ་རེད། དེང་རབས་རྫས་འགྱུར་ལྟར་ན། སའི་གོ་ལའི་སྟེང་གི་དངོས་པོ་ཐམས་ཅད་ལ་ཡང་རླུང་རྡུལ་གྱི་གྲུབ་ཆ་མེད་པ་གཅིག་རྐྱང་མེད་པ་རེད། མ་ཟད། འབར་གས་ཆེན་མོ་བྱུང་བས་རྐྱེན་གྱིས། སྟོང་ཆེན་པོའི་རྡུལ་སྣ་ཚོགས་ཁྲོད་ནས་ཡང་རླུང་རྡུལ་དང་རབ་ཡང་རླུང་རྡུལ་གྱིས་བརྒྱ་ཆ་དགུ་བཅུ་གོ་དགུའི་ཆ་ཚད་བཟུང་ཡོད་པ་དང་། རྡུལ་རིགས་གཞན་གྱི་གྲངས་ལ་བརྒྱ་ཆ་གཅིག་ཙམ་ལས་མེད་པ་རེད། འོན་ཀྱང་རུ་སེལ་གྱི་སྐད་ཆ་ངོ་མ་ནི་འདི་ལྟ་སྟེ།\nདངོས་པོ་ཐམས་ཅད་ཡང་རླུང་གིས་གྲུབ་ཡོད་ཅིང་། ཆུའི་གསུམ་ཆ་གཉིས་ནི་ཡང་རླུང་ཡིན་པ་རེད། (2)\nདེ་བས་འགྲེལ་འདི་ལ་བསྟོད་པ་ཆེ་དྲག་པའི་སྐྱོན་འདུག་སྟེ། ཡང་རླུང་རྡུལ་གཉིས་དང་སྲོག་རླུང་རྡུལ་གཅིག་གིས་ཆུ་སྦྱོར་གྲུབ་བྱས་པ་ཙམ་གྱིས་ཆུའི་གྲུབ་ཆའི་གསུམ་ཆ་གཉིས་དེ་ཡང་རླུང་ཡིན་པ་རིགས་པས་བསྒྲུབ་མི་ཐུབ་ལ། རྡུལ་གྲངས་དང་གྲུབ་ཆའི་ཆེ་ཆུང་བར་ལ་ཐད་ཀར་གྱི་འགྲེལ་བ་དེ་འདྲའང་མེད་པ་རེད། མ་ཟད་། གཙོ་བོ་ནི་ཐཱ་ལེ་སིའི་སྐབས་སུ་དེང་རབས་རྫས་འགྱུར་ནང་གསར་རྟོགས་བྱས་པའི་མཁས་པ་མང་པོའི་བློ་རིག་གི་གྲུབ་འབྲས་དེ་འདྲ་ཞིག་གློ་བུར་དུ་བྱུང་གི་མ་རེད་པས། དེང་གི་ཚན་རིག་གི་ཤེས་བྱ་དེ་དག་སྔོན་གྱི་མཁས་པ་ཞིག་གིས་ཐོལ་དུ་རྟོགས་ཡོད་ཟེར་ན་མཚར་པོ་ཡིན། །\nརུ་སེལ་དང་ཡོངས་སུ་ལྡོག་པ་ཞིག་ནི་ཨ་རིའི་གཟུགས་ཁམས་རིག་པ་བ་ས྄་ཏེ་ཝེན་་ཝེན་པེར་ག྄[Steven Weinberg]་ལགས་རེད། ཁོང་གིས་ཐཱ་ལེ་སི་སོགས་ལ་དཔྱད་བརྗོད་བྱེད་སྐབས་གསུངས་དོན། སྔ་མོའི་གྲྀ་སིའི་མཁས་པ་དེ་དག་ནི་ཚན་རིག་པ་མིན་ལ། ལྟ་གྲུབ་པའང་མ་རེད། ཁོ་ཚོ་སྙན་ངག་པ་རེད་ཅེས་སོ། །འདི་ཡང་ཤིན་ཏུ་ཐལ་ཆེ་སྟེ། ཐཱ་ལེ་སིས་ཆོས་ཐམས་ཅད་ཀྱི་འབྱུང་གཞི་བཙལ་བའི་སྐབས་སུ། སྙན་ངག་གམ་འཆར་ཡན་གྱི་སྐད་ཆ་ཞིག་གསུང་འདོད་མེད་པ་མཁས་པ་མང་པོས་ཞིབ་འཇུག་ལས་ཤེས་ཐུབ་ལ། ནེ་ཐྲི[Nietzsche]་ཡིས་གསུངས་པར། ཐཱ་ལེ་སིའི་དགོངས་པ་འདི་ནི་གཟུགས་དཔྱད་ཀྱི་ཚན་རིག་ཚོད་དཔག་ཅིག་ཡིན་པས་མ་ཟད། ད་དུང་དེ་ལས་བརྒལ་ཏེ་གཟུགས་འདས་ཀྱི་ལྟ་གྲུབ་སྙིང་སྟོབས་ཤིག་ཀྱང་ཡིན་པ་རེད་ཅེས་གསུངས་ཡོད་དེ།\n[ཐཱ་ལེ་སི་]ཁོང་གིས་ད་དུང་་ཐམས་ཅད་ནི་གཅིག་ཉིད་ཡིན་པའི་སྤྲོས་མེད་སྤྱི་མཚན་གྱི་རྟོག་པ་དེ་འདྲ་ཞིག་ལོན་མེད་ཅིང་། ད་དུང་བྱེ་བྲག་དངོས་གཟུགས་ཀྱི་མཚམས་སྦྱོར་ཞིག་གི་རིམ་པར་ལུས་ཡོད་ནའང་། ཁོ་པའི་དུས་རབས་ཀྱི་གྲྀ་སི་པ་དག་གི་ཁྲོད་ནས། ཁོ་ནི་ཁྱད་པར་ཏུ་འཕགས་པ་ཞིག་ཡིན་ནོ། །\nཐཱ་ལེ་སི་ཡིས་་ཐམས་ཅད་ཆུའོ་་ཞེས་གསུངས་སྐབས། མིའི་རིགས་ཀྱིས་རིག་གནས་བྱེ་བྲག་ཁྲོད་ཀྱི་འབུ་རྒྱུ་མ་ལྟ་བའི་དལ་འགྲོ་འཕྱེ་ནུར་དེ་ཐོད་བརྒལ་བྱས་ཏེ། མངོན་རྟོགས་ལ་བརྟེན་ནས་ཆོས་ཐམས་ཅད་ཀྱི་མཐར་ཐུག་གི་དོགས་ལན་རྙེད་ཐུབ་ཡོད་པ་དང་། མངོན་རྟོགས་དེ་འདྲ་ལ་བརྟེན་ནས་ཤེས་ཚད་དམའ་རིམ་པ་དེའི་བཀག་རྒྱ་ལས་ཐར་ཐུབ་པ་བྱུང་ཡོད། །(3)\nགང་ལྟར། མཁས་པའི་གྲལ་ནས་བསྟོད་སྨད་དྲང་གསུམ་གྱི་འདང་འཇོག་གང་འདྲ་ཐོབ་ཡོད་རུང་། ཐཱ་ལེ་སིའི་ལོ་རྒྱུས་དང་མཛད་པ་ནི་བསུབ་ཐུབ་པ་ཞིག་དང་མ་མཐོང་བར་བྱེད་ཆོག་པ་ཞིག་བརྟན་ནས་མིན། ཁོང་གི་ཆུ་འབྱུང་གི་དགོངས་པ་དེ་ད་ལྟ་ཕལ་བོ་དག་གིས་བལྟས་ནའང་སྐྱོན་བཙུགས་ཐུབ་པ་ཞིག་དང་དེང་རབས་ཚན་རིག་གི་ཚད་མ་ལྟར་ན་བློ་རྒྱས་པོ་མིན་ནའང་། དགོངས་པ་དེས་ལོ་རྒྱུས་ལ་སྐུལ་ཤུགས་ཆེན་པོ་བཟོས་ཡོད་པ་དང་། ཕྱོགས་གཅིག་ནས་དེ་ཡིས་ནུབ་ཕྱོགས་ནས་བརྒྱུད་པའི་དེང་རབས་ཤེས་བྱ་དང་རིག་གནས་ཀུན་ལ་རྨང་གཞིའི་བཞེངས་བཀོད་ཀྱི་ནུས་པ་ཐོན་ཡོད་པ་རེད། །\nདེ་ཡང་དང་པོར། ཆེ་ས་ནས། ཐཱ་ལེ་སི་ཡིས་ནུབ་ཕྱོགས་དང་ཁྱད་པར་གནའ་བོའི་གྲྀ་སི་པའི་འཇིག་རྟེན་བྱེད་པོ་སྨྲ་བའི་ལུགས་ཀྱི་འཆིང་རྒྱ་བརྒལ་ནས་རིགས་ལམ་ངོས་ཀྱི་འཇིག་རྟེན་འགྲེལ་བཤད་བརྒྱག་འདང་བྱས་ཡོད་པ་དེ་ཡིས་ཚན་རིག་དང་ལྟ་གྲུབ་ཀྱི་སྒོ་ཕྱེས་པ་རེད། ཁྱད་པར་དུ་ཚན་རིག་བཤད་སྐབས། དེ་ཡི་ལོ་རྒྱུས་སྔ་ཐོག་ནི་ནུབ་ཕྱོགས་པའི་འཆད་རྒྱུན་གཙོ་བྱས་བཤད་དགོས་པ་ཞིག་ཡིན་ལ། འཛམ་གླིང་མི་རིགས་སོ་སོ་ཡིས་ཚན་རྩལ་གྱི་བྱས་རྗེས་ཆེ་ཆུང་སྣ་ཚོགས་བསྐྲུན་ཡོད་ནའང་། ཚན་རིག་སྙིང་སྟོབས་སམ་ཚན་རིག་པའི་བློ་མིག་ཟེར་སྐབས་ནུབ་ཕྱོགས་ཀྱི་ལྷ་མེད་འཆད་རྒྱུན་དེ་ལ་འཛིན་རྒྱུ་ལས་གཞན་མེད་པས། དེ་ཡི་ཁྲོད་དུ་སྲོལ་འབྱེད་ཀྱི་མཛད་རྗེས་བཞག་ཐུབ་ཡོད་པ་ནི་དངོས་ནས་བསྟོད་བསྔགས་འོས་པ་ཞིག་རེད། དེ་བཞིན། ལྟ་གྲུབ་ཟེར་སྐབས། ཐཱ་ལེ་སི་ཡིས་ནུབ་ཕྱོགས་ལྟ་གྲུབ་ཀྱི་སྲོལ་ཕྱེས་པ་རེད་ཟེར་ཆོག ནུབ་ཕྱོགས་ཀྱི་བྱེད་པོ་སྨྲ་བའི་ཆོས་ལུགས་ཁོར་ཡུག་དེ་འདྲའི་ནང་ནས། རིགས་པའི་རྗེས་འབྲང་གི་ལྟ་གྲུབ་འདི་འདྲ་སྐྱོང་ཐུབ་པ་ནི་ངོ་མཚར་ཆེ་བ་རེད། ང་ཚོས་བསམ་བློ་འདི་འདྲ་ཞིག་བཏོང་དང་། དུས་རབས་ཉེར་གཅིག་གི་དུས་ད་ལྟ་ལའང་བྱེད་པོ་ཡིད་ཆེས་ཀྱི་ལོག་རྟོགས་རྗེས་འབྲང་མཁན་ནི་དུང་ཕྱུར་གྱི་གྲངས་ཡོད་པ་དང་། དེ་དང་ཐཱ་ལེ་སི་ཡིས་བྱེད་པོ་ལྷ་རྒོལ་གྱི་སྙིང་སྟོབས་དེ་གཉིས་བསྡུར་བ་ཡིན་ན། ཁོང་གི་རླབས་ཆེན་གྱི་སྣང་བརྙན་དེ་རབ་ཏུ་བརྗིད་འགྱུར་བར་ངེས། །\nགཉིས་པར། ཆོས་ཐམས་ཅད་ལ་རྩ་དོན་གཅིག་གིས་འགྲེལ་ཐུབ་པ། ཆོས་ཐམས་ཅད་ལ་མཐར་ཐུག་གི་གནས་ལུགས་ཁོ་ན་བ་ཞིག་ཡོད་པར་འདོད་པ་སོགས་ཀྱི་བློ་གྲོས་བྱེ་བྲག་བསྐྱེད་པ་དེ་ཡིས། སྣང་ཚུལ་དང་དོན་དམ་པར་དང་། མངོན་སུམ་དང་གསང་བའི་བར་ལ་འབྲེལ་བ་བྱས་ཐུབ་ཡོད་པ་དང་། གཅིག་ཆོག་གི་རྩ་ཚིག་གིས་སྣ་མང་གི་དཀའ་གནད་གྲོལ་ཐབས་བྱེད་པའི་འཇིག་རྟེན་ལྟ་བ་མཚོན་ཡོད་ལ། ནང་པ་མང་པོས་ཁོང་གིས་འདོད་པའི་མི་སོགས་བསྡུས་པའི་འཇིག་རྟེན་འདི་ལ་གནས་ལུགས་ངེས་ཅན་དང་གཏན་ཁེལ་བ་ཞིག་ཡོད་པ་སུས་ཀྱང་རྒོལ་མི་ཐུབ་པ་དགོངས་བཞེད་དེ་ཁས་ལེན་དཀའ་ནའང་། ལྟ་དེ་ཡིས་ཚན་རིག་གི་རྟོག་པ་དང་ལུགས་སྲོལ་འཛིན་པའི་འདུ་ཤེས་ཤིག་བལྟམས་སུ་བཅུག་ཡོད་པ་ལ་གདེང་འཇོག་བྱས་ཀྱང་ཆོག་པ་རེད།\nད་དུང་ཡང་། ཐཱ་ལེ་སི་ཡིས་ཁོང་གི་རྩ་བའི་དགོངས་པ་དེ་ལ་གཞིར་བྱས་ནས་ཚན་རིག་རིགས་འགྲེ་ཡི་ཐབས་ཚུལ་མགོ་བརྩམས་ཡོད་པ་རེད་དེ། ཁོང་གིས་ཆོས་ཐམས་ཅད་ཆུ་ལས་འབྱུང་བ་རྒྱུ་མཚན་དུ་བྱས་ནས་ས་གཞི་རྒྱ་མཚོའི་ཁར་གཡེང་ཡོད་པའི་ལྟ་བ་བཏོན་ཡོད་པ་རེད། ཨ་རེས་ཏོ་ཏལ་ལྟར་ན། ཁོང་གིས་ད་དུང་ས་གཞི་ཆུའི་ཁ་ལ་གཡེང་ནས་གནམ་ལ་འཕུར་མི་ཐུབ་རྐྱེན་ནི་ས་གཞི་དེ་ཤིང་དང་འདྲ་བས་རེད་ཅེས་གསུངས་ཡོད་པ་རེད། གསུངས་འདི་དག་ལ་ད་ལྟ་ང་ཚོས་གད་མོ་ཤོར་སྲིད་ན་ཐང་མོད། སྐབས་དེའི་རིག་གནས་ལ་ལྟོས་ནས་དཔྱད་ཞིབ་བྱས་ན། འདི་དག་ནི་འཕེལ་རྒྱས་ཆེན་པོ་རེ་རེ་ཡིན་ཏེ། ཐཱ་ལེ་སིའི་སྔོན་དུ། ནུབ་ཕྱོགས་སྲོལ་རྒྱུན་ཁྲོད་དུ་རང་བྱུང་གཟུགས་ཁམས་ལ་ཕྱོགས་པའི་འགྲེལ་བཤད་མེད་པར་མ་ཟད། ཡོད་ཚད་ལྷ་ཡི་གང་འདོད་ཀྱི་བཀོད་པ་ཞིག་ཏུ་བཤད་ནས་བསྐྱུར་ཡོད་པ་རེད། སྲོལ་རྒྱུན་དེ་འདྲའི་འཆིང་བ་ལ་གྲོལ་ཐུབ་ཡོད་པ་དང་། དེ་ནས་མགོ་བརྩམས་ཏེ་བདེན་དོན་དེ་རིགས་ལམ་དང་རིག་གཞུང་གི་རྩོད་གླེང་ཁྲོད་ནས་ལེན་པའི་སྲོལ་གཏད་པ་ནི་མཛད་རྗེས་བླ་ན་མེད་པ་ཞིག་ཡིན་ཏེ། ཁོང་གི་སློབ་མ་ཨ་ནཱ་ཀྵི་མན་དེར[Anaximander]་གྱིས་རང་གི་སློབ་དཔོན་གྱི་ཆུ་འབྱུང་གི་དགོངས་པ་སུན་འབྱིན་བྱས་ནས་འཇིག་རྟེན་འགྲེལ་བཤད་གཞན་མིན་ཞིག་བཀྲལ་བ་དེ་ཡིས་ཐཱ་ལེ་སིའི་ཚན་རིག་དང་ལྟ་གྲུབ་སྙིང་སྟོབས་ལ་དཔེ་གསོན་པོ་ཞིག་བཞག་ཡོད་པ་རེད།\nཐཱ་ལེ་སི་དང་སྟོན་པ་ཤཱཀྱ་ཐུབ་པའི་དུས་རབས་ནི་ཤིན་ཏུ་ཉེ་ལ། གནས་བརྟན་པའི་སྲོལ་ལྟར་བརྩིས་ན། རང་ཅག་གི་སྟོན་པ་ཤཱཀྱ་ཐུབ་པ་སྤྱི་ལོའི་སྔོན་གྱི་༥༤༤་ལོར་མྱ་ངན་ལས་འདས་པའི་ཕྱིར་ལོར། ཐཱ་ལེ་སིའང་སྐུ་འདས་པ་ཡིན་ལ། ཁོ་རང་སྤྱི་ལོའི་སྔོན་གྱི་༦༢༤་ལོར་སྐུ་བལྟམས་པ་དང་ཁྱོན་མི་ལོ་༧༨་ཙམ་ལ་འཚོ་བཞུགས་གནང་ཡོད་པ་རེད། བཤད་སྲོལ་ལ་ཁོང་གི་བང་སོའི་དྲན་བྱང་དུ་ཚིག་ཀ་འདི་འདྲ་ཞིག་བཀོད་ཡོད་པ་རེད་དེ།\nཁོང་གི་བང་སོ་ཆུང་ན་ཡང་། ཁོང་གི་མཛད་རྗེས་ནི་རབ་ཏུ་ཆེ་བ་ཡིན། །(4)\n(1)དུམ་བུ་འདི་དེབ་ཨ་རེས་ཏོ་རལ་གྱི་གསུང་འབུམ《གཟུགས་འདས་རིག་པ》ཞེས་པ་དེ་ལས་དྲངས་ཤིང་བསྒྱུར་བ་ཡིན། Aristotle,The Complete Works of Aristotle(Princeton University Press, 1984).\nB. Russell,History of Western Philosophy(Routledge, 2004).\n尼采, 《希腊悲剧时代的哲学》(译林出版社, 2011).\n(4) དུམ་བུ་འདི་ལྟ་གྲུབ་རིག་མཛོད་དྲ་ཚུགས་ལས་དྲངས་ཤིང་བསྒྱུར་འགོད་བྱས་པ་ཡིན། https://www.iep.utm.edu/thales/\n1.ཐེ་ལྱེའི་བརྩམས་ཆོས《ནུབ་ཕྱོགས་ལྟ་གྲུབ་ལོ་རྒྱུས》རྒྱ་ནག་བསྒྱུར་མ། [美] 弗兰克·梯利, 《西方哲学史》(光明日报出版社, 2014).\n2 དགེ་རྒན་ཆེན་མོ་ཏིང་ཤཽ་མཱང་། རྒྱ་ནག་སྐད་ཐོག་འཆད་ཁྲིད《གནའ་བོའི་གྲྀ་སིའི་ལྟ་གྲུབ་བསམ་བློའི་ལོ་རྒྱུས》邓晓芒, 《古希腊哲学思想史(讲座视频)》(https://www.bilibili.com/video/av12951043?from=search&seid=12596607620561409104)\n2020-02-10 ས་བུ་ཆེ།(རྫ་ཆུ་ཁ) ཀློག་གྲངས། མཆན ཡོད།


ཁ་བརྡ། | དོན་དངོས་སུ་ཋམ(Trump)སུ་ཡིན་ནམ། (༥)\nའུ་ཚོ་དེ་འགྲོ་བ་མི་བྱུང་རྗེས་རིག་གནས་གསར་བསྐྲུན་བྱས་ཞིང་། རིག་གནས་དེས་ཚུར་འགྲོ་བ་མིར་ཞབས་འདེགས་བྱེད་ཀྱིན་ཡོད་པ་རེད་། རིག་གནས་དེའང་འཁོར་ཡུག་དང་གཏུན་པའི་མི་རིགས་རེ་ལ་རང་གི་རིག་གནས་རེ་ཡོད་ལ་། རིག་གནས་དེས་མི་རིགས་རང་གི་བསམ་བློ་གཏོང་ཕྱོགས་དང་ཀུན་སྤྱོད་ཁུར་སྟངས་སོགས་སུ་བག་ཆགས་ཟམ་མོ་བཞག་ཡོད་པ་རེད་། དེའི་ཕྱིར་། སྒང་བ་བོད་པ་ཚང་གིས་ལྟ་བ་རྟེན་འབྱུང་དང་། ལས་འབྲས་ཁས་ལེན་པ་དང་། ངོ་ཚ་ཁྲེལ་གཞུང་ཡོད་པ་། ད་དུང་མ་གྱུར་སེམས་ཐམས་ཅད་ཅེས་སྨོན་ལམ་འདེབས་ཀྱི་ཡོད་པ་རེད་། དེ་ལྟ་བུ་རིག་གནས་ལྡན་པའི་བོད་པ་གང་མང་ཞིག་གིས་། རང་གི་མི་ཚེའི་རིན་ཐང་དང་སྤྱི་ཚོགས་མཛེས་འཛིན་ལྟ་ཚུལ་བཅས་སུ་མི་མཐུན་ཞིང་། མི་ལ་དཀའ་ངལ་ཡོད་དུས་དེ་བས་བརྙས་བཅོས་བྱེད་པ་། སྤྱི་ཚོགས་སུ་མི་མཐུན་པ་ཡོད་དུས་དེ་བས་དཀྲུག་ཤིང་བྱེད་པ་། རིགས་རུས་དང་ཤ་མདོག་རྒྱུ་མཚན་བྱས་ནས་མི་རིགས་དབྱེ་འབྱེད་བྱེད་མཁན་Tump་ཋམ་གྱི་བྱེད་ལས་ལ་བསྟོད་པ་དང་ཁོ་ལ་དགའ་མོས་བྱས་ན་། འུ་ཚོས་རྒྱུན་དུ་ང་ཚོ་དྲང་བདེན་ལ་དགའ་བ་དང་ཉམ་ཆུང་ཡིན་པ་། རྒྱ་ནག་གིས་ང་ཚོར་ཐུབ་ཚོད་བྱས་སོང་བས་རོགས་སྐྱོར་གནང་རོགས་སོགས་འཛམ་གླིང་ལ་བཤད་པ་ངོ་ཅུང་མི་ཚའམ་།\nབདེན་ཏེ་། སྤྱི་ཚོགས་ནི་ལྟ་བ་སྣ་མང་དང་བསམ་བློ་སྣ་མང་རེད་། ཡིན་ཡང་བོད་མི་རེ་རེའི་ཤེས་ཡོན་གྱི་གནས་ཚད་དང་། མཐུན་རྐྱེན་དང་། འཁོར་ཡུག་། ཁ་ཤས་ཀྱིས་དབྱིན་སྐད་གང་ཙམ་ཤེས་ཀྱང་དབྱིན་ཡིན་ཀློག་ཚད་སྐྱོ་བ་། རེ་འགས་ཋམ་གྱི་Twitter དང་། ཁོའི་རྒྱབ་སྐྱོར་བ་ཁོ་ནའི་བཤད་རྒྱུན་ལ་ཉན་ཏེ་སེམས་ཚོར་གཙོ་བོ་འཛིན་པ་ལས་བདེན་མིན་རྟོག་དཔྱོད་མི་བྱེད་པ་། ད་དུང་གང་མང་ཞིག་ཆབ་སྲིད་ལ་དགའ་ཡང་དེའི་བསྐོར་ལ་དོན་སྣང་མེད་པའམ་། གཞན་ཟེར་གྱི་རྗེས་སུ་འབྲང་བ་སོགས་ལ་བརྟེན་དེ་ཋམ་Trump སུ་ཡིན་ཡང་དག་པ་ཤེས་ཀྱི་མེད་། དེའི་ཕྱིར་། ངས་འདི་ནས་ཨ་རི་དང་བོད་ཀྱི་འབྲེལ་བའི་རྒྱུད་རིམ་ཁྲོད་ནས་ཋམ་ཀྱིས་བོད་དོན་ལ་རྒྱབ་སྐྱོར་རམ་། བྱ་བ་ཅི་ཞིག་བྱས་ཡོད་མེད་བསྐོར་རགས་ཙམ་ཁ་བརྡ་བྱ་།\nདང་པོ་། ཨ་རིའི་དེང་རབས་ལོ་རྒྱུས་ནས་བཤད་ན་། བོད་དོན་ལ་རྒྱབ་སྐྱོར་བྱེད་མཁན་ཨ་རིའི་ཆབ་སྲིད་ཚོགས་པ་གཉིས་ཀྱི་ནང་ན་ཡོད་ལ་། མང་ཆེ་བས་དབུ་མའི་ལམ་ལ་བྱེད་ཀྱི་ཡོད་། ལྷག་པར་ཨ་རིའི་སྲིད་འཛིན་ George H.W. Bush ༡༩༩༡/༤/༡༦/ ཉིན་ཕོ་བྲང་དཀར་པོ་ནས་༧གོང་ས་མཆོག་དང་ལྷན་དུ་མཇལ་རྗེས་། ཨ་རིའི་སྲིད་འཛིན་རྗེས་མ་ཚོ་༧གོང་ས་མཆོག་དང་མཇལ་བ་ནི་གོམས་གཤེས་ལྟ་བུ་གྱུར་ཡོད་ལ་། རེ་འགས་ཕོ་བྲང་དཀར་པོའི་ལས་བྱེད་ཚོ་རྡ་རམ་ས་ལའང་བཏང་ཡོད་། དེ་བས་གལ་ཆེ་བ་ནི་ཁོང་ཚོ་རྒྱའི་སྲིད་འཛིན་དང་རྒྱ་གཞུང་གི་ཆེ་མཐོའི་མི་སྣ་ལ་ཐུག་འཕྲད་སྐབས་། ཡོངས་གྲགས་ཀྱིས་༧གོང་ས་མཆོག་ནི་འཛམ་གླིང་ན་བསྐུར་འོས་བའི་ཞི་བདེའི་མི་སྣ་ཞིག་ཡིན་པ་དང་། ཁོང་དང་ལྷན་དུ་བོད་རྒྱའི་དཀའ་རྙོག་སེལ་བར་ཞི་གྲོས་བྱ་དགོས་ཚུལ་གསུང་གི་ཡོད་། བོད་ཀྱི་ཆབ་སྲིད་ཀྱི་ཕྱོགས་ནས་བཤད་ན་། དེ་ལྟ་བའི་མི་སྣ་གལ་ཆེན་དག་། ༧གོང་ས་མཆོག་དང་བོད་གཞུང་གི་གལ་ཆེན་ལས་བྱེད་ཚོར་ཐུག་རྒྱུ་ནི་ཧ་ཅང་གལ་ཆེན་རེད་།\nགཉིས་པ་། ཋམ་གྱི་སྲིད་འཛིན་ལམ་ལུགས་ཀྱིས་བོད་དོན་ལ་རྒྱབ་སྐྱོར་ཅི་ཙམ་བྱས་ཡོད་དམ་ཞེས་དྲིས་བའི་ལན་། ང་ལ་མཚོན་ན་ཧ་ཅང་ཉུང་ཉུང་རེད་། རྒྱུ་མཚན་ནི་ཐམ་༧གོང་ས་མཆོག་དང་མཇལ་འཕྲད་མ་དགོས་། ཁོས་ནམ་ཡང་བོད་དོན་བཤད་ཀྱི་མེད་ལ་། དེའི་བསྐོར་བཤད་པའི་འདོད་པའང་མེད་། ཁོའི་སྲིད་འཛིན་གཞོན་པ་དང་ཕྱི་འབྲེལ་བློན་ཆེན་ཀྱིས་སྐབས་རེ་ཆོས་ལུགས་དང་འབྲེལ་ཏེ་བོད་པའི་བསྐོར་ཅུང་ཙམ་རེ་བཤད་ཀྱི་ཡོད་ཀྱང་། དེ་དག་ནི་མཆེ་སྡེར་མེད་པའི་སྟག་ལྟ་བུ་ལས་ནུས་བ་གང་ཡང་མེད་། རྒྱུ་མཚན་ནི་། ཋམ་གྱི་འདོད་པ་དང་དེ་ཟུང་གི་ལྟ་བ་མང་ཆེ་བ་ནི་འགལ་བ་ཡིན་པས་། ཋམ་གྱིས་ནམ་ཡང་རྒྱབ་སྐྱོར་བྱེད་ཀྱི་ཡོད་པ་མ་རེད་། དཔེར་ན་། ཋམ་གྱི་རྒྱལ་སྲུང་བློན་ཆེན་ John Bolton གྱི་དེབ་ཀྱི་ནང་དུ་། ཨ་རིའི་ཉམ་འབྲེལ་རྒྱལ་ཚོགས་སྐུ་ཚབ་ Nikki Haley ༧གོང་ས་མཆོག་ལ་མཇལ་འདོད་ཡོད་ཀྱང་། ཋམ་ཀྱིས་རྒྱ་ནག་ཁོང་ཁྲོ་མི་བླངས་བའི་ཆེད་ཐུག་ཕྲད་མ་འཇུག་པའི་བསྐོར་བཤད་པ་། ཕ་ཡུལ་དང་བོད་ཀྱི་ཉི་མ་དྲ་ཚིགས་ནང་ན་ཡག་པོ་བྲིས་འདུག་པའི་གལ་སྲིད་དེའི་བསྐོར་ཤེས་འདོན་ན་དྲ་ཚིགས་འདི་རེད་།\nhttp://www.phayul.com/2020/06/25/43766/ བོད་ཀྱི་ཉི་མ་དྲ་ཚིགས་། https://www.tibetsun.com/news/2020/06/25/trump-blocked-former-top-aide-from-meeting-dalai-lama-bolton-claims\nད་དུང་། ཨ་རིའི་གཞུང་གིས་༢༠༠༢ ལ་བོད་ཀྱི་ཆེད་དུ་བཟོས་བའི་ཁྲིམས་Tibetan Policy Act ནང་བོད་ཀྱི་ཆོས་ལུགས་སོགས་ཀྱི་གནད་དོན་ཆེད་དམིགས་གསལ་སྐུ་ཚབ་ངེས་བར་དགོས་པ་བཟོས་ཡོད་ཀྱང་། ཋམ་སྲིད་གཞུང་གིས་༢༠༡༧/༡/༢༠་ཉིན་དེ་མེད་པ་བཟོས་འདུག་པ་བརྟེན་། ཨ་རིའི་རྒྱལ་སྤྱི་ཆོས་ལུགས་རང་དབང་ཚོགས་པའི་༢༠༢༠/༥/༡༢ ཉིན་ཀྱི་སྙན་ཞུ་ནང་དུ་ཋམ་གྱི་སྲིད་གཞུང་གིས་ངེས་པར་བོད་ཀྱི་ཆེད་སྐུ་ཚབ་གསར་བ་བཀོད་དགོས་ཚུལ་བརྗོད་འདུག་། དེའི་བསྐོར་ཤེས་འདོད་ན་དྲ་ཚིགས་འདི་རེད་། https://www.uscirf.gov/news-room/press-releases-statements/uscirf-reiterates-call-appointment-special-coordinator-tibetan\nགཞན་ཨ་རིའི་གཞུང་ཞབས་པ་དང་། ཨ་རིའི་བོད་པ་ཚུད་པའི་ཨ་རི་བ་ཚོ་བོད་ཡུལ་དུ་འགྲོ་བར་ཆོག་ཆེན་མི་སྤྲད་མཁན་རྒྱའི་ལས་བྱེད་པའི་མིང་སོགས་ཀྱི་སྙན་ཞུ་ཋམ་སྲིད་གཞུང་གིས་ཨ་རའི་ཁྲིམས་བཟོ་ལྷན་ཚོགས་ལ་འབུལ་དགོས་ཀྱང་། ཁོང་ཚོས་སྙན་ཞུ་ཕྱིར་འགྱངས་བྱེད་བཞིན་ཡོད་པའི་བསྐོར་། ཧོང་གོང་གི་རྒྱའི་ལྷོ་ཕྱོགས་དྲ་ཚིགས་སུ་འདུག་པས་ཤེས་འདོད་ན་འདི་རེད་། https://www.scmp.com/news/china/diplomacy/article/3046650/us-state-department-report-tibet-month-overdue-congressional\nཋམ་གྱིས་ཨ་རིའི་གཞུང་གི་འཛིན་སྐྱོང་འོག་ཡོད་པའི་སྐད་ཡིག་འདྲ་མིན་ལམ་གྱི་བརྙན་འཕྲིན་དང་རླུང་འཕྲིན་ཁང་གི་འགྲོ་སོང་ཉུང་ནས་ཉུང་དུ་བཏང་ཡོད་ལ་། དེའི་ནང་དུ་ VOA དང Radio Free Asia་ཚུད་ཡོད་པས་བོད་ལ་མཚོན་ན་གྱོང་གུད་ཐེབས་ཀྱི་ཡོད་། དེའི་བསྐོར་རྒྱས་བ་ཤེས་འདོད་ན་དྲ་ཚིགས་འདི་རེད་། https://www.rferl.org/a/trump-administration-2020-budget-request-calls-for-closure-of-three-rfe-rl-language-services/29828716.html\nགསུམ་པ་། ཨ་རི་ནི་འཛམ་གླེང་སྟེང་ཁྲིམས་ཀྱིས་བསྐྱངས་བའི་རྒྱལ་ཁབ་དང་། མང་གཙོ་། འགྲོ་བ་མའི་ཐོབ་ཐང་སོགས་ཀྱི་མཚོན་རྟགས་ལྟ་བུ་ཡིན་མོད་ཀྱང་། ཋམ་ནི་དེ་ལས་ལྡོག་དེ་རང་ཉིད་ཁོ་ན་མ་གཏོགས་ཁྲིམས་ལུགས་དང་མང་གཙོ་ལ་གོང་བསྐུར་མི་བྱེད་པ་མ་ཟད་། དུས་རྒྱུན་དུ་རྫུན་བཤད་པ་། དགྲ་ལ་བྱམས་ཤིང་གཉེན་ལ་སྡང་བ་། མིས་བྱས་ཉེས་ལ་བརྟེན་ཏེ་གོ་ལའི་ཚ་དྲོད་འཕེལ་བ་རྟོག་བཟོ་རེད་ཟེར་བ་། འཇིག་རྟེན་འདིའི་སྒང་ན་ཆབ་སྲིད་སོགས་ཀྱིས་དཀའ་ངལ་ཡོད་པའི་མི་རིགས་ལ་། ཨ་གཞུང་གིས་དངུལ་སོགས་ཀྱིས་རོགས་རམ་བྱེད་བཞིན་པ་དེ་དག་ཉུང་ནས་ཉུང་དུ་གཏོང་ཐབས་འབད་ཀྱི་ཡོད་པས་། གལ་སྲིད་ཁོའི་འདོད་པ་དེ་ལམ་འགྲོ་སོང་བ་ཡིན་ན་བོད་པའང་གཞན་པ་ནང་བཞིན་ཆབ་སྲིད་དང་དཔལ་འབྱོར་སོགས་ཀྱི་ཕྱོགས་ནས་གྱོང་གུད་ཕོག་གི་ཡོད་པ་ཤེས་ཀྱི་གལ་ཆེན་པོ་རེད་།\nངས་གུང་ཁྲན་ཆེད་དུ་གང་ཡང་མ་བཤད་། རྒྱུ་མཚན་ནི་། ང་གུང་ཁྲན་མིན་།\nདེའི་རྗེས་ཁོང་ཚོ་སྤྱི་ཚོགས་རིང་ལུགས་བའི་སྟེང་དུ་སླེབས་ཡོང་ཡང་། ངས་སྤྱི་ཚོགས་རང་ལུགས་པའི་ཆེད་དུ་གང་ཡང་མ་བཤད་། རྒྱུ་མཚན་ནི་། ང་སྤྱི་ཚོགས་རིང་ལུགས་པ་མིན་།\nདེའི་རྗེས་ཁོང་ཚོ་ངལ་རྩོལ་མཉམ་མབྲེལ་པའི་སྟེང་དུ་སླེབས་ཡོང་ཡང་། ངས་ངལ་རྩོལ་མཉམ་འབྲེལ་བའི་ཆེད་དུ་གང་མ་བཤད་། རྒྱུ་མཚན་ནི་། ང་ནི་ངལ་རྩོལ་མཉམ་འབྲེལ་པ་མིན་།\nདེའི་རྗེས་ཁོང་ཚོ་ངའི་སྟེང་དུ་སླེབས་ཡོང་སྐབས་། ངའི་ཆེད་དུ་སྐད་ཆ་བཤད་ནི་སུ་ཡང་ལྷག་མི་འདུག་། །\nཆེས་ཐོག་མ་ཁོང་ཚོ་སླེབས་ཡོང་ཞེས་བའི་སྙན་ངག་དེ་ནི་། འཛམ་གླིང་དམག་འཁྲུག་གཉིས་པ་མཇུག་སྒྲུལ་རྗེས་ལྗརམན་ཡེ་ཤེའི་ཆོས་དཔོན་མའཌིན་ནེམོལར( Martin Niemöller) ཟེར་བ་ཞིག་གིས་བྲིས་བ་ཡིན་ཞིང་། རྩོམ་དེའི་ནང་དོན་ནམ་རྩོམ་དེ་འབྲི་དགོས་བའི་རྒྱུ་མཚན་ནི་། ཁོང་དང་ལྗརམན་བ་ཚོ་དཔའ་ཞུམ་དེ་(Nazi)ན་ཙས་ཁ་གཏད་དུ་ལངས་མ་ཐུབ་པར(nazi)ན་ཙས་གང་བྱས་རྗེས་སུ་འབྲངས་དེ་། མཐའ་མ་(Nazi)ན་ཙས་སྟོབས་རྒྱས་སྐབས་ཁོང་ཚོའི་དད་མོས་མི་གཅིག་པ་དང་། རིགས་རུས་མི་གཅིག་པ་། སྤྱི་ཚོགས་ཀྱི་རིན་ཐང་ལྟ་ཚུལ་མི་གཅིག་བ་ཚོ་གཅིག་རྗེས་གཉིས་ཐུད་ཀྱིས་རྩ་རྫོགས་བྱས་དེ་། འཇིག་རྟེན་འདིའི་སྟེང་དུ་དམག་འཁྲུག་ལངས་ནས་འགྲོ་བ་མི་གྲངས་ལས་འདས་བའི་ཚེ་སྲོག་ཤོར་བར་ཕངས་སེམས་དང་། གོ་སྐབས་ཡོད་དུས་ཁོང་དང་ལྗརམན་བ་ཚོ་(Nazi)ན་ཙས་ཁ་གཏད་དུ་མ་ལངས་བར་འགྱོད་པའམ་ཉེས་བ་ངོས་ལེན་བྱས་ནས་བྲིས་བ་ཞིག་རེད་འདུག་།\nརེད་དེ་། རྩོམ་དེ་བྲིས་ནས་དུས་རབས་གཅིག་ཙམ་བུད་སོང་མོད་ཀྱང་། རྩོམ་དེ་ནང་དོན་ནི་ཁ་སང་ལས་ཀྱང་དེ་རིང་གོང་ཐང་ཆེན་པོ་རེད་། རྒྱུ་མཚན་ནི་། བརྡ་འཕྲིན་དུས་རབས་འདིར་སྲིད་དབང་སྒེར་སྤྱོད་ལ་དགའ་བ་ཚོ་དང་། རང་དོན་ཁོ་ན་ཉེར་བའི་སྐབས་འཚོལ་བ་དང་ཆབ་སྲིད་པ་། ཕྱོགས་རིས་ཆེ་བའི་གསར་འགྱུར་ཁང་དག་གིས་བརྡ་འཕྲིན་ལམ་ནས་ཁུངས་ལུང་མེད་པའི་འཆལ་གཏམ་དང་། གསར་འགྱུར་འཆལ་བོས་རིག་རུས་མི་གཅིག་པའི་མིའི་བར་དང་། ལྟ་ཚུལ་མི་གཅིག་པའི་ཚོགས་པའི་བར་འགལ་ཟླ་བཟོས་དེ་ཁོང་ཚོས་བསམ་དོན་འགྲུབ་ཐབས་བྱེད་ཀྱི་ཡོད་། དེའི་ཕྱིར་། འུ་ཅག་སྒང་བ་བོད་པའི་སྐད་གཉིས་སྨྲ་བ་ཚོ་འགྱོད་པ་རྗེས་ནས་སྐྱེས་ན་བླུན་པོ་ཡིན་ཟེར་བའི་དཔེ་ཡི་རྗེས་སུ་མི་འགྲོ་བར་། གསར་འགྱར་གང་ཞིག་ལ་ལྟས་བ་ཡིན་ཡང་། དེ་དག་གི་ལྟ་བ་དང་དམིགས་ཡུལ། ད་དུང་དེ་དག་གི་ཁུངས་ལུང་གང་ཞིག་ཡིན་མིན་ཀྱི་བདེན་པ་ངེས་བར་དུ་འཚོལ་དགོས་ཤིང་། ལྷག་པར་མང་བཙོ་རྒྱལ་ཁབ་ཞིག་ལ་མཚོན་ན་། ཡོད་ཚད་ཁྲིམས་ཀྱི་འོག་ན་ཡོད་པ་ལས་རེ་འགའ་སྟེང་དང་ཁ་ཤས་འོག་ན་ཡོད་པ་ལྟ་བུ་མིན་པས་། རྒྱལ་ཁབ་དེའི་དབུ་ཁྲིད་ཚོ་དང་། ཆབ་སྲིད་པ་ཚོས་ཁ་ནས་ཅི་ཞིག་བཤད་པ་དང་། ལག་ལེན་གང་ཞིག་བྱེད་པའམ་བྱ་བ་ཅི་ཞིག་ཐག་བཅད་པ་དེ་། རྒྱལ་ཁབ་དེའི་ཁྲིམས་ལུགས་དང་མཐུན་མིན་ཡང་དག་པ་ཤེས་དགོས་ཤིང་། གལ་སྲིད་ཁོང་ཚོས་བྱས་ལས་རྣམས་ཁྲིམས་དང་ཡོངས་སུ་འགལ་ཡོད་ན་། གནས་ལུགས་དང་བདེན་པར་བརྟེན་ནས་ངོ་རྒོལ་བྱ་དགོས་བ་ལས་། ཡོད་ཚད་གཞན་ཟེར་ཁོ་ནས་རྗེས་སུ་འབྲང་བའམ་རི་བོང་ཅལ་འགྲོགས་བྱས་ན་། རང་ཉིད་གསར་འགྱུར་ཁང་དེ་དང་ཆབ་སྲིད་པ་དེའི་བྲན་གཡོག་དུ་གྱུར་བ་མ་ཡིན་ནམ་???\n2020 Sep 6, in སྣ་ཚོགས། |\n“ དོན་དངོས་སུ་ཋམ(Trump)སུ་ཡིན་ནམ། (༥) ”སྐོར་ལ་མཆན་ 16 འདུག\nངས་དཔྱད་པ་བཏང་བ་ནོར་མེད་ན། ད་ལྟའི་སྲིད་འཛིན་འདི་སྐྱར་དུ་ཐོབ་ངེས་རེད། པྲོག་ཞུ་ན་ཚ་འདིས་འཛམ་གླིང་སྤྱི་དང་ཁྱད་པར་དུ་ཨ་རིའི་དཔལ་འབྱོར་ལ་གྱོང་གུད་ཧ་ལས་པ་ཐེབས་པ་རེད། ལྷག་པར་དུ་སྲིད་འཛིན་ནས་ན་ཚ་སྔོན་འགོག་ཀྱང་ཧ་ཅང་ཚགས་ཚུད་པོ་བྱུང་མེད་པ་གསལ་པོ་རེད། འོན་ཀྱང་ན་ཚ་འདིས་ཨ་རིའི་དཔལ་འབྱོར་ལ་གྱོང་གུད་ཐེབས་ཀྱང་ད་ལྟའི་སྲིད་འཛིན་ཁྲོ་ཕུར་སྐྱར་དུ་ཐོབ་པར་གྲོགས་བྱེད་ངེས་རེད། རྒྱུ་མཚན་ནི། ད་ལྟ་འཛམ་གླིང་མི་མང་གིས་རྒྱ་ནག་དགྲ་ལྟར་འཛིན་གྱི་ཡོད། ལྷག་པར་དུ་ཨ་རིའི་མི་མང་གིས་རྒྱ་དམར་ལ་ལྟ་སྟངས་ཡག་པོ་མེད། དེ་བས་ཀྱང་མི་རིགས་ནག་པོ་ཚོ་དང་མི་དཀྱུས་མ་མང་པོ་ཞིག་གིས་རྒྱ་དམར་ཚང་དགྲ་ལྟར་འཛིན་གྱི་ཡོད། དེའི་ཕྱིར་རྒྱ་ནག་གི་ཁ་གཏད་ལ་ད་ལྟའི་སྲིད་འཛིན་འདི་ལས་ལྷག་གཅིག་མེད་པའང་ཚང་མས་ཤེས་ཀྱིན་ཡོད། ཨ་རིའི་མི་དཀྱུས་མ་ཕལ་མོ་ཆེས་དང་ཐ་ན་མི་རིགས་ནག་པོ་ཚོས་ཀྱང་ད་ལྟའི་སྲིད་འཛིན་ལ་དགའ་མོས་ཆེན་པོ་མེད་ཀྱང་རྒྱ་ནག་ལ་ཁ་གཏད་གཅོག་ཕྱིར་སྲིད་འཛིན་ཁྲོམ་ལ་འོས་ཤོག་བླུག་ངེས་རེད། །\n#2 བཞག་ལྡོམ་ལྗང་ལོ་། ་ལགས་ཀྱིས་སྤེལ་དོན།:\nSeptember 7th, 2020 at 7:19 am\nད་ལྟའི་སྲིད་འཛིན་ལ་གོ་ས་སྐྱར་དུ་ཐོབ་དང་མི་ཐོབ་ངས་མི་ཤེས་ཀྱང་། ཨ་རིའི་མི་མང་གི་ངོས་ནས་ཁོ་སྐྱར་དུ་མི་འདེམས་པ་ནི་ངས་ཐག་བཅད་ཐུབ་། རྒྱུ་མཚན་ནི་། དེ་སྔོན་མི་མང་གི་ངོས་ནས་ཁོ་ལ་ཐོབ་མེད་།\nཨ་རི་བ་མང་པོ་ཞིག་རྒྱའི་སྟེང་ལ་ཁོང་ཁྲོ་ལངའ་བ་བདེན་ཀི་མོད་། དེ་བས་ཨ་རི་བ་མང་བ་ཞིག་་སྲིད་གཞུང་དང་ལྷག་པར་Tump གྱི་སྟེང་ལ་ལངས་ཀི་ཡོད་། རྒྱུ་མཚན་ནི་། རྒྱ་ནད་ཡོངས་སྐབས་ཋམ་ལ་རྒྱལ་ཡོངས་རང་གྱིས་ནད་ངན་སྔོན་འགོག་ཐབས་ལམ་མེད་པ་མ་ཟད་། དེ་ནི་མིས་རྟག་བཟོ་ཡིན་ཚུལ་དང་། མཐའ་མ་མི་གང་མང་ཞིག་ན་སྐབས་ཋམ་གྱིས་དེ་ནི་སྒྱུ་འཕྲུལ་བཞིན་ཡལ་འགྲོ་རེད་ཅེས་དང་། ཡང་སྤྱིད་ཀ་འཆམ་ནད་བཞིན་མེད་འགྲོ་རེད་ཅེས་འགོ་བསྐོར་བཏང་བ་རེད་། ནད་ངན་ཀྱིས་ཉིན་རེ་མི་མང་་སྟོང་ལས་རྒལ་བའི་གི་ཚེ་སྲོག་འཕྲོག་སྐབས་་། ཡང་ཋམ་གྱིས་ཤ་ལྤགས་པར་གློག་འོད་རྒྱབ་པ་དང་ནད་རྡུལ་སྔོན་འགོད་རྫས་འགྱུར་གཙང་སྤྱོད་གཙང་མ་བཟོ་བྱེད་འཐུང་ན་ཕན་ཚུལ་བཤད་ནས་མི་ཁ་ཤས་ཤི་བའང་ཡོད་།\nགང་ལྟར་བོད་མི་གང་མང་ཞིག་གིས་ཨ་རི་སྲིད་ཡོད་ཚད་ལས་ཋམ་ནི་རྒྱའི་སྟེང་ལ་མཁྲེགས་ཤོས་སུ་འདོད་གི་འདུག་། དེའི་ཕྱིར་ངས་དེ་བསྐོར་ལ་ཆུ་ཚོད་མང་ཙམ་བཏངས་བ་ཡིན་མོད་ཀྱང་། ངས་ལྟས་ན་ཋམ་ལ་སྲིད་འཛིན་སྔུན་མ་ནང་བཞིན་་བོད་ཀྱི་བསྐོར་ལ་ལངས་ཕྱོགས་འདི་ཡིན་ཞེས་བརྟན་པཔ་ཧང་ཡང་མི་འདུག་།ལ་དོན་་དངོས་སུ་རྒྱའི་སྟེང་ལ་མཁྲེགས་ཤོས་རེད་མི་འདུག་།\n༡, ༢༠༡༦ ལོར་སྲིད་འཛིན་འདྲན་བསྡུར་སྐབས་ཁོས་རྒྱ་ལ་ཚིག་ངན་མང་པོ་བཤད་ཡོད་། ཁོའི་བུ་མོའི་མག་པས་རྒྱ་ནག་ནས་ཚོང་ལས་ཁང་སྒོ་གསར་ཕྱེས་རྗེས་ཁོའ་ཚིག་ངན་དག་མཇའ་ལྟར་ཡལ་སོང་། དེའི་་རྗེས་ཨ་རྒྱའི་ཚོང་འབྲེལ་ལ་བརྟེན་ནས་ཋམ་རྒྱའི་བར་ཚིག་ངན་བཤད་རེ་བྱས་སོང་ཀྱང་དོན་དངོས་སུ་ཁོས་མཁྲེམས་པོ་བྱས་མེད་། སྐབས་དེར་ཁོས་རྒྱས་ཧོང་གོང་དང་ཡུ་གུར་ལ་དྲག་གནོན་བྱས་བ་རྒྱའི་བདེ་འཇགས་ཆེད་དགོས་ངེས་རེད་ཟེར་ཡོད་། རྒྱ་ཁོང་ཁྲོ་མི་ལངས་ཆེད་ཨ་རིའི་ཉམ་འབྲེལ་རྒྱལ་ཚོགས་སྐུ་ཚབ་ Nikki Haley ༧གོང་ས་མཆོག་ལ་མཇལ་དུ་འཇུག་མེད་། ད་དུང་། ༢༠༡༨/༤/༨/ ཉིན་ཁོས་དོན་དག་ཅི་ཞིག་བྱུང་ཡང་རྒྱའི་སྲིད་འཛིན་ Xi ་དང་ང་གཉིས་ནམ་ཡང་གྲོགས་པོ་ཡིན་ཟེར་ཡོད་། མི་བདེན་འདོད་ན་ཁོའ་Twitterའདི་ལ་ལྟོས་དང་་ཤེས་ཡོང་།\n༢,དེ་རིང་ཡང་སྐྱར་ཁོ་དང་ཁོའི་ཕྱི་འབྲེལ་བློན་ཆེན་ཀྱིས་རྒྱའི་སྟེང་ལ་ཚིག་ངན་ཡོད་ཚད་བཤད་ཀྱི་ཡོད་། དེ་ནི་ཁོ་ལ་རྒྱ་ནད་འགོག་པའི་ཐབས་ཤེས་མེད་པ་དང་། སྲིད་འཛིན་འོས་བསྡུར་ཐོན་ཡོད་པས་གནས་སྐབས་ཙམ་གྱི་ཆབ་སྲིད་དགོས་མཁོ་ལས་འོ་བསྡུ་ཚར་རྗེས་སྔོན་མ་ནང་བཞིན་ཡལ་འགྲོ་ཡི་རེད་། རྒྱུ་མཚན་ནི་། ཐེངས་དང་པོ་ནད་ངན་ཡོང་སྐབས་ཁོས་རྒྱ་ལ་བསྟོད་པ་བྱས་ཡོད་པ་ཁོའི་Twitter འདི་ལ་ལྟོས་དང་ཤེས་ཡོང་ང་།\n#3 ལས་དབང་། ་ལགས་ཀྱིས་སྤེལ་དོན།:\nSeptember 8th, 2020 at 3:25 pm\nཁྱེད་རྣམས་ནས་གོ་ནོར་མ་ཐེབས་རོགས། ངས་འདི་འདྲ་ཞིག་དྲི་དགོས་དོན་ནི་ཁ་རྩོད་ཡོང་བའི་ཆེད་དུ་མིན་ལ་ཟུར་མཆན་ཡོང་བའི་ཆེད་དུ་དེ་བས་མིན། གལ་ཏེ་ཁྱེད་རྣམ་པས་ངའི་ལངས་ཕྱོགས་ལ་མོས་མཐུན་མ་གནང་ཡང་དེ་འོས་ཤིང་འཚམས་པ་ཞིག་རེད། གང་ཞེ་ན་མི་ཚང་མར་རང་ཉིད་ལ་བསམ་ཚུལ་མི་འདྲ་བ་ཡོང་ཆོག་གི་རེད།\nཁྱེད་རྣམ་པས་དགོངས་པ་ཞིག་བཞེས་དང་། གལ་ཏེ་ཁྱེད་རྣམ་པའི་དགོངས་པར་སྲིད་འཛིན་ཁྲོམ་ཕུ་ནི་མི་འགལ་འཛོལ་ཅན་ཞིག་རེད་བསམ་ན། དེ་དངོས་ཡོད་དང་མཐུན་པ་ཞིག་རེད། ཁྲོམ་ཕུ་ནི་ནེའུ་ཡོག་པ་ཞིག་རེད། ཁྲོམ་ནི་གཤིས་རྒྱུད་རྩིང་པོ་དང་སྐབས་རེ་སྤྱོད་པ་རྩུབ་པོ་ཡོད་པ་ཞིག་ཡིན། ཁོང་གི་སེམས་ཁམས་ལ་འཕོག་ཐུག་འགྲོ་ལས་སླ་པོ་ཡོད་ལ་རླུང་ཡང་ལང་ཆོག་ཆོག་ཡིན། གལ་ཏེ་ཁྲོམ་ཕོ་ཡི་དགྲ་རུ་ལང་ཚེ། ཁོང་ནི་གཅིག་ལན་གཅིག་དང་གཉིས་ལན་གཉིས་སློག་མཁན་ཞིག་ཡིན། གསར་འགྱུར་བརྒྱུད་ལམ་ཁག་ཁྲོམ་ཕུ་ལ་ཞེན་པ་གཏིང་ནས་ལོག་གི་ཡོད། གང་ལཊ་ཞེ་ན། གསར་འགོད་པ་ཚོས་འགོད་འདོད་མེད་པའི་གནས་ཚུལ་རྣམས་ཁྲོམ་ཕུས་ཕྱི་བསྒྲགས་བྱེད་ཀྱི་ཡོད།\nད་དུང་ཁྱེད་རྣམ་པར་ཞུ་རྒྱུར། ཁོང་གིས་གྲུབ་འབྲས་ཡོང་ཕྱིར་ཚ་འདེད་བྱེད་མཁན་ཞིག་ཡིན་པས། གལ་ཏེ་ཁྱེད་ཀྱིས་ཁྲོམ་ཕུ་ལྟར་ལས་ཀ་ཧུར་ཐག་འབད་ཐག་མ་བྱས་ཚེ་ཁྱེད་ཉིད་དེ་མ་ཐག་ལས་ཀ་ནས་གནས་དབྱུང་གཏོང་གི་རེད། ཁྲོམ་ཕུ་ནི་དྲི་བ་མང་པོ་དྲི་མཁན་ཞིག་ཡིན། ཁོང་གི་དྲི་བ་འདྲི་སྐབས་ཆབ་སྲིད་ཀྱི་ཚིག་ཚོགས་སྙན་པོའི་ཟབ་སྦྱོར་མེད་པའི་དྲི་བ་འདི་ཚོ་ལྟ་བུ་ཡིན།༼སྡུག་ཤི་འདི་གང་འདྲ་རེད་དམ།༽\nལོ་ངོ་བཅུ་ཕྲག་མང་པོའི་རིང་འཕྲོད་བསྟེན་ལས་གཉེར་པ་ཚོས་ཁ་རས་ཐེར་འབུམ་མང་པོ་ཐེངས་མ་གཅིག་བེད་སྤྱོད་བྱས་རྗེས་གཡུག་ཀྱང་བྱེད་ཀྱི་ཡོད། ཁྲོམ་ཕུས་སྡུག་ཤི་་ཁ་རས་དེ་ཚོ་གཡུག་དགོས་དོན་གང་ཡིན། དུག་སེལ་བྱས་ཏེ་བེད་སྤྱོད་ཐེངས་མ་མང་པོ་མི་བྱེད་པ་གང་ཡིན་ཞེས་འདྲི་སྐབས། འཕྲོད་བསྟེན་ལས་གཉེར་པ་ཚོས་ཁྲོམ་ཕུ་ནི་གླེན་པ་གླེན་ནག་རེད་ཞེས་བརྗོད། ད་ལྟ་འཕྲོད་བསྟེན་ལས་གཉེར་བ་ཚོ་གང་འདྲ་བྱེད་བཞིན་ཡོད་དམ། ཁོང་ཚོས་བེད་སྤྱོད་བྱས་པའི་ཁ་རས་དེ་ཚོ་དུག་སེལ་བྱས་ཏེ་བེད་སྤྱོད་ཐེངས་མ་མང་པོ་བྱེད་བཞིན་ཡོད།\nཁྲོམ་ཕུས་མྱུར་སྐྱོབ་གྲུ་ཟིང་སྨན་ཁང་བདུན་ཕྲག་གཅིག་གི་ནང་ལ་གྲ་སྒྲིག་ཟིན་མཁན་ཞིག་ཡིན། གལ་ཏེ་གཞན་པ་ཡིན་ན་གཞུང་ཞབས་ཀྱི་དཔོན་ཉམས་སྟོན་ཏེ་བདུན་ཕྲག་མང་པོའམ་ཡང་ན་ཟླ་བ་ཁ་ཤས་ཡང་འགོར་སྲིད། མི་ཚོས་བདུན་ཕྲག་གཅིག་གི་ནང་སྟབས་བདེ་སྨན་ཁང་སྐྲུན་མི་ཐུབ་ཞེས་བརྗོད་རུང་\nརྣམས་བཀག་སྡོམ་བྱེད་མཁན་དང་པོ་དེ་ཡིན། སྐབས་དེ་དུས་མང་གཙོ་ཚོགས་པ་དང་། རང་མོས་རིང་ལུགས་པ། དེ་བཞིན་གཡོན་ཕྱོགས་གསར་འགྱུར་བརྒྱུད་ལམ་ཁག་གིས་སྐད་ངན་བརྒྱབ་ཏེ་ཁྲོམ་ཕུ་ནི་ཕྱི་མིར་སྡང་འཛིན་པ་དང་མི་རིགས་འཐེན་འཁྱེར་བ་རེད་ཞེས་ཁ་སྡུང་དྲག་པོ་བཏང་། འོན་ཀྱང་ད་ཆ་ཁོང་ཚོས་བརྗོད་རྒྱུར་ཕྱི་མི་འགྲུལ་བཞུད་པ་དག་བཀག་སྡོམ་མགྱོགས་ཙམ་བྱས་མེད་པའི་རྒྱུ་མཚན་གང་ཡིན་པ་དེ་ཤེས་འདོད་ཡོད་ཅེས་ཟུར་ཟའི་དྲི་བ་འདོན་བཞིན་ཡོད།\nཁྲོམ་ཕུ་ནི་མང་གཙོ་ཚོགས་པ་དང་། རང་མོས་རིང་ལུགས་པ། དེ་བཞིན་གཡོན་ཕྱོགས་གསར་འགྱུར་བརྒྱུད་ལམ་ཁག་གི་\nཁ་རྡུང་གི་ཁྲོད་དུ་སྲིད་འཛིན་འོས་མིའི་ལངས་ཕྱོགས་ནི་མཐའ་མཚམས་བདེ་འཇཊ་འགན་སྲུང་དང་ཨ་རི་བ་ཚོའི་འགོ་སྟོན་འཚོ་སྐྱོང་བྱེད་ཀྱི་ཡིན་བརྗོད་མཁན་དེ་ཡིན། ༼ཨོ་བྷ་མཱ་དང་ཁ་ལིན་ཕྲོན་གཉིས་ནས་མཐའ་མཚམས་ཀྱི་དཀའ་ངལ་དེ་གླེང་སློང་བྱས་ཡོད། འོན་ཀྱང་ཁོང་གཉིས་ལ་དཀའ་ངལ་དེ་སེལ་བའི་འཇོན་ཐང་མེད་པའི་རང་མདོག་བསྟན་ཡོད།༽ ཁྲོམ་ཕོ་ཡིས་མཐའ་ཁོབ་ནས་ཡོང་བའི་ནད་ངན་དེའི་ཁྲོད་མཐའ་མཚམས་ཚང་མ་སྒོ་བརྒྱབས་སྐབས་གཡོན་ཕྱོགས་ཚོགས་པའི་ཁ་རྡུང་་གི་ངུ་སྐད་སྔར་བས་ཀྱང་ཇེ་ཆེར་སོང་། དེ་རྗེས་ཡོ་རོབ་སྤྱི་མཐུན་ཐེ་བའི་འཛམ་གླིང་གཞན་ཚང་མས་ཀྱང་ཁྲོམ་ཕོ་ཡིས་ལག་བསྟར་བྱས་པ་ལྟར་མཐའ་མཚམས་སྒོ་བརྒྱབས།\nཁྲོམ་ཕོ་ཡི་སྲིད་ཇུས་ནི་ག་དུས་ཡིན་ནའང་ཨ་རི་ལེགས་གཅོད་བྱ་རྒྱུ་དེ་ཨང་དང་པོར་བཞག་གི་ཡོད། ལོ་ངོ་དུ་མ་ཞིག་གི་རིང་ལ་ཨ་རི་བ་ཚོའི་འཚོ་བའི་ཐོག་དབུལ་ཕོངས་ཀྱིས་མནར་མིན་མ་ལྟོས་པར་ཨ་སྒོར་ཐེར་འབུམ་མང་པོ་ཕྱི་རྒྱལ་ཁབ་ཁག་ལ་གཏོང་གི་ཡོད་པ་དེར་མི་མང་གིས་སྐྱོན་བརྗོད་བྱེད་བཞིན་ཡོད། ཁྲོམ་ཕོ་ཡིས་དངུལ་ལོར་ཕྱི་ཕྱོཊ་སུ་གཏོང་ཡས་དེ་ཆེས་ཉུང་འཕྲིར་བཏང་ཡོད།\nཁྲོམ་ཕོ་ཡིས་ཁོ་རང་གི་བསམ་ཚུལ་ལ་འགྱུར་བ་གཏོང་གི་ ཡོད་དམ། ཡོད་དང་ཡོད།\nསྲིད་འཛིན་ཞིག་ཡིན་པས་ཆ་ནས་ལས་དོན་ཆེད་ནུས་ཤུགས་གང་ཡོད་འདོན་མཁན་ཁྲོམ་ཕུ་ལྟ་བུའི་སྲིད་འཛིན་ད་ལྟ་བར་བྱུང་མ་མྱོང་ལ། ཁོང་གི་ལས་ཡུན་དུས་ཚོད་ནི་ཉིན་མཚན་དུས་དྲུག་ཏུ་རྒྱུན་བསྲིང་གི་ཡོད། ཁྲོམ་ཕུ་རང་གི་གཞུང་ལས་ཁངདུ་འཛུལ་ནས་ལས་དོན་ལ་གཡོལ་གྱི་མེད་ལ། ཁོང་གི་བྱ་སྤྱོད་ཚང་མ་མི་མང་གིས་མཐོང་ཆོས་སུ་ཡོད། ལས་དོན་གང་ཞིག་བྱས་ཡོད་མེད་ཉིན་རེ་བཞིན་གསལ་བསྒྲགས་གནང་གི་ཡོད།\nཁྲོན་ཕུ་ཡིས་མི་མང་ཚོ་བློ་སྟོབས་སྐྱེས་ཕྱིར་ལེགས་པའི་ཕྱོགས་ནས་གནས་དོན་གླེང་ཚེ། གཡོན་ཕྱོགས་རིངལུགས་པས་ཁོང་ལ་རྫུན་གཏམ་སྨྲ་མཁན་ཞེས་བརྗོད། ཁོང་ནས་དངོས་ཡོད་གནས་ཚུལ་ཐད་ཀར་བརྗོད་ཚེ། གཡོན་ཕྱོགས་རིང་ལུགས་པས་ཁོང་ལ་མི་མང་བློ་སྟོབས་སྐྱེ་རུ་བཅུག་དགོས་ཞེས་བརྗོད། གང་ལྟར། ཁྲོམ་ཕུས་ཅི་ཞིག་བྱས་ཀྱང་གཡོན་ཕྱོགས་རིང་ལུགས་པས་རྐང་བཙུགས་ནས་སྐྱོན་བརྗོད་བྱས་ཏེ་འུ་ཐུག་དགོས་བཟོ་གི་ཡོད། ཡིན་ནའང་ཁྲོམ་ཕུ་ནི་ཁོང་ཚོའི་འགོག་ཐབས་ལ་དཔའ་ཞུམ་མཁན་ཞིག་ནམ་ཡང་མིན།\nབདུན་ཕྲག་གཅིག་གི་ནང་ཉིན་དྲུག་དང་། ཐ་ན་གཟའ་ཉི་མར་ཐེངས་གཉིས་ཙམ་མི་མང་དཀྱུས་མ་མཉམ་དུ་འབྲེལ་བ་བྱེད་མཁན་འགོ་ཁྲིད་ཁྲོམ་ཕུ་ལྟ་བུ་ཞིག་དང་། ཆབ་སྲིད་ཀྱི་མཛེས་བཟོས་རྒྱན་པ་དང་། སྔ་ས་ནས་གྲ་སྒྲིག་བྱས་་པའི་བཏམ་བཤད་རམ་འདེགས་འཕྲུལ་ཆས་སྟེང་ཀློག་པ། དེ་བཞིིན་དྲི་བ་དྲི་ལན་ཀྱང་སྔ་ས་ནས་གྲ་སྒྲིག་ཟིན་པའི་ཆབ་སྲིད་པ་བཅོས་མ་དེ་དག་དང་བསྡུར་ན་ཁྲོམ་བུ་ནི།——\nJust consider this…when you think the President isajerk; he is.\nHe’s the guy that campaigned on securing the border – protecting America – in the face of screaming Democrats and the liberal media. (Both Clinton and Obama talked aboutacrisis at the border and Obama did some things to address the crisis, but they proved insufficient.) When Trump shut down borders in the midst of the coronavirus virus, they screamed louder. Then the rest of the world followed suit, including the European Union with travel between their member countries. His policy is always ‘America First.’ For many years we have complained about sending billions abroad, while Americans suffer here. He’s minimized that outflow of money.\nTrump is working harder than I’ve ever seenaPresident work. Twenty-four-hour days. He isn’t hiding in his office; he’s out front – Briefing – every day.\nI’ll take this kind of leadership six daysaweek and twice on Sunday overa“polished, nice guy” politician who reads prepared speeches fromateleprompter and answers pre-scripted questions——\nHe is my President…\nSeptember 9th, 2020 at 1:41 am\nལས་དབང་གིས་ཡག་པོ་བཤད་འདུག འོན་ཀྱང་མི་ཁ་ཅིག་ལ་གོ་བརྡ་གཏན་ནས་འཕྲོད་ཀྱི་མ་རེད། དེའི་ཕྱིར་ངས་འདིར་སྨྲ་མཚམས་བཞག་པ་ཡིན། ཨ་རིའི་མི་མང་ལྐུག་པ་མ་རེད། ཁྲོམ་ཕུ་སྐྱར་དུ་རྒྱལ་ཁ་ཆེན་པོའི་ངང་ནས་ཐོབ་ཀྱི་ཡིན་པ་ཐེ་ཚོམ་མེད་པ་རེད། སྤྱིར་དམངས་གཙོ་ཚོགས་པར་ཐོབ་ན་ཆོག་མོད། ཐ་ན་བྱང་ཁ་ལའི་ཧྥོར་ན་གཅིག་བུར་འོས་ཤོག་༥༥་ཡོད་པ་རེད། མངའ་སྡེ་མང་པོ་ཞིག་ལ་འོས་ཤོག་གསུམ་དང་ལྔ་ལས་མེད་པ་རེད། ཡིན་ཡང་མངའ་སྡེ་ཕལ་མོ་ཆེས་ཁྲོམ་ཕུ་ལ་དགའ་མོས་བྱེད་ངེས་རེད། རྒྱུ་མཚན་ཅི་ཕྱིར་ན་དམངས་གཙོ་ཚོགས་པས་དྲང་བདེན་མ་ཡིན་པའི་ངང་ནས་ཁྲོམ་ཕུ་སྲིད་འཛིན་ལ་བསྡད་པ་བཟུང་ཕུད་ཅི་ཐུབ་བལྟས་སོང་། དེ་ནི་ནོར་འཁྲུལ་ཚབས་ཆེ་ཤོས་ཏེ་རེད། མི་མང་ལྐུག་པ་མིན་སྟབས། ད་རེས་དམངས་གཙོ་ཚོགས་པ་ཕམ་ངེས་རེད། །\n#5 བན་དེ་བ། ་ལགས་ཀྱིས་སྤེལ་དོན།:\nSeptember 9th, 2020 at 3:11 am\nཊམ་གྱིས་བོད་དོན་གང་ཡང་སྒྲུབ་མེད། ཨ་རིའི་སྲིད་འཛིན་ཕལ་ཆེ་བས་གོང་ས་མཆོག་ཕོ་བྲང་དཀར་པོར་གདན་ཞུས་སམ་མཇལ་འཕྲད་གནང་ཡོད་འོན་ཀྱང་ཊམ་གྱིས་གང་ཡང་་བྱས་མེད། གོང་ས་མཆོག་གི་སྐོར་ལ་ཁོས་ཚིག་གཅིག་ཀྱང་བཤད་ཕོད་མེད། རང་ཉིད་ཀྱིས་ཏོག་དབྱིབས་ནད་འགོག་བྱེད་མ་ཐུབ་པར་ཁག་རྒྱ་ནག་ལ་བཀལ་སོང། རྒྱལ་ཁབ་གཞན་སུ་དང་མ་འདྲ་བར་ཨ་རིར་ན་མཁན་མང་ཤོས་དེ་ཆགས་པ་རེད། མ་གཞི་ནས་ཊམ་ཟེར་བ་དེ་ཆོས་ལུགས་ཡེ་ཤུ་བ་ཁོ་ན་ལས་དད་སེམས་དང། མི་རིགས་སེར་པོ་ཁོ་ནར་ཕྱོགས་ཞེན། རྒྱལ་ཁབ་ཨ་རི་གཅིག་པོར་བསམ་མཁན་ཞིག་རེད། དེང་སང་དེ་འདྲ་ཡོང་ཐབས་མེད། འཛམ་གླིང་ཚང་མ་གཅིག་ལ་གཅིག་བརྟེན་རེད། ཨ་རི་བ་ཕྱུག་པོ་ཆགས་པ་ནི་རྒྱལ་ཁབ་སྤྲང་པོ་ཚོས་བཀའ་དྲིན་ཡིན། ཁོང་ཚོ་ཚན་རིག་སྔོན་ཐོན་བྱུང་ནས་ཁོང་ཚོས་གསར་བཟོ་བྱས་ནས་རྒྱལ་ཁབ་གཞན་ལ་འཚོང་བསྒྱུར་བྱེད་བཞིན་ཡོད། ད་ལྟ་འཛམ་གླིང་ཚང་མ་ཨ་རིའི་བྲན་གཡོག་རེད། རྒྱ་ནག་སྔོན་ཐོན་འབྱུང་བཞིན་བརྟེན་ཁོ་སྡང་ཞེན་བྱེད་ཀྱིན་འདུག ཉིན་ཞིག་རྒྱ་གར་སྔོན་ཐོན་སླེབས་དུས་ཁོང་ཚོས་རྒྱ་གར་ལ་གནོད་ཤུགས་སྤྲོད་ཀྱི་རེད། དེ་ནི་སྤྱིར་སྟངས་ཨ་རི་བའི་བསམ་ཚུལ་རེད།\n#6 བཞག་ལྡོམ་ལྗང་ལོ་། ་ལགས་ཀྱིས་སྤེལ་དོན།:\nSeptember 9th, 2020 at 7:42 am\nལས་དབང་གིས་བསམ་ཚུལ་དྲང་བོ་དང་ལྷག་་པར་ཚིག་མཚོན་མ་འདེབས་ཀྱི་མེད་པར་དགའ་སུ་ཡོད་། ཁ་བརྡ་ནི་བསམ་ཚུལ་བརྗེ་རེ་ལ་བརྟེན་ནས་ཡོང་བ་ཡིན་པས་ངས་ཁ་བརྡ་བྱེས་ཀྱི་ཡོད་པ་ལས་ལན་གང་མང་ཡོད་པའི་ཆེད་དུ་མིན་། རེད་དེ་། ཁྱེད་ཀྱིས་བཤད་ན་Trump གྱིས་ཁས་ལེན་ལག་ལེན་ལྟར་མཁན་ཞིག་རེད་ཟེར་།\n༢,བདེན་ཀི་ཨ་སྒོར་ས་ཡ་མང་པོ་Japan དང་Korea སོགས་སུ་གཏོང་གི་ཡོད་པ་དེ་ཨ་རིའི་དམག་གི་ཆེད་དུ་ཡིན་ཅིང་། དེ་གཏོང་དགོས་བའང་ཨ་རིས་རྒྱལ་ཁབ་དེ་དག་གིས་དམག་དོན་ཡར་རྒྱས་མི་གཏོང་ཆེད་བདེ་འཇགས་ཁས་ལེན་ནས་མིང་རྟགས་བཀོད་པ་མ་ཡིན་ནམ་། དེ་མ་ཡིན་པར་ཨ་རིས་བོད་གཞུང་ལྟ་བུའི་ཆབ་སྲིད་དཀའ་ངལ་འོག་ན་ཡོད་པ་ལ་དངུལ་སྦྱིན་པ་བཤད་ཀྱི་ཡོད་ན་རྒྱུ་མཚན་ཁ་ཁ་རེད་།\n༣,Trump གྱིས་ཉིན་གསུམ་ལ་སྨན་ཁང་བརྒྱབ་པ་རེད་ཟེར་། ས་དེ་གང་རེད་། གལ་སྲིད་ནེའུ་ཡོག་རེད་ཟེར་ན་དག་དག་ཅིག་འུ་ཡིན་ན་། རྒྱུ་མཚན་ནི་། ནེའུ་ཡོག་་མངའ་སྡེ་བློན་ཆེན་ཀྱིས་ནད་ངན་སྔོན་འགོག་ཆེད་འགན་ཁུར་ཡོད་པ་ལས་ཋམ་གྱིས་ཁུར་མེད་། མི་བདེན་འདོད་ན་བདེན་སྤང་དྲ་ཚིགས་འདི་རེད་། https://www.usnews.com/news/national-news/articles/2020-04-02/new-york-begins-construction-on-more-temporary-hospitals-as-coronavirus-spreads གཅིག་བྱས་ན་ཁྱེད་ལ་ཁུངས་དག་མ་ཡོད་ན་དྲ་སྟེང་དུ་བཀོད་རོགས་།\n༤,ཡང་ཁོའི་ལས་ཡུན་ཉིན་དྲུག་རེད་ཟེར་། BBC གསར་ཁང་ལྟར་ན་ཁྱེད་ཀྱིས་བཤད་པ་བདེན་པ་མ་རེད་། དྲ་ཚིགས་འདི་རེད Trump’s daily schedule v Obama and Bush http://www.bbc.co.uk/news/world-us-canada-42610275་།་ཁྱེད་ཀྱི་ཁུངས་གང་ན་ཡོད་།\n༥, trump ནི་ཧ་ཅང་ནད་པའི་ཚེ་སྲོག་ལ་སེམས་ཁུར་ཡོད་མཁན་རེད་ཟེེར་། དེ་ན་ཨ་རི་ཡར་རྒྱས་རྒྱལ་ཁབ་གཞན་པ་ལས་ངན་ཤོས་ཡིན་པ་ག་རེ་ཡིན་ནམ་།\n༦,ཁོས་དུས་རྒྱུན་དུ་རྫུན་བཤད་ཀྱི་ཡོད་པའི་དཔེར་ཞིག་བཤད་ན་། ཉེ་བའི་ཆར་North Carolina ནས་རྫུན་བཅུ་བཤད་པའི་སྐོར་CCN དྲ་ཚིགས་ན་འདུག་། Fact check: Trump makes 10 false and misleading claims about Biden during North Carolina rally\nhttps://www.cnn.com/2020/09/08/politics/donald-trump-north-carolina-rally-fact-check/index.html ཁྱེད་ཀྱིས་ཁོས་རྫུན་མ་བཤད་པ་ལ་གཞན་པས་རྫུན་རེ་བརྗོད་ཀྱི་འདུག་ཟེར་། དེ་ན་རྫུན་མ་ཡིན་པ་ལ་རྫུན་རེད་ཟེར་བའི་ཁུངས་གཙང་མ་གང་ན་ཡོད་།\nSeptember 9th, 2020 at 7:47 am\n#8 བཞག་ལྡོམ་ལྗང་ལོ་། ་ལགས་ཀྱིས་སྤེལ་དོན།:\nSeptember 9th, 2020 at 7:55 am\n#9 ཅོ་རི་ཉི་མ། ་ལགས་ཀྱིས་སྤེལ་དོན།:\nSeptember 9th, 2020 at 3:40 pm\nད་ལྟ་འཛམ་གླིང་ཚང་མ་ཨ་རི་བྲན་གཡོག་ཡིན་ན་བོད་མི་དེ་དག་ཨ་རི་འགྲོ་འཐོབ་ཆེད་དུ་སྒོར་མོ་འབུམ་ཕྲག་མང་པོ་བཏང་ནས་འགྲོ་བསྡད་པ་དེ་དག་ཅི་རེད་དམ། བྲན་གཡོག་བྱེད་མཁན་འགྲོ་བསྡད་པ་ཨེ་རེད། ཨ་རིའི་དང་འབྲེལ་ལམ་བཟང་པོ་བཙུགས་ཐུབ་མཁན་གྱི་རྒྱལ་ཁབ་མཇར་པན་དང་ལྷོ་ཀོ་རི་ཡ་གཉིས་ལ་ལྟོས་དང་་་ཡར་རྒྱས་དང་ཁེ་ཕན་ག་འདྲ་མི་འདུག་གམ་་་དེ་ནས་དེང་སང་ཐད་ཝན་ལ་ལྟོས་དང་་རྒྱལ་སྲུང་གི་རོགས་རམ་དང་ཚོང་ལས་སོགས་ཡར་རྒྱས་ཆེན་པོ་འགྲོ་འདུག་ག་་་\n#11 ཅོ་རི་ཉི་མ། ་ལགས་ཀྱིས་སྤེལ་དོན།:\nSeptember 9th, 2020 at 3:52 pm\n#18 ཅོ་རི་ཉི་མ། ་ལགས་ཀྱིས་སྤེལ་དོན།:\nཨ་རིའི་སྤྱི་འཐུས་ཚོགས་པའི་སྲིད་འཛིན་ཟུར་པ་བྷི་ཤི་ལགས་གཙོ་བོ་གྱུར་པའི་སྤྱི་མཐུན་ཚོགས་པའི་དཔོན་རིགས་མང་པོས་ཕོ་རྒོད་ཁྲོམ་ཕི་ལ་སྐྱོན་བརྗོད་བྱས་པ་མ་ཟད་ལྕམ་ཧེ་ལེ་རི་ལགས་སུ་རྒྱབ་སྐྱོར་བྱས། CNN གཙོ་བོ་གྱུར་པའི་སྤྱི་ཚོགས་རྒྱུད་ལམ་ཁག་གིས་ལྕམ་ཧེ་ལེ་རི་ལགས་སུ་འོས་བསྡུའི་རྒྱབ་ཆ་མཐོ་པོ་ཡོད་པའི་ཁྱབ་བསྒྲགས་བྱས། རྩ་རིང་ལུགས་ཀྱི་དཔོན་རིགས་ཚོའི་རྗེས་འབྲངས་པ་དག་དང་གསར་འགྱུར་རྒྱུད་ལམ་ཁག་གི་ཁྱབ་བསྒྲགས་རྫུན་མའི་མགོ་སྐོར་འོག་ཏུ་ལྷུངས་སོང་བའི་བླུན་པོ་དག་གིས་ལྕམ་ཧེ་ལེ་རི་ལ་རྒྱལ་ཁ་འཐོབ་ཀྱི་རེད་བསམས་ཀྱི་ཡོད།\nལྕམ་ཧེ་ལེ་རི་ཟེར་བའི་དབུ་མེད་དེའི་རྫུན་དང་གཡོ་སྒྱུ་ཡིས་ཤེས་འཇོན་གཉིས་ལྡན་ཀྱི་ཨ་རིའི་མི་དམངས་མགོ་སྐོར་གཏོང་ཐུབ་ཀྱི་མེད། ཤེས་འཇོན་གཉིས་ལྡན་གྱི་ཨ་རིའི་མི་དམངས་ཀྱིས་ཕོ་རྒོད་ཁྲོམ་ཕི་ལགས་སུ་རྒྱབ་སྐྱོར་ཤུགས་ཆེན་བྱེད་བཞིན་ཡོད། མ་འོངས་ཨ་རིའི་སྲིད་འཛིན་ཕོ་རྒོད་ཁྲོམ་ཕི་ལགས་ཕེབས་ཀྱི་ཡིན་པར་རྒྱབ་ཆ་བརྒྱ་ལྟ་བུ་རེད།\nཕོ་རྒོད་ཁོང་སྲིད་འཛིན་ཆགས་ཚར་དུས་ལྕམ་ཧེ་ལེ་རི་ཡི་ཁྲིམས་འགལ་གྱི་བྱ་སྤྱོད་ལ་ཞིབ་འཇུག་མཐའ་ཕྱིན་པ་བྱས་ནས་མོ་བཙོན་ཁང་ནང་དུ་བཅུག་གི་ཡིན་ཞེས་གསུངས་ཡོད། རྒྱུ་དང་གོ་གནས་ཟེར་བ་དེ་མི་རྟག་པ་ཡིན་དུས་མོ་བཙོན་ཁང་ནང་དུ་འགྲོ་དགོས་ཐུག་སྲིད་པ་རེད། དེ་དུས་ཧེ་ལེ་རི་ཡི་རྒྱབ་སྐྱོར་བའི་བོད་མི་དེ་དག་བཙོན་ཁང་ནང་དུ་མཇལ་ཁ་ཕྱིན་ན་འགྲིག་གི་རེད་་་ཧཧཧ\nཨ་རིའི་ཕོ་བྲང་དཀར་པོའི་ནང་དུ་འགྲོ་ལམ་དང་འབྲེལ་ལམ་བོད་མི་རང་གིས་ངོས་ནས་བཀག་བཞིན་ཡོད་པ་དེ་ད་ལྟ་ནས་ཤེས་དགོས་པའི་སྐད་ཆ་རེད། བསམ་བློ་སྔོན་ནས་ཐོངས། འགྱོད་པ་རྗེས་སུ་མི་ཡོང་བ་ཤིག་བྱོས་ཅེས་་་་ཞུ་འདོད་པའི་སྐད་ཆ་ཡིན།\n#12 གནམ ་ལགས་ཀྱིས་སྤེལ་དོན།:\nདགྱ་འདྲེ་ཨེ་རེད? ད་ལྟ་དགྱ་འདྲེ་དང་དགྱ་དངུལ་གང་ས་ལ་བཏང་ནས། སྐད་ཡིག་འདྲ་མིན། མི་རིགས་འདྲ་མིན་བསླུས་ནས། ཨ་རི་ཁ་བྲལ་ལ་གཏོང་འདོད་ཀྱི་གཡོ་ཐབས་བཏང་ཟིན་པ་རེད། འོས་ཤོག་ཁ་བསྒྱུར་གྱིས་ཨ་རི་ཕམ་འདོད་ཤར་བ་རེད།\nངས་བསམ་བློ་ཇི་ཙམ་ཞིག་བཏང་ཡང་། འདྲེ་འདི་ལ་དུས་ཚོད་འདུག། འདྲེ་འདི་ལ་དམུགས་ཡུལ་འདུག། འདྲེ་འདིས་ཁོ་ལ་ཆབ་སྲིད་ཀྱི་ལངས་ཕྱོགས་མེད་ཟེར། དེ་འདྲ་ན། འདྲེ་འདིས་དྲ་རྒྱ་ནས་རྫུན་གཡོ་ཟོལ་གཏམ་བསྒུམས་ནས། ཁ་བརྡ་སྡིངས་ཆ་བཙལ་བ་འདི་ལ་ནག་ཉེས་ཡོད་དམ། ངས་ཁོ་ཨ་རིའི་ཐོབ་ཐང་མ་རག་པའི་བོད་མི་རླུང་རོ་མ་ཞིག་ཡིན་པར་འདོད་དེ། དེ་ལྟ་ནི་མིན་པ་འདྲ། དེ་ལྟ་ན།\nཁ་བརྡ་ལོངས་སྤྱོད་པ་ཚོ་ལ། སེམས་བདེ་བའི་གསལ་བཤད་ཞིག་ཡོད་ན་བཟང་། ང་ཚོ་འདྲེ་ལག་ལ་ཐེབས་ཡོད་དམ་མེད?\nSeptember 10th, 2020 at 7:50 am\nངས་ནམ་ཡང་ཚིག་ངན་མི་བཤད་པ་ལ་འབད་ཀྱི་ཡོད་། ཡིན་ཡང་དེ་རིང་གནམ་ཟེར་བའི་བླུན་རྒན་དེས་མི་བཤད་ཐབས་མེད་བྱས་སོང་། མ་གཞི་གནམ་ཟེར་བ་བླུན་རྒན་དེ་དྲ་སྟེང་ལ་ཡོང་བར་ཧ་ཅང་དགའ་མཁན་ཞིག་དང་། དྲ་སྟེང་ལ་ནམ་ཡོང་ལ་cyber Bullies བྱེད་པ་ལས་གནས་ལུགས་ལ་ནམ་ཡང་ལྟ་ཤེས་ཀྱི་མེད་། ང་ལ་Trump བསྐོར་བྲི་བར་དམིགས་ཡུལ་ཡོད་། ཁྱོད་ལྟ་བའི་བླུན་རྒན་ཚོ་དངོས་ཡོད་གནས་ཚུལ་ཅུང་ཙམ་འུ་ཤེས་བསམ་ནི་ཡིན་། ང་ལ་མཚོན་ན་ཁ་བརྡ་དྲ་ཚིགས་ནི་བསམ་ཚུལ་བརྗེ་རེ་བྱེད་སའི་གར་སྟེགས་ཤིག་དང་ང་དགའ་སའི་དྲ་ཚིགས་ཤིག་། ཡིན་ཡང་། ངས་བོད་པའི་བསྐོར་དང་ལྷག་པར་བོད་པ་རང་གི་ཆབ་སྲིད་བསྐོར་ཀྱི་རྩོམ་ནམ་ཡང་བྲིས་མེད་། དེ་བས་གཞན་པས་བྲིས་བའི་རྩོམ་དང་རྩོམ་པ་པོ་ལ་རྐྱོན་བརྗོད་ནམ་ཡང་བྱས་མྱོང་མེད་། ཁྱོད་ལྟ་བུའི་བླུན་རྒན་ཚོས་རང་མི་དགའ་ས་ཡོད་ཚད་ལ་རྒྱའི་རྒྱུག་ཁྱི་སོགས་བཤད་ནས་bullies བྱེད་ཀྱི་མ་གཏོགས་གཞན་གང་ཡང་བཤད་མི་ཤེས་། ཁྱི་རྒན་གནམ་ཀྱིས་གཞན་ལ་bully མ་བྱས་སྔུན་ལ་མང་གཙོ་དང་གཏམ་བརྗོད་རང་དབང་གི་དོན་ཧ་གོ་བར་ཤེས་།\n#15 ལས་དབང་། ་ལགས་ཀྱིས་སྤེལ་དོན།:\nSeptember 10th, 2020 at 4:06 pm\nཁྲོམ་ཕུས་༧གོང་ས་མཆོག་ཕོ་བྲང་དཀར་པོའི་གད་སྙིགས་དོར་སའི་ལམ་ནས་གདན་འདྲེན་ཞུས་མེད་ལ་རང་ཉིད་ཀྱི་ཆབ་སྲིད་ཀྱི་ཁེ་ཕན་དང་རང་མཐོང་ཡོང་ཆེད་༧གོང་ས་མཆོག་བེད་སྤྱོད་བཏང་མེད། གཡོན་ཕྱོགས་ཚོགས་པའི་གསར་ཁང་NYT, CNN, BBC, NBC, སོགས་ཀྱི་གནས་ཚུལ་གཅིག་པོར་ཆ་བཞག་ཏེ་ཁྲོམ་ཕུ་གང་འདྲ་ཡིན་མིན་ཤེས་ཐབས་བྱས་ཚེ་ཁོ་ངོ་མ་སུ་ཡིན་མིན་ཤེས་པར་རྒྱང་ཐག་རིང་སུ་ཕྱིན་ཏེ། ཐ་ན་ཁྲོམ་ཕུ་ནི་ཧི་ཐི་ལར་ལས་ཀྱང་གདུག་རྩུབ་ཆེ་བའི་མི་ཞིག་དུ་གྱུར་ཉག་ཅིག་རེད། བོད་དོན་ཐོག་ལ་(Obama) ཨོའོ་བྷ་མས་བོད་དེ་རྒྱ་ནག་གི་ཆ་ཤས་ཤིག་རེད་ཡིན་རུང་འགྲོ་བ་མིའི་ཐོབ་ཐང་ལ་སེམས་ཁྲལ་ཡོད་ཞེས་ཚིག་གྲུབ་གཅིག་ནང་བཤད་ཡོད། དོན་དངོས་ཐོག་བྷའི་རྒྲན་(Biden)་སོགས་ཀྱིས་༧གོང་ས་མཆོག་བེད་སྤྱོད་བྱ་གི་ཡོད་པ་དེ་མཐོང་ཆོས་སུ་ཡོད་ལ་༧གོང་ས་མཆོག་གད་སྙིགས་དོར་སའི་ལམ་ནས་གདན་འདྲེན་ཞུས་པ་མཐུང་ཆུང་བྱས་པ་ཞིག་རེད།\n#16 བཞག་ལྡོམ་ལྗང་ལོ་། ་ལགས་ཀྱིས་སྤེལ་དོན།:\nSeptember 13th, 2020 at 9:58 am\nལས་དབང་ལགས་། མ་འབེབས་མ་བྱེད་པར་བསམ་ཚུལ་བཤད་པར་གུས་ཞབས་ཡོད་། ཁྱེད་ཀྱིས་”ཁྲོམ་ཕུས་༧གོང་ས་མཆོག་ཕོ་བྲང་དཀར་པོའི་གད་སྙིགས་དོར་སའི་ལམ་ནས་གདན་འདྲེན་ཞུས་མེད་ལ་རང་ཉིད་ཀྱི་ཆབ་སྲིད་ཀྱི་ཁེ་ཕན་དང་རང་མཐོང་ཡོང་ཆེད་༧གོང་ས་མཆོག་བེད་སྤྱོད་བཏང་མེད།” བཤད་པའི་བསྐོར་ལ་བསམ་ཚུལ་ཅུང་ཙམ་བཤད་ན་བསམ་བྱུང་། དང་པོ་། ཨ་རི་འཛམ་གླིང་དམག་འཁྲུག་གཉིས་པའི་རྗེས་ཆབ་དཔལ་རིག་གསུམ་སོགས་རྒྱལ་ཁབ་གཞན་པ་ལས་ཡར་ཐོན་དང་སྟོབས་ཆེན་ཡིན་པས་། སྲིན་འཛིན་ལ་ལས་སླ་བོ་མཇལ་འཕྲད་བྱ་མི་ཐུབ་ལ་། སྲིད་འཛིན་ལ་འཇལ་བ་ཙམ་གྱིས་འཇིག་རྟེན་ཚང་མས་དོན་སྣང་བྱེད་ཀྱི་ཡོད་། རྒྱུ་མཚན་ནི་སྲིད་འཛིན་ནི་ཨ་རིའི་མཚོན་དོན་ཡིན་ལ་ཁོ་ལ་མཇལ་བ་དེ་ཨ་རིས་གལ་ཆེན་འཛིན་པའི་རྟགས་ཡིན་། གཉིས་པ་། ༧གོང་ས་མཆོག་ཨ་རིའི་སྲིད་རིམ་པར་མཇལ་བ་དེའི་རྒྱབ་ལྗོངས་ན་བོད་ལ་ཤ་ཚ་བའི་ཚོགས་པ་འདྲ་མིན་དང་བོད་དོན་ལ་སེམས་ཁུར་ཡོད་པའི་ཨ་རའི་བོད་པ་ཚོས་དཀའ་ལས་སྣ་ཚོགས་རྒྱབ་པ་ལས་བྱུང་བ་ལས་ཁོང་ཚོའི་ཁས་ཕན་ཆེད་དུ་ཚུར་༧གོང་ས་མཆོག་ལ་འབྲེལ་བ་བྱས་པ་མིན་། རྒྱུ་མཚན་ནི་། བོད་པའི་ཕྱོགས་ནས་ཁོང་ཚོར་རྒྱལ་ཁབ་གཞན་པ་དང་བསྡུར་ན་ཁས་ཕན་གང་ཡང་མེད་། དེའི་ཕྱིར་། དེ་རིང་གི་སྲིད་འཛིན་ཀྱིས་དོན་སྣང་བྱེད་མེད་། གཅིག་བྱས་ན་ཁྱེད་རང་ཡང་ཨ་རིའི་བོད་པ་ཞིག་ཡིན་སྲིད་པའི་ཁྱེད་ཡོད་སའི་ས་གནས་དེའི་ཨ་གཞུང་གི་ཆབ་སྲིད་པ་དང་ཕོ་བྲང་དཀར་པོར་འབྲེལ་བ་བྱེད་དང་ཧ་གོ་ཡོང་ང་།


Terdzo-HAA-002 - Rinchen Terdzö\nMchog gyur gling pa,\nsprul pa'i gter ston chen mo'i rnam thar gyi sa bon zhal gsung ma dang /_gter 'byung 'ga' zhig 'bel gtam sna tshogs bcas phyogs bsdoms rgyal bstan nyin byed 'od snang\nVolume 65 (ཧཱ་) / Pages 295-310 / Folios 1a1 to 8b1\nRinchen Terdzö Volumes List > Volume 65 > Text #2 (Scroll to Bottom)\nmchog gyur gling pa. sprul pa'i gter ston chen mo'i rnam thar gyi sa bon zhal gsung ma dang gter 'byung 'ga' zhig 'bel gtam sna tshogs bcas phyogs bsdoms rgyal bstan nyin byed 'od snang. In Rin chen gter mdzod chen mo pod drug bcu re lnga pa (The Great Treasury of Rediscovered Teachings Volume 65) by 'jam mgon kong sprul, 295-310. New Delhi: Shechen Publications, 2007-2018.\nཞེས་པའང་རྒྱལ་དབང་པདྨའི་ལུང་ཟིན་སྐྱབས་མགོན་སི་ཏུ་མཆོག་སྤྲུལ་རིན་པོ་ཆེའི་ཐུགས་ཀྱི་དགྱེས་པ་བསྐང་བའི་ཕྱིར་ཨོ་རྒྱན་བླ་མའི་གདུང་འཛིན་མཆོག་གྱུར་གླིང་པས་སྒྲོ་སྐུར་སོགས་ཀྱི་དྲི་མས་ཅུང་ཟད་ཀྱང་མ་བསླད་པར་གནས་ལུགས་དྲང་པོར་བྲིས་ཏེ་ཕུལ་བ། རིགས་གསུམ་སྤྲུལ་པའི་སྒྱུ་འཕྲུལ་མཁན་སློབ་ཆོས་གསུམ་གྱི་ཐུགས་རྗེས་བོད་ཁམས་མཐའ་དབུས་ཀུན་ཏུ་ཕན་པ་དང་བདེ་བའི་དགེ་མཚན་ཕུན་སུམ་ཚོགས་པ་དུས་རྟག་ཏུ་འབྱུང་བར་གྱུར་ཅིག །དགེ་འོ།།\nzhes pa'ang rgyal dbang pad+ma'i lung zin skyabs mgon si tu mchog sprul rin po che'i thugs kyi dgyes pa bskang ba'i phyir o rgyan bla ma'i gdung 'dzin mchog gyur gling pas sgro skur sogs kyi dri mas cung zad kyang ma bslad par gnas lugs drang por bris te phul ba/_rigs gsum sprul pa'i sgyu 'phrul mkhan slob chos gsum gyi thugs rjes bod khams mtha' dbus kun tu phan pa dang bde ba'i dge mtshan phun sum tshogs pa dus rtag tu 'byung bar gyur cig_/dge 'o//\nThere are three short texts included under this title.\n༄༅། །སྤྲུལ་པའི་གཏེར་སྟོན་ཆེན་མོའི་རྣམ་ཐར་གྱི་ས་བོན་ཞལ་གསུང་མ་དང་། གཏེར་འབྱུང་འགའ་ཞིག་འབེལ་གཏམ་སྣ་ཚོགས་བཅས་ཕྱོགས་བསྡོམས་རྒྱལ་བསྟན་ཉིན་བྱེད་འོད་སྣང་ཞེས་བྱ་བ་བཞུགས་སོ། ། བདག་ཉིད་ཐར་པའི་ལམ་ལ་འདྲེན་མཛད་པའི།། བླ་མ་དམ་པ་རྣམས་ལ་ཕྱག་འཚལ་ལོ། །སྐྱེ་དང་ཚེ་རབས་རྗེས་སུ་གཟུང་བ་ཡི། །པདྨ་ཐོད་ཕྲེང་རྩལ་གྱི་ཐུགས་རྗེ་ཡིས། །དལ་འབྱོར་མཆོག་ཐོབ་སངས་རྒྱས་བསྟན་ལ་ཞུགས། །ལས་འཕྲོའི་དབང་གིས་གཏེར་གྱི་ཆོས་ལ་སྤྱོད། །སྒྲིབ་པའི་དབང་གིས་སུམ་ཅུ་སོ་ལྔའི་བར། །བྱིས་པའི་སེམས་དབང་ལྟ་སྤྱོད་ཆལ་མ་ཆོལ། །ད་ནི་སེམས་ཉིད་ཅུང་ཟད་གོམས་པར་གྱུར། །ལྟ་སྤྱོད་ཆོས་མཐུན་བྱེད་སྙམས་ཡིད་ལ་བརྣགས། །དེ་ལྟའི་ཚུལ་ལ་རྣམ་ཐར་ཅི་ཞིག་བྲི། །འོན་ཀྱང་དད་ལྡན་སུན་ནི་མི་དབྱུང་ཕྱིར། །ནམ་མཁའ་མཛོད་མདུན་མི་ཡི་སྲིད་པར་ཞུགས། །གསང་རྒྱལ་ཞོལ་དུ་མ་ཡི་མངལ་ནས་བཙས། །ཡེ་རྒྱལ་ཞོལ་དུ་རིམ་པར་བསྐྱེད་བསྲིངས་ནས། །ཡར་འཁྱིལ་གནས་སུ་ཆོས་ཀྱི་བསམ་པ་སྐྱེས། །འདྲེན་པའི་བླ་མ་ཀུན་བཟང་མཆོག་སྤྲུལ་གྱིས། །སྐྱབས་སྡོམ་གནང་བས་སངས་རྒྱས་བསྟན་སྒོར་ཞུགས། །སྒྲོལ་དཀར་གུ་རུ་ཞི་བའི་རྗེས་གནང་ཐོབ། །བཤད་སྒྲུབ་གླིང་དུ་ཚེ་དབང་ཕྲིན་ལས་མཇལ། །ཤིན་ཏུ་དད་ནས་གུ་རུའི་དབང་སྒྲུབ་ལ། །དག་སྣང་ཐོབ་ཅིང་བཀའ་དྲིན་དབང་བཞི་བསྩལ། །རང་གི་གནས་སུ་དཀོན་མཆོག་དོན་གྲུབ་སོགས། །སློབ་དཔོན་བགྱིས་ནས་ཡི་གེ་བསླབ་པ་དང་། །བསྟན་རྒྱས་སློབ་དཔོན་བགྱིས་ནས་མཚམས་སྒྲུབ་ཀྱི། །ཐོག་མ་སྒྲོལ་དཀར་གུ་རུ་ཞི་བ་བསྙེན། །སྔགས་འཆང་རིག་འཛིན་དཔལ་ལས་སྔགས་ཆོག་གི །ཕྱག་བཞེས་ཞུས་ཤིང་དབུས་ཀྱི་ཕྱོགས་སུ་ཕྱིན། །རྩ་བ་གསུམ་གྱིས་རྗེས་སུ་བཟུང་བ་མཐོང་། །གུ་རུ་སྔགས་པས་གཟའ་གདོན་ཞི་བར་མཛད། །དཔལ་མེ་དགོན་དུ་གྲྭ་རྒྱུན་ཚུལ་དུ་བསྡད། །རྗེ་བཙུན་ཆོས་ཉིད་ནོར་བུས་རྗེས་བཟུང་བས། །བདེ་གཤེགས་སྒྲུབ་པ་བཀའ་བརྒྱད་སྨིན་གྲོལ་ཐོབ། །གར་ཐིག་དབྱངས་ཀྱི་ཕྱག་ལེན་ལེགས་པར་བསླབ། །ཚེས་བཅུ་ཁང་དུ་ཚོགས་སྒྲིག་ལོ་བཅུ་འགྲིམ། །བླ་མ་དམ་པས་སྨིན་གྲོལ་དཔག་མེད་བསྩལ། །ཡ་ཀིའི་རྫོགས་པ་ཆེན་པོ་མན་ཆད་དང་། །མ་ཀིའི་ཟློས་གར་ཡན་ཆད་བསླབ་པར་མཛད། །མཁན་སློབ་བཀའ་དྲིན་ཤིན་ཏུ་ཆེ་བར་འཁུམ། །བསྟན་འཛིན་ཆོས་ཀྱི་དབང་པོས་ཕྱག་རྫོགས་ནི། །མྱོང་ཁྲིད་བསྩལ་ཅིང་བླ་མ་དམ་པ་ཡི། །རྫོགས་ཆེན་སྙིང་ཐིག་མན་ངག་སྙིང་ལ་ལྷན། །ཕུན་ཚོགས་གླིང་ནས་རྙིང་མའི་གར་དབྱངས་བསླབ། །འདུལ་འཛིན་ཆེན་པོ་སྟག་ལུང་རིན་པོ་ཆེར། །རབ་ཏུ་བྱུང་ནས་དགེ་སློང་ངང་ཚུལ་བསྟན། །མཚུངས་མེད་མགོན་པོ་སྤྲུལ་པའི་སྐུ་མཆོག་གིས། །རཏྣ་གླིང་པའི་ཐུགས་སྒྲུབ་སྨིན་དབང་བསྩལ། །ན་བུན་རྫོང་དུ་ཆོས་རྒྱལ་རྡོ་རྗེ་མཇལ། །གསང་བའི་མན་ངག་བསྩལ་ཅིང་རྫོགས་ཆེན་བསྟན། །འགྲོ་མགོན་པདྨ་ཉིན་བྱེད་བཀའ་བཞིན་དུ། །བསྟན་འཛིན་རྣམ་རྒྱལ་ཞབས་ཀྱིས་ཐུགས་སྒྲུབ་བསྩལ། །དཔལ་སྤུངས་དགོན་དུ་བླ་མའི་བཀའ་བཞིན་ཕྱིན། །མི་ཕམ་མགོན་པོ་གཉིས་པའི་ཞལ་མཇལ་ནས། །དྲིན་ཅན་ངེས་དོན་བསྟན་པ་རབ་རྒྱས་ལ། །མི་ཕྱེད་དད་པ་ཕུལ་ནས་སེམས་བསྐྱེད་ཐོབ། །དེ་ནས་གཟུང་སྟེ་སྨིན་གྲོལ་དུ་མ་དང་། ཁྱད་པར་ལྟ་བའི་སྒྲོ་འདོགས་ལེགས་པར་ཆོད། །འཇམ་མགོན་བླ་མ་ཀོང་སྤྲུལ་རིན་པོ་ཆེས། །དབང་བསྐུར་རྒྱུད་བཤད་མན་ངག་མཐར་ཐུག་བསྩལ། །ཀུན་གཟིགས་བླ་མ་འཇམ་དབྱངས་མཁྱེན་བརྩེ་ཡིས། །སྨིན་གྲོལ་མཐའ་ཡས་ཟབ་དོན་ཉིང་ཁུ་གནང་། །འདི་གསུམ་བཀའ་དྲིན་སུམ་ལྡན་བླ་མར་གྱུར། །ཟུར་མང་བསྟན་འཛིན་སྤྲུལ་པའི་སྐུ་མཆོག་ལས། །བཀའ་བརྒྱད་བདེ་གཤེགས་འདུས་པའི་སྨིན་དབང་ཞུས། །གཞན་ཡང་སྒ་རྗེ་གསང་སྔགས་བསྟན་འཛིན་དང་། །བསྟན་འཛིན་བྱང་ཆུབ་ཉི་མ་ལ་སོགས་པའི། །དྲིན་ཐོབ་བླ་མ་དུ་མ་བདག་གིས་བསྟེན། །དམ་པའི་ཆོས་ཀྱང་བདག་གིས་མང་དུ་ཐོས། །འཇམ་དབྱངས་ངེས་དོན་མཁས་དབང་གཞན་དོན་ལས། །མདོ་སྔགས་གཞུང་བཤད་ཞུས་པས་ཤེས་རྒྱུད་གྲོལ། །ཟབ་མོའི་གཏེར་རྣམས་ཀུན་གྱིས་མཐོང་བར་བཏོན། །དག་སྣང་དབང་ཐོབ་རང་གི་ཉམས་སུ་བླངས། །རྒྱལ་དབང་ཐམས་ཅད་མཁྱེན་པ་ཀརྨ་པ། །འགྲོ་མགོན་ས་སྐྱ་གོང་མ་འབྲུག་ཆེན་རྗེ། །འབྲི་སྟག་འཕགས་པའི་སྐྱེས་བུ་དུ་མ་ཡི། །དམ་ཆོས་ཉམས་བཞེས་ཟབ་གཏེར་བསྟན་པ་རྒྱས། །མཁས་ཤིང་གྲུབ་པའི་སློབ་མ་མང་དུ་བྱུུང་། །བཤད་སྒྲུབ་གཉིས་ཀྱི་སངས་རྒྱས་བསྟན་པ་བསྐྱངས། །རི་བོ་ཆེ་ཡི་རྗེ་འཕགས་མཁན་སློབ་དང་། །ཞབས་དྲུང་གསུམ་གྱིས་གནས་མལ་གནང་བར་བརྟེན། །འོག་མིན་ཀརྨའི་གསང་སྔགས་ཕོ་བྲང་དང་། །ནམ་མཁའ་མཛོད་དང་རྟེན་མཆོག་འགྱུར་མེད་གླིང་། །གནས་མཆོག་འཛོམ་ནང་པདྨ་ཤེལ་ཕུག་དང་། །རྒྱམ་རྒྱལ་གངས་མགུལ་གཡུ་མཚོ་རི་ཁྲོད་སོགས། །བཞེངས་ནས་བཤད་སྒྲུབ་བསྟན་པའི་མགོ་བརྩམས་ནས། །ཀུན་གཟིགས་བླ་མའི་བཀའ་དྲིན་ལ་བརྟེན་ནས། །བསྟན་པའི་གཞི་བཙུགས་སྒྲུབ་ཆེན་མང་དུ་བགྱིས། །དེ་དག་ལེགས་ཆ་ཕྱོགས་གཅིག་བསྒྲིགས་པ་ཡིན། །དེ་ལས་ལྷག་པའི་ཡོན་ཏན་བདག་ལ་མེད། །ལོ་གསུམ་བསྒྲུབ་པ་བྱས་པ་དགེ་བའི་རབ། །ད་ཡང་ལྷག་བསམ་རྣམ་དཀར་རྩེ་གཅིག་བགྱི། །དེ་སྐད་སྔགས་འཆང་པདྨ་བདུད་འདུལ་གྱིས། །རྒྱམ་གྱི་མགུལ་ནས་བསྐུལ་ནས་ལོ་མང་སོང་། །འདི་ལོ་ཤུལ་ལམ་རིང་པོའི་དཀའ་བ་བཅད། །འདི་དོན་གཉེར་བས་ངོ་མ་བཅག་ཙམ་འདི། །གླང་ལོ་ཆུ་སྟོད་སྤྲེལ་ཟླའི་ཚེས་བཅུ་ལ། །ཡང་རྫོང་གླིང་དང་ནམ་མཁའ་མཛོད་སྒོར་བྲིས། །དགེ་བས་འགྲོ་ཀུན་བྱང་ཆུབ་འཐོབ་ཕྱིར་བསྔོ། །བཀྲ་ཤིས་དཔལ་འབར་འཛམ་གླིང་རྒྱན་དུ་ཤོག། །། ༄༅། །སྤྲུལ་པའི་གཏེར་ཆེན་མཆོག་གྱུར་གླིང་པའི་གཏེར་འབྱུང་མདོར་བསྡུས་སྐལ་ལྡན་དགའ་བ་བསྐྱེད་པའི་དབྱངས་སྙན་ཞེས་བྱ་བ་བཞུགས་སོ། །སྤྲོས་བྲལ་བདེ་ཆེན་གཉིས་མེད་མཁའ་ཀློང་ནས། ཁ་སྦྱོར་བདུན་ལྡན་ཟུང་འཇུག་དང་པོའི་མགོན། །སྒྱུ་འཕྲུལ་དྲྭ་བའི་གར་བསྒྱུར་རྡོ་རྗེ་འཛིན། །དཀྱིལ་འཁོར་རྒྱ་མཚོའི་མངའ་བདག་བླ་མར་འདུད། །ཅེས་མཆོད་པར་བརྗོད་ནས། དེ་ལ་འདིར་སྐལ་པ་དང་ལྡན་པའི་གདུལ་བྱ་རྣམས་ཀྱི་ལུང་རྟོགས་ཀྱི་ཡོན་ཏན་ཐམས་ཅད་འབྱུང་བའི་གཞི་ནི། རང་གི་བླ་མ་ལ་དད་གུས་བསྐྱེད་པ་ལ་རག་ལས་པའི་ཚུལ་མཁས་གྲུབ་ཐམས་ཅད་ཞལ་མཐུན་པར་གསུངས་མོད། དེ་ལྟར་ཐོག་མར་ཡིད་ཆེས་པའི་ཕྱིར་ལོ་རྒྱུས་སམ་རྣམ་ཐར་ངེས་དགོས་པའི་རྒྱུ་མཚན་གྱིས་འདིར་ཅུང་ཟད་བཤད་ན། སྤྲུལ་པའི་གཏེར་ཆེན་མཆོག་གྱུར་གླིང་པ་བདག་ཆུང་ངུའི་དུས་ནས་མ་ཎི་ཁ་ཞེས་པར། ཨོ་རྒྱན་རིན་པོ་ཆེ་དང་དངོས་སུ་མཇལ། དེར་ཨོ་རྒྱན་གྱི་སྒྲུབ་ཕུག་ཡོད་པའི་ལུང་བསྟན་ཐོབ། བཅུ་གསུམ་ལོ་ལ་ཡར་ཀླུངས་ཤེལ་བྲག་ནས་ཁ་བྱང་རྙེད། བཅོ་ལྔའི་ལོ་ལ་ལྷ་འདྲེ་གང་ཡིན་ངོ་མ་འཚལ་བའི་ཞལ་གཟིགས་འཁྲུལ་སྣང་མང་པོ་བྱུང་བ་རྣམས་ཕལ་ཆེར་བར་ཆད་ཀྱི་རྣམ་པར་མངོན། འགའ་ཞིག་ཟབ་མོའི་གཏེར་ཐོན་པའི་སྔ་ལྟས་ཡིན་འདུག་པ་མ་གཏོགས་ཁོ་བོས་ཡི་གེར་བཀོད་ན་དེ་རྣམས་ལ་སྙིང་པོ་མེད་པར་མངོན། དེ་ནས་སྐབས་ཤིག་ངེད་ལ་གནམ་རུ་ནས་གྲམ་ཁྲོད་མང་པོ་ཞིག་འདུག་པའི་གསེབ་ནས་ཤོག་དྲིལ་ཞིག་རྙེད་འདུག་པ་མདོ་བྱང་ཡིན། རང་ལོ་ཉི་ཤུ་པ་ས་སྤྲེལ་ཟླ་བ་དགུ་པའི་ཚེས་བཅུར་ཟླ་ཉིན་ཁ་ལ་རོང་སྒོའི་བྲག་ནས་ཐུགས་སྒྲུབ་བར་ཆད་ཀུན་སེལ་གྱི་ཆོས་སྐོར་རྣམས་སྤྱན་དྲངས། ལོ་བརྒྱད་བར་དུ་གསང་རྒྱས་བཏབ། ཉེར་གཉིས་བྱ་ལོར་ན་བུན་རྫོང་ནས་ཐུགས་རྗེ་ཆེན་པོ་པདྨ་གཙུག་ཏོར་སྤྱན་དྲངས་ཀྱང་རྟེན་འབྲེལ་འགའ་ཞིག་འཆུགས་པའི་དབང་གིས་འཚུབ་སློང་ཡང་བྱུང་། ཉེར་ལྔའི་དུས་སྐྱབས་མགོན་སི་ཏུ་རིན་པོ་ཆེ་དང་མཇལ། གཏེར་ཆོས་དང་དམ་རྫས་སོགས་ཕུལ། ཉེར་དྲུག་སྟག་ལོར་དཀར་མོ་བྲག་ནས་ཐུགས་སྒྲུབ་ཆ་ལག་རྣམས་ཐོན། ཉེར་བརྒྱད་མེ་འབྲུག་ལོ་ས་ག་ཟླ་བའི་ཚེས་བཅོ་ལྔར་འོག་མིན་ཀརྨའི་དམ་ཅན་བྲག་ནས་ཟབ་བདུན་ཆོས་སྐོར་གསང་གཏེར་དུ་ཐོན། ལོ་དེའི་སྤྲེལ་ཟླའི་ཚེས་བཅུ་ལ་ཡེལ་བྲག་ནམ་རུ་ནམ་མཁའ་མཛོད་ནས་སྐུ་ཚབ་རྣམ་གཉིས། མགོན་སྐུ་སོགས་སྐུ་རྟེན་རྣམས་དང་། དམ་རྫས་རོལ་པ་ཆེན་པོ་སོགས་དམ་རྫས་རིགས། གཡུ་བྱང་སོགས་བྱང་བུ་སྐོར་བདུན། བདུད་རྩི་ལྔ་ཤོག་སོགས་ཤོག་བུ་རིགས་བདུན་་་ཟབ་བདུན་ཆོས་སྐོར་ཆ་ལགས་ཡིན།མཆན།གྱི་ཆོས་ཚན་རྣམས་སྤྱན་དྲངས། ཟླ་ཉིན་ཁ་ལའི་བྲག་ནས་སླར་ཡང་ཐུགས་སྒྲུབ་ཀྱི་ཆོས་ཚན་འགའ་རེ་དང་། དམ་རྫས་བཀའ་རྒྱ་ཅན་ཐོན། དེའི་ཟླ་བ་དགུ་པར་ཁམས་མིག་དབྱེ་བྲག་ནས་བྲམ་ཟེ་ཁྲག་འཐུང་ནག་པོའི་དབུ་ཐོད་རྙེད་ཅིང་། ཆོས་གཏེར་ཞིག་ཡོད་པ་མ་ཐོན། ཟླ་བ་བཅུ་གཅིག་པའི་ཚེས་བཅོ་ལྔ་ལ་ཐུགས་སྒྲུབ་བར་ཆད་ཀུན་སེལ་གྱི་བཀའ་རྒྱ་བཀྲོལ་ཏེ་དཀྱིལ་འཁོར་ཞལ་ཕྱེས། ལྷ་སྲིན་དམ་བསྒྲག་མཛད་པར། དེ་ནུབ་ཆོས་བདག་ཞབས་དྲུང་རིན་པོ་ཆེ་ཉིད་ལ་ཁྱད་པར་འཕགས་པའི་རིག་འཛིན་ནམ་མཁའ་གང་བ་ཞིག་ཞལ་གཟིགས་པ་དང་། གཞན་རྣམས་ལ་ཨོ་རྒྱན་རིན་པོ་ཆེའི་བྱིན་རླབས་ཞུགས་པའི་རྟགས་འགའ་རེ་བྱུང་འདུག་པ་དང་། ཀུན་གྱིས་མཐོང་སྣང་མཐུན་པར་བསང་དུད་འཇའ་འོད་སྣ་ལྔར་འཁྱིལ་བ་དང་། བར་སྣང་དུ་འོད་ལྔའི་འཇའ་འོད་ཀྱི་ཐིག་ལེ་ཐིག་ཕྲན་གྱིས་གང་བ་སོགས་མཐོང་ངོ་། །དེ་སྐབས་གནས་དེར་སྨན་སྒྲུབ་བགྱིས་པ་སྨན་སྒྲུབ་ཀྱི་ཐོག་མ་ཡིན། དེའི་ཚེས་བཅུ་ལ་གནས་དེའི་དབུ་རྩེ་ནས་དགའ་རབ་རྡོ་རྗེའི་གདུང་རྟེན་སྤྱན་དྲངས། དེའི་ཉེ་སྐོར་ནས་གཏེར་ཕྲན་ཞིག་ཀྱང་སྤྱན་དྲངས། ཟླ་བ་བཅུ་གཉིས་པའི་རྒྱལ་བ་དང་པོ་ལ་སྨད་ཤོད་ཀྱི་འཛོམ་ནང་ཕུ་པདྨ་ཤེལ་ཕུག་ནས་དམ་ཆོས་རྫོགས་པ་ཆེན་པོ་སྡེ་གསུམ་ཀུན་གྱིས་མཐོང་བར་སྤྱན་དྲངས་པ་འདི་ཁྲོམ་གཏེར་གྱི་ཐོག་མ་ཡིན། མེ་སྦྲུལ་ལོ་གསར་པའི་ཚེས་གཅིག་དཔའ་བོ་ཕུག་གི་དབང་ཆེན་བྲག་ནས་གནས་ཆེན་ཉེར་ལྔའི་མདོ་བྱང་སྤྱན་དྲངས། དཔལ་སྤུངས་བླ་བྲང་དུ་གཏེར་ཞལ་ཕྱེས། ཙ་འདྲ་རིན་ཆེན་བྲག་གི་གནས་ངོས་སྤྲད། གནས་དེ་ནས་ཀྱང་ཁ་བྱང་འགའ་ཐོན་ཅིང་། ཚེས་བརྒྱད་ལ་ཀོང་སྤྲུལ། དབོན་སྤྲུལ་ཞབས་དྲུང་རིན་པོ་ཆེ་རྣམས་ལྷན་གཅིག་པས་རྒྱལ་ཁབ་ཏུ་སྨན་སྒྲུབ་མཛད་པའི་མཐར། སེང་གནམ་བྲག་ཏུ་བྱོན་པས་བཅོ་ལྔའི་ཉིན་ཀུན་གྱིས་མཐོང་བར་བྲག་གི་ནང་ནས་ཚེ་ཆུ་དང་ས་ཡི་ནང་ན་སྨན་ཆུ་རྣམས་ད་ལྟ་ཡང་འབབ་རྒྱུ་ཡོད་པར་སྤྱན་དྲངས་ཡོད། གཞན་ཨོ་རྒྱན་གྱི་སྐུ་ཆས་གསང་གོས། བེར་ཕྱམ། དབུ་ཞྭ། རྡོ་རྗེ་ཆོས་ཀྱི་མཐོང་གྲོལ་འཁོར་ལོ། སྟོན་པའི་སྐུ་ཆོས་དུམ་ཚལ། མཚོ་རྒྱལ་གྱི་སྙན་ཆ། ཨིནྡྲ་ནཱི་ལ། པདྨ་རཱ་ག །མརྒད་སོགས་ལས་གྲུབ་པ། ས་ལེ་སྦྲམ་དང་། འཛམ་བུ་ཆུ་གསེར་གྱི་ཕྲ་གོར་ཅན། ཁྲི་སྲོང་ལྡེའུ་བཙན། མཚོ་རྒྱལ་མནྡཱ་རཿབ་སོགས་ཀྱི་ན་བཟའ། བཻ་རོའི་སྐུ་ཆོས། རྡོ་རྗེ་སེམས་དཔའི་སྐུ་རྒྱུ་གང་ལས་གྲུབ་པ་ཆ་མ་འཚལ། ཨོ་རྒྱན་ཤངས་མཚལ་ལས་གྲུབ་པའི་གུ་རུའི་སྐུ་ཚབ། དམ་རྫས་རིགས་མང་པོ། སྨན་སྒྲུབ་གྭའུ་གང་། ཨོ་རྒྱན་ཕྱག་ཐམ། ཆོས་གཏེར་ནི་གསང་བའི་གླེགས་བམ་བཀའ་རྒྱ་ཅན། དམ་ཆོས་སྡེ་དྲུག་ལུང་ཆེན་སྡེ་དྲུག་བཞུགས་པ་ཨ་ནུ་ཡོ་གའི་ཆོས་སྐོར་ཡིན་པར་མངོན། གཏེར་བྱོན་ག་པུར་ཞོ་གཅིག་ཙམ་ཡོད་ཀྱང་། དེར་ཡོད་ཁྲོམ་གྱིས་ཧབ་ཐོབ་བྱས་སོང་། བྲག་རི་རིན་ཆེན་བརྩེགས་པའི་ཐོ་བྱང་ཡང་འཁོད་འདྲ།མཆན། ཡང་འཛི་པདྨ་ཤེལ་ཕུག་ནས་མཁན་པོའི་སྐུ་ཆོས་སྐོར་དང་། ཀེ་རོང་ནས་ཚེ་རྫས་སྤྱན་དྲངས། དེའི་སྐོར་ནས་ནོར་གཏེར་འགའ་རྙེད། ལོ་དེའི་ཟླ་བ་བཞི་པར་སྨན་སྒྲུབ། དགུ་པར་ཕུར་སྒྲུབ་རྣམས་ལའང་འགྲུབ་པའི་མཚན་མ་ཀུན་གྱི་མཐོང་སྣང་དུ་ཡང་གཏོར་མ་ལ་བདུད་རྩི་འབབ་པ་དང་། བུམ་པའི་བདུད་རྩི་ལུད་པ་དང་། སྐྱེས་བུ་དམ་པ་རྣམས་ལ་ཡི་དམ་ལྷ་ཡི་ཞལ་གཟིགས་པ་དང་། ཐུན་མོང་མ་ཡིན་པར་སྟོན་པ་སངས་རྒྱས་ཀྱིས་ལུང་བསྟན་དབུགས་དབྱུང་མཛད་པ་སོགས་ཕྱི་ནང་གི་གྲུབ་པའི་རྟགས་མཚན་རྨད་དུ་བྱུང་། དེ་རྗེས་གར་ཟུར་ཆོས་རྗེ་རིན་པོ་ཆེ་རྣམ་གཉིས་ཀྱི་དབུར་མཛད་པའི་སྐལ་ལྡན་འདུས་པ་སྟོང་བརྒལ་བའི་སྤྱན་ལམ་དུ་གནས་མཆོག་འབུམ་རྫོང་གི་པདྨ་དབང་ཕུག་ནས་དམ་རྫས་དང་ཆོས་གཏེར་ཐོན་པ། མཁའ་འགྲོ་སྡེ་ལྔས་གནས་ངོས་སྤྲད་པ་བཞིན་གཞན་རྣམས་ཀྱིས་བྱ་རྒོད་ལས་མ་མཐོང་། མཚོ་ནང་ནས་རྡོ་སྒྲོམ་ཀླུ་བདུད་ཁ་ལ་རཀྴས་དངོས་སུ་གཏད་པ་བྱུང་། གནས་རྙིང་ཕུག་གི་བྲག་གི་གདིང་ཁང་དུ་བྱོན་པས། དེར་ཨོ་རྒྱན་རིན་པོ་ཆེ་འཁོར་མཁའ་འགྲོ་རྒྱ་མཚོ་དང་བཅས་པ་བྱོན་འདུག་པས་ཡབ་ཡུམ་གཉིས་ཀྱིས་ཐུགས་བརྩེ་བས་ཞལ་གདམས་གནང་ཞིང་། སྐུའི་བཀོད་པ་ངོ་མཚར་བ་དུ་མ་དང་། རྩེད་མོའི་ཚུལ་ཡང་མང་པོ་མཛད། ཨོ་རྒྱན་གྱི་བཞུགས་ཁྲི་ནས་རང་བྱུང་ཐུགས་རྗེའི་སྒྲོལ་སྐུ། པྲ་ཆེན་ཧསྟིའི་རིལ་བུ། ཟུར་བཟའ་མེ་ཏོག་སྒྲོན་གྱི་ཐུགས་དམ་སྐོར་དྲུག །ཐུགས་རྗེ་ཆེན་པོ་པདྨ་སྒྱུ་འཕྲུལ་གྱི་ཆོས་སྐོར་རྣམས་སྤྱན་དྲངས་སོ། །སླར་ཡང་མཆོང་བྱང་སྨུག་པོར་བདེ་གཤེགས་ཀུན་འདུས་ཀྱི་ཆོས་སྐོར་རྣམས་ཀརྨའི་ཕྱོགས་ཀྱི་ཉེ་སྐོར་དུ་ཡོད་པར་བདག་གིས་ཤེས་སོ། །དེ་ཡང་འདོན་པའི་དུས་ལྕགས་ཕོ་སྤྲེལ་གྱི་ལོར་ཡིན་པ་ཀུན་གྱིས་གོ་བར་གྱིས། ༄༅། །འཆི་མེད་དཀར་མོ་སྟག་ཚང་གི་རྡོ་རྗེའི་བྲག་དང་། གཡུ་མཚོ་གཏན་འཁྱིལ་ནས་ཟབ་གཏེར་སྤྱན་དྲངས་པའི་ཞལ་བྱང་མདོར་བསྡུས་བཀྲ་ཤིས་ཏམྦུ་རའི་དབྱངས་སྙན་བཞུགས་སོ། །རྩ་གསུམ་ཀུན་འདུས་གུ་རུ་རིན་པོ་ཆེ་ལ་ཕྱག་འཚལ་ལོ། །པདྨའི་གདུང་འཛིན་ཨོ་རྒྱན་མཆོག་གྱུར་བདེ་ཆེན་གླིང་པ་དང་། འཇམ་མགོན་བླ་མ་པདྨ་འོད་གསལ་མདོ་སྔགས་གླིང་པ་ཐུན་མོང་དུ་བླ་མ་དང་མཁའ་འགྲོས་ལུང་བསྟན་ཅིང་གསལ་སྣང་ཁྱད་པར་ཅན་གྱིས་མཚམས་སྦྱར་ཏེ་མེ་སྟག་དབྱུག་པ་ཟླ་བའི་དམར་ཕྱོགས་མཁའ་འགྲོ་འདུ་བའི་དུས་ཚེས་༢༥དགེ་བར། བོད་ཁམས་བཀྲ་ཤིས་འབྱུང་བའི་གནས་ཀྱི་བྱེ་བྲག་འཆི་མེད་དཀར་མོ་སྟག་ཚང་སེང་གེ་བསམ་འགྲུབ་ཀེའུ་ཚང་དུ་བསྐྱོད་ནས་ཉིན་གུང་ལ་སླེབ། གནས་མཐིལ་དུ་བསང་དང་ཚོགས་མཆོད་སོགས་བགྱིས་ཏེ་བསམ་འགྲུབ་ཀེའུ་ཚང་དུ་ཕྱིན། ཚོགས་ཀྱི་མཆོད་པ་སོགས་བགྱིས། ཕྱིར་ནངས་ཚེས་༢༦ལ་གནས་ཀྱི་རི་རྩེའི་བར་དུ་ཕྱིན་ཏེ་བཀོད་པ་བལྟས། བོད་ཁམས་སྤྱི་བྱེ་བྲག་གི་བདེ་ཐབས་ལ་དམིགས་པའི་རྩ་བ་གསུམ་གྱི་ཚོགས་སྐོང་། གཏོར་བསྔོ། བསང་གསེར་སྐྱེམས་བརྒྱ་རྩ་རྣམས་ལེགས་པར་བསྒྲུབས། ཚེས་ཉེར་བདུན་སྔ་ཆར་ཨོ་རྒྱན་གསང་ཕུག་ཏུ་ཕྱིན། གཏེར་མཚན་བཙལ་ནས་བྲག་གི་རྒྱ་རིམ་པར་བཤིགས། རྡོ་སྤྱིན་རྣམས་སོལ་མེའི་ངད་ལ་བཞུས་ཏེ་དཀའ་ཚེགས་ཆེར་མེད་པར་ཉིན་གུང་ཙམ་ལ་ཁྲོམ་ཚོགས་ཀུན་གྱིས་མཐོང་བར་སྐུ་ཚབ་དང་། རྫ་སྒྲོམ། ཕྱག་མཚན་སོགས་གདན་དྲངས། ཚེས་༢༦ཉིན་མཚོ་རྒྱལ་གསང་ཕུག་སྒོ་དུང་ངེ་འདུག་རུང་རྐྱེན་ཅུང་ཟད་ཀྱིས་མི་མངོན་པར་གྱུར་པ། ཚེས་༢༨ཉི་མ་རྩེ་ཤར་ཕྱིན་ནས་ཤུག་སྡོང་བཅད་དེ་སྐས་སུ་བཙུགས། །སྔ་མའི་གསང་ཕུག་ཡོད་པའི་ཐད་ནས་བརྐོས་པས་བྲག་སོར་དོ་ཙམ་ཞིག་པ་ན་ཕུག་པའི་སྒོ་གསར་དུ་བཅད་པའི་མཚམས་ཞིབ་པར་མཐོང་ནའང་། འཕྲལ་དུ་ལག་ཆ་སོགས་ཞན་སྟབས་ཐོན་དཀའ་བས་རྐོ་མཁན་བཞག་སྟེ་དེ་ཉིན་ཕྱི་དྲོ་ཕྱིར་འོང་། ཕྱིར་ཉིན་ཚེས་༢༩ལ་ཕྱག་མཛོད་བསོད་ནམས་སྟོབས་རྒྱལ་ཚང་སར་སླེབ་འཕྲལ་སྡེ་དགེ་རྒྱལ་བློན་ལ་གཏེར་དབང་སོགས་བགྱིས་ཏེ་རིམ་གྲོར་རྡོ་རྗེ་གྲོ་ལོད་དང་། འཇམ་དཔལ་ཕ་རོལ་རྒོལ་འཇོམས་ཀྱི་འཕང་བའི་ལས་སྦྱོར་བརྩམས། ཚེས་༣༠ལ་སྦྱིན་བདག་གི་རེ་བ་བསྐངས། སྨིན་དྲུག་ཟླ་བའི་ཚེས་༡ནས་སྡེ་དགེ་ཆོས་རྒྱལ་སྐུ་མཆེད་ལ་སྒྲོལ་དཀར་གྱི་ཚེ་དབང་དང་། ཡུལ་ཕྱོགས་ཀྱི་སྤྱི་རིམ་བསང་རི་ཁྲུས་སོགས་བགྱིས་ཏེ། སླར་ཡར་ཚེས་ལ་ངེད་རང་དཔོན་སློབ་ཉུང་ཤས་གནས་ནང་དུ་ཕེབས། གཏེར་རྒྱ་རྐོ་བཞིན་པའི་འཕྲོ་མཐུད། བསང་གསོལ་ཚོགས་སྐོང་སོགས་མང་བར་བགྱིས། ཚེས་༥ལ་སྡེ་དགེ་ཆོས་རྒྱལ་ཡང་བྱོན། ཚེས་༦ལ་འཇམ་མགོན་བླ་མའང་ཕེབས། ཚེས་བདུན་ནས་ངེད་རང་དཔོན་སློབ་རྣམས་ཐུན་མོང་ནས་ཚོགས་སྐོང་བསང་གསོལ་སོགས་བགྱིས། གཏེར་རྒྱ་མང་དུ་འདུག་པ་རིམ་པར་བཤིགས་པའི་བར་བར་དུ་གསེར་ཞུན་མའི་འདམ་བག་དང་། ས་སྦྱོར་ཁ་དོག་སྣ་ཚོགས་པ་ངོ་མཚར་བ་མང་དུ་བྱུང་། ཚེས་༩སྔ་དྲོ་ནས་གཏེར་ཐོན་ཉེ་བར་རིག་པས་བརྐོ་འཕྲོ་བཞག་སྟེ། དེ་ནུབ་སྲོད་འཁོར་ནས་གཟུང་གླུ་གར་དང་གསོལ་འདེབས་ཀྱི་གླུ་དབྱངས་རྒྱུན་མི་ཆད་པར་སྒྲོག་པའི་མཚོན། དགོས་པའི་དབང་གིས་འུར་འུར་ཆེམས་ཆེམ་མང་དུ་བགྱིས་ཏེ་ངོས་དཔོན་སློབ་དང་སྡེ་དགེ་རྒྱལ་བློན་སོགས་འཁོར་བཅས་སྒྲུབ་ཕུག་ཏུ་ས་འུར་རྡོ་འུར་གྱིས་ཕྱིན། ཚོགས་མཆོད་དང་གསོལ་འདེབས་ཀྱི་ཛཔ྄་དབྱངས་རྒྱུན་མི་འཆད་པ་འུར་དིར་གྱིས་བསྒྲགས་ཏེ། སྨིན་དྲུག་ཟླ་བའི་ཚེས་བཅུའི་སྐྱ་རེངས་ཤར་བ་དང་ལྷན་ཅིག་ཕུག་པའི་གདོང་ནས་གཏེར་མཚན་བཙལ་ཏེ་བརྐོས་པས་དཀའ་ཚེགས་མེད་པར་རིག་འཛིན་རྡོ་རྗེ་དྲག་པོ་རྩལ་གྱི་ཕྱག་མཚན་གནམ་ལྕགས་རྡོ་རྗེ་བྲག་གི་ནང་དུ་འདམ་ལྟར་ཟུག་པ་ཕྱེད་ཙམ་བཏོན་ནས་ཐམས་ཅད་ཡིད་ཆེས་པའི་ཕྱིར་དེ་གར་བཞག་སྟེ། དེ་འཕྲལ་ཐམས་ཅད་ལ་མཇལ་དུ་བཅུག །དེ་ནས་ཉི་ཤར་དྲོས་མཚམས་ཕུག་པའི་ཕྱི་ནང་གི་ཟབ་གཏེར་རྣམས་སྤྱན་དྲངས། སྡེ་དགེ་རྒྱལ་བློན་སོགས་ཁྲོམ་ཚོགས་སུམ་བརྒྱ་ཙམ་ལ་གཏེར་དབང་སོགས་བགྱིས། སླར་ཡང་སྔ་ཕྱིར་གསལ་སྣང་འགའ་ཞིག་གིས་བསྐུལ་བ་ལྟར། ཚེས་བཅུ་ཕྱི་མ་ལ་ངོས་དཔོན་སློབ་རྣམས་སེང་རྒོད་གཡུ་མཚོ་གཏན་འཁྱིལ་གྱི་ཁར་སླེབ་མ་ཐག་ཉམས་དགའ་ཞིང་རིག་པ་དྭངས་ལ་བག་ཕེབས་པར་བྱུང་། ནམ་མཁའ་དབྱར་སྤྲིན་གསར་པའི་འཇའ་ཚོན་སྣ་ཚོགས་པ་འཕྲོ་བས་ཁེངས། སྔོན་གྱི་སྒྲུབ་བརྩོན་སྙིང་སྟོབས་ཅན་རྣམས་བསྡད་པའི་ཤུལ་གཡའ་ཁང་ཐོ་རེ་འདུག་པ་ཞིག་གི་ནང་དུ་ཚོགས་གཏོར་བཤམས་ཤིང་ཚོགས་མཆོད་བགྱིས། སླར་ཡང་ཚོགས་ཀྱི་མཆོད་པ་ཁྱད་པར་དང་བཅས་གསོལ་བ་བཏབ་པས་ཉམས་ཐོད་རྒལ་དུ་འུར་ནས། མཚོ་ལ་དར་ཆེན་ཆགས་པའི་དཀྱིལ་དུ་བགྲོད་དེ་དར་ཁུང་ཆེན་པོ་གཏིབ་པ་ན་ངོས་ཀྱི་མིག་ལས་འཇའ་སྣེ་ཟུག་པས་གཏེར་གྱི་གནས་ཚུལ་གསལ་བར་མཐོང་ཞིང་། འཇམ་མགོན་བླ་མ་ལའང་གསལ་སྣང་ཁྱད་པར་ཅན་དང་བཅས་གཏེར་བདག་ཀླུའི་རྒྱལ་པོ་རྣམས་དམ་ལ་གཟིར། དབྱུག་པའི་རྩེར་ངོས་ཀྱི་སྐ་རག་དང་ཤམ་ཐབས་དཔྱངས་ཏེ་ཟབ་གཏེར་སྤྲོད་པར་བཀའ་བསྒོས་པ་བཞིན་ནམ་མཁའ་སྤྲིན་མེད་པ་ལས་མེ་ཏོག་གི་ཆར་ཁུ་འཕང་ལྟ་བུར་བབས་ཤིང་། ཀླུ་རྒྱལ་བྱང་ཆུབ་སེམས་དཔའ་རྣམས་ཀྱིས་གསེར་ཕྱེའི་མེ་ཏོག་གཏོར་བ་མཚོ་ཁར་སེར་ཉིལ་གྱིས་ཆགས་པ་དང་ལྷན་ཅིག་ཟབ་གཏེར་བདེ་བླག་ཏུ་སྤྱན་དྲངས་ཤིང་གཏེར་ཚབ་ཚོགས་རྫས་སོགས་གྱ་ནོམ་ཕུལ་ཏེ་དེ་ནུབ་གནས་མཐིལ་དུ་སླེབ། ཕྱིར་ཉིན་སྔ་མའི་གཏེར་ཤོག་འགའ་ཞིག་ཕབ་སྟེ་ཕྱིར་འོང་། ཐོག་མཐའ་བར་གསུམ་དུ་ལྷོང་དང་འཚུབས་ཀྱི་རྣམ་པ་སོགས་གེགས་བར་ཕྲ་མོའང་མེད་པར་བཀྲ་ཤིས་ལ་བྱིན་ཆགས་པར་བྱུང་ངོ་། །ཞེས་པའང་རྒྱལ་དབང་པདྨའི་ལུང་ཟིན་སྐྱབས་མགོན་སི་ཏུ་མཆོག་སྤྲུལ་རིན་པོ་ཆེའི་ཐུགས་ཀྱི་དགྱེས་པ་བསྐང་བའི་ཕྱིར་ཨོ་རྒྱན་བླ་མའི་གདུང་འཛིན་མཆོག་གྱུར་གླིང་པས་སྒྲོ་སྐུར་སོགས་ཀྱི་དྲི་མས་ཅུང་ཟད་ཀྱང་མ་བསླད་པར་གནས་ལུགས་དྲང་པོར་བྲིས་ཏེ་ཕུལ་བ། རིགས་གསུམ་སྤྲུལ་པའི་སྒྱུ་འཕྲུལ་མཁན་སློབ་ཆོས་གསུམ་གྱི་ཐུགས་རྗེས་བོད་ཁམས་མཐའ་དབུས་ཀུན་ཏུ་ཕན་པ་དང་བདེ་བའི་དགེ་མཚན་ཕུན་སུམ་ཚོགས་པ་དུས་རྟག་ཏུ་འབྱུང་བར་གྱུར་ཅིག །དགེ་འོ།། །།\nRetrieved from "https://rtz.tsadra.org/index.php?title=Terdzo-HAA-002&oldid=122229"


Terdzo-AA-085 - Rinchen Terdzö\nRevision as of 17:50, 22 February 2019 by Mort (talk | contribs)\n"b3" can not be assigned toadeclared number type with value 1.\nphyi skor bla ma'i blos bslang chos 'khor tshul dang lte ba'i lha gnas bcas kyi dpe ris\nVolume 62 (ཨཱཿ) / Pages 471-472 / Folios 1a1 to 1b1\nRinchen Terdzö Volumes List > Volume 62 > Text #85 (Scroll to Bottom)\nmchog gyur gling pa. phyi skor bla ma'i blos bslang chos 'khor tshul dang lte ba'i lha gnas bcas kyi dpe ris. In Rin chen gter mdzod chen mo pod drug bcu re gnyis pa (The Great Treasury of Rediscovered Teachings Volume 62) by 'jam mgon kong sprul, 471-472. New Delhi: Shechen Publications, 2007-2018.\nphyi skor sems sde'i bla ma'i dpe ris\nདཀྱིལ་འཁོར་ཕྱོགས་ཀྱི་དབུས་ཀྱི་ཨིནྡྲ་ནཱི་ལའི་གྲུ་ཆད་སྟེང་སྣ་ཚོགས་པདྨ་འདབ་བརྒྱད་ཀྱི་ཟེའུ་འབྲུ་དམར་སེར་མཐོ་བའི་ཁར། ཁམས་གསུམ་གྱི་འདོད་ཆགས་དག་ པའི་བརྡར་པདྨ་དམར་པོ་སུམ་བརྩེགས་ཀྱི་སྟེང་ཞེ་སྡང་དག་པའི་ཉི་དཀྱིལ་གཏི་མུག་དག་པའི་ཟླ་དཀྱིལ་ལ་རང་རིག་བྱང་ཆུབ་ཀྱི་སེམས་བདེ་གཤེགས་སྙིང་པོ་ལས་ཤྲཱི་ སིཾ་ཧ་རང་འོད་ཀྱི་སྦས་ཡུམ་དཀར་མོ་གཡོན་དུ་བཞུགས་པའོ། །\nRetrieved from "https://rtz.tsadra.org/index.php?title=Terdzo-AA-085&oldid=128643"\nThis page was last edited on 24 September 2021, at 04:15.


来源：科学辟谣 发布时间：2020年06月29日 作者：迟景瑜\nདོན་དངོས་ཐོག་ཞོགས་པ་ཡར་ལངས་དུས་དང་དགོང་མོ་མར་མ་ཉལ་དགོང་སྤྱིར་ན་མི་ཚང་མས་སོ་བཀྲུ་ཡི་རེད། མི་མང་པོ་ཞིག་གིས་དགོང་མོ་སོ་འཁྲུད་ཟིན་པས་ཞོགས་པ་ཡར་ལངས་རྗེས་ད་དུང་སོ་བཀྲུ་བ་དེ་ལ་དགོས་པ་ཨེ་ཡོད་སྙམ་གྱི་ཡོད། དེ་ལ་དགོས་པ་ཡོད་དམ།\n1 སོ་འཁྲུད་པའི་དམིགས་ཡུལ་དང་པོ་ནི། སོ་སྲིན་མེད་པ་བཟོ་བའི་ཆེད་དུ་ཡིན་ཏེ། སོ་ནི་ལུས་ཐོག་གི་པགས་རུས་ལྟར་རང་ཤུགས་ཀྱིས་དྲག་སྐྱེད་ཡོང་བའི་ནུས་པ་མེད་པས། དེ་ལ་སྲུང་སྐྱོང་མ་བྱས་ཚེ་ཇེ་ངན་ནས་ཇེ་ངན་དུ་འགྲོ་ལ། སོ་ནད་བཅོས་ཁག་ཏུ་འགྲོ་ཡི་ཡོད་ཅིང་སོ་ཡང་འབུད་བདེ་བ་ཡོད།\nསོ་བཀྲུས་རྗེས་སྐར་མ་20སོང་རྗེས་སོ་ལ་ཐོབ་གཤིས་ཀྱི་སྐྱི་མོ་ཞིག་ཆགས་ཀྱི་ཡོད། ཆུ་ཚོད་1སོང་རྗེས་སོ་ལ་ནད་འབུ་སྐྱེས་ཀྱི་ཡོད། སོ་གཙང་མ་བཀྲུས་ནས་ཆུ་ཚོད་8ནས་ཉིན་2བར་ནད་འབུ་སྐྱེ་འཕེལ་བྱུང་ནས་ཉིན་གཉིས་རྗེས་སོ་ལ་སྲིན་ཁྲ་ཆགས་ཀྱི་ཡོད། གལ་ཏེ་ཁྱེད་རང་ལ་གཡང་དཀར་ལུག་གི་སོ་ལྟ་བུ་དགོས་འདོད་ན་ཉིན་ལྟར་སྔ་དགོང་གཉིས་སུ་སོ་འཁྲུད་ནས་སོ་སྲིན་མི་ཆགས་པ་བྱེད་དགོས།\n2 སོ་འཁྲུས་པའི་དམིགས་ཡུལ་གཉིས་པ། སོ་མི་འགུལ་བའི་ཆེད་དུ་ཡིན་ཏེ། སྲིན་གྱིས་རྐྱེན་པས་སོ་ན་བ་ཡིན་ཚེ་སྨན་པ་བསྟེན་ནས་བཅོས་ཚེ་སྐྱོན་ཆེན་པོ་མེད། འོན་ཀྱང་སོ་མི་ན་བསམས་ནས་སོ་ཡག་པོ་མི་འཁྲུད་པ་དང་དུས་ཐོག་ཏུ་ཁའི་སྦུག་ལ་བརྟག་དཔྱད་མི་བྱེད་པའམ་སོ་ལ་སྐྲན་སྐྱེས་ཀྱང་ཡ་མ་བྱེད་པ་སོགས་ལ། ཉིན་ཞིག་སོ་གཅིག་གམ་ཁ་ཤས་འབུད་ཚེ། དེ་ཡང་ཁའི་སྦུག་གི་གཙང་སྦྲ་ཡག་པོ་མི་བྱེད་པས་སོ་མཐའ་རུལ་ནད་བྱུང་བའི་རྐྱེན་པས་ཡིན།\nཡུན་རིང་པོར་སོ་ཡག་པོ་མ་འཁྲུད་ན་ནད་འབུ་སོ་དང་སོ་རྙིལ། སོ་རུས་ལ་ཁྱབ་ནས། སོའི་ཤ་དང་སོ་རུས་རུལ་ནས་སོ་འབུད་ཀྱི་ཡོད་ལ་སོ་སྐྱེ་སའི་རུས་པ་ཡང་སོབ་སོབ་ཆགས་ནས་ཟད་འགྲོ་ཡི་ཡོད། ནད་པས་སོ་འདེབས་ན་ཆོག་མོད། སོ་འདེབས་པ་ལ་སོའི་གཡས་གཡོན་གྱི་ཤ་རུས་ཐང་པོ་ཞིག་དགོས་ཀྱི་ཡོད། སྤྱིར་ན་སོ་འདེབས་མ་ཐུབ་པའི་རྒྱུ་རྐྱེན་གཙོ་བོ་ནི་སོ་འཁོར་གཉན་ཚད་ཡིན་པས། ནད་པས་སྔོན་ལ་སོའི་གཡས་གཡོན་དག་བཅོས་དགོས་ཏེ། རུས་ཕྱི་བླུགས་པ་ལྟ་བུའོ།། སོ་འདེབས་པ་ལ་ངེས་པར་དུ་བདེ་ཐང་གི་ཁོར་ཡུག་འོག་གཤགས་བཅོས་བྱེད་དགོས། འོན་ཀྱང་དེ་ནི་བརྒྱ་ཆ་བརྒྱ་ལེགས་འགྲུབ་ཡོང་གི་རེད་ཅེས་བཤད་ཐུབ་ཀྱི་མེད།\nསོ་ཡང་ཡང་ཁྲུས་ཟེར་བ་དེ་ནི། ཐབས་ལས་སླ་ཤོས་དེ་བེད་སྤྱད་ནས། ཆེད་ཡག་ཤོས་ཀྱི་བདེ་སྲུང་བྱེད་རྒྱུ་དེ་ཡིན། སོ་ཡག་པོ་བཀྲུ་དགོས། དུས་ཐོག་ཏུ་སོ་འཁྲུད་པ་དང་བརྟག་དཔྱད་ནས་ནད་དུས་ཐོག་ཏུ་ཤེས་ཏེ་སྨན་བཅོས་བྱས་པ་དེ། ཁྱོད་ཀྱི་མི་ཚེའི་ནང་མ་རྩ་ཉུང་ཤོས་ཀྱི་ཁེ་ཆེ་ཤོས་ཅིག་བྱུང་བའི་བདེ་ཐང་གི་རྣམ་གྲངས་ཤིག་ཡིན་ནོ།།\n苹果榨汁不去核喝了会中毒？咖啡对健康有害，不应多喝？多吃肉会导致心脑血管疾病？ 热柠檬水能杀死癌细胞？隔夜鸡蛋千万不能吃？酸碱体质真的是“万病之源”吗？ 罐头没营养，还有大量防腐剂？ 这些流言你信了几个? 益生菌吃了没用吗？ 春季养肝要“吃肝”吗？ 苹果、生姜、柠檬、大蒜配在一起能让血管干净如初吗? 鸡蛋不宜与豆浆同食吗？ 孩子开口晚是“贵人语迟”吗？ 多吃大蒜能杀菌杀毒防新冠肺炎吗？


ཤེས་རིག་ལས་ཁུངས་ཀྱི་མྱ་ངན་གུས་འདུད། – བོད་མིའི་སྒྲིག་འཛུགས།\n༄༅། །ཕྱི་ལོ་ ༢༠༡༤ ཟླ་ ༡ ཚེས་ ༡༣ ཉིན་ཀ་སྦུག་གཏན་སློབ་ཀྱི་སློབ་སྤྱི་སྐལ་བཟང་བསྟན་འཛིན་བྷུ་ཊི་ཡ་ལགས་དགུང་གྲངས་ ༥༨ ཐོག་འདས་གྲོངས་སུ་གྱུར་བའི་ཡིད་སྐྱོའི་གནས་ཚུལ་ཐོན་པར་བོད་མིའི་སྒྲིག་འཛུགས་ཤེས་རིག་ལས་ཁུངས་ཀྱིས་གདུང་སེམས་མཉམ་སྐྱེ་དང་སྦྲགས་མྱ་ངན་གུས་འདུད་ཞུས་ཡོད།\nདེ་ཡང་སྐལ་བཟང་བསྟན་འཛིན་བྷུ་ཊི་ཡ་ལགས་དམ་པ་ཁོང་ནི་ཕྱི་ལོ་ ༡༩༥༥ ཟླ་ ༥ ཚེས་ ༥ ཉིན་བོད་ས་སྐྱར་འཁྲུངས་ཤིང་། རྡོར་གླིང་གཏན་སློབ་ཏུ་སྔོན་འགྲོའི་སློབ་མཐར་རྗེས་ཀ་སྦུག་ཏུ་རྟེན་གཞི་བྱས་པའི་ཌོག་ཊར་གྷ་ར་ཧམ་Dr. Graham’s Homes སློབ་གྲྭ་ནས་འཛིན་རིམ་བཅུ་གཉིས་ཐོན་འདུག\nཕྱི་ལོ་ ༡༩༧༢ ལོར་ལྡི་ལི་གཙུག་ལག་སློབ་ཁང་ཁོངས་སུ་ཡོད་པའི་སེན་སི་ཊི་ཕིན་མཐོ་སློབ་St. Stephen’s College, Delhi University ནས་རྒྱལ་རབས་ཐོག་ཉེ་བའི་གཙུག་ལག་རབ་འབྱམས་པ་དང་གཙུག་ལག་རབ་འབྱམས་ལེགས་ཐོན་བྱུང་ཡོད། དེ་ནས་ཅན་ཌི་སྒར་དུ་རྟེན་གཞི་བྱས་པའི་པན་ཇབ་གཙུག་ལག་སློབ་ཁང་Government College of Education, Punjab University, Chandigarh.ནས་དགེ་རྒན་འོས་སྦྱོང་ཐོན་རྗེས། ཕྱི་ལོ་ ༡༩༨༢ ནས་ ༡༩༨༥ བར་སྒང་ཏོག་ཏུ་ཡོད་པའི་བཀྲ་ཤིས་རྣམ་རྒྱལ་ཤེས་ཡོན་བསྟི་གནས་ཁང་དུ་འཛིན་རིམ་བཅུ་གཅིག་དང་གཉིས་ཀྱི་རྒྱལ་རབས་དགེ་རྒན་གནང་། ཕྱི་ལོ་ ༡༩༨༦ ནས་ ༡༩༩༢ བར་དམ་པ་ཁོང་གིས་རང་ཉིད་ཆུང་དུས་སློབ་སྦྱོང་གནང་ཡུལ་སློབ་གྲྭ་ཌོག་ཊར་གྷ་ར་ཧམ་སློབ་གྲྭའི་ནང་རྒྱལ་རབས་སློབ་དགེ་གནང་ཡོད།\nཕྱི་ལོ་ ༡༩༩༢ ཟླ་ ༨ པའི་ནང་བོད་སློབ་འཛིན་ཚོགས་ནང་ལས་འཁུར་ཞུས་རྗེས་མོན་གྷོ་དང་། ཀ་སྦུག རྡོར་གླིང་། མ་སུ་རི་བཅས་ཀྱི་གཏན་སློབ་ནང་སློབ་སྤྱིའི་ལས་འཁུར་ཞུས་མྱོང་ཡོད། ཁོང་གིས་ལྷག་བསམ་རྣམ་དག་ཐོག་ནས་གཞོན་སྐྱེས་ཀྱི་ཤེས་ཡོན་ཡར་རྒྱས་ཐོག་གཟེངས་སུ་ཐོན་པའི་བྱས་རྗེས་བཞག་པར་ཕྱི་ལོ་ ༢༠༡༠ ལོར་རྒྱ་གར་གྱི་སྲིད་འཛིན་ཕྱག་ནས་རྒྱལ་ཡོངས་དགེ་རྒན་གཟེངས་རྟགས་National Award to Teachers ཐོབ་ཡོད།\nདམ་པ་ཁོང་ལ་ཤུལ་ལུས་ནང་མི་བཟའ་ཟླ་ཆུང་ལགས་དང་། བུ་ཕྲུག་འཇིགས་མེད་རྡོ་རྗེ། བསོད་ནམས་རྒྱ་མཚོ། བསྟན་འཛིན་འཛོམས་པ་བཅས་ཡོད་འདུག བོད་མིའི་སྒྲིག་འཛུགས་ཤེས་རིག་ལས་ཁུངས་ཀྱིས་དམ་པ་ཁོང་འདས་གྲོངས་སུ་གྱུར་བར་མྱ་ངན་གུས་འདུད་ཞུ་རྒྱུ་དང་ཤུལ་ལུས་ནང་མི་ཚོར་གསུང་སེམས་མཉམ་སྐྱེ་ཞུས་འདུག


བོད་ཀྱི་བང་ཆེན།, Author at བོད་ཀྱི་བང་ཆེན་དྲ་བ། - Page 1021 of 1033\n༢༠༠༨ ཟླ་བ་ ༡༡ ཚེས ༠༦ 2008 ཟླ་བ་ 11 ཚེས 06 བོད་ཀྱི་བང་ཆེན། ༨༩ ཀློག་གྲངས།0Comments\n༢༠༠༨ ཟླ་བ་ ༡༡ ཚེས ༠༦ 2008 ཟླ་བ་ 11 ཚེས 06 བོད་ཀྱི་བང་ཆེན། ༤༠༥ ཀློག་གྲངས།0Comments\n༢༠༠༨ ཟླ་བ་ ༡༡ ཚེས ༠༦ 2008 ཟླ་བ་ 11 ཚེས 06 བོད་ཀྱི་བང་ཆེན། ༧༨ ཀློག་གྲངས།0Comments\n༢༠༠༨ ཟླ་བ་ ༡༡ ཚེས ༠༦ 2008 ཟླ་བ་ 11 ཚེས 06 བོད་ཀྱི་བང་ཆེན། ༦༨ ཀློག་གྲངས།0Comments\n༢༠༠༨ ཟླ་བ་ ༡༡ ཚེས ༠༦ 2008 ཟླ་བ་ 11 ཚེས 06 བོད་ཀྱི་བང་ཆེན། ༣༨༧ ཀློག་གྲངས།0Comments\n༢༠༠༨ ཟླ་བ་ ༡༡ ཚེས ༠༦ 2008 ཟླ་བ་ 11 ཚེས 06 བོད་ཀྱི་བང་ཆེན། ༤༣ ཀློག་གྲངས།0Comments\nIt is fact that TCV School is composed of the biggest number of students as well as having the best facility plus majority of the students are newly arrived from Tibet. The purpose of these children to escape into exile and what were the things they didn’t get in Tibet are well known to everyone.\n༢༠༠༨ ཟླ་བ་ ༡༡ ཚེས ༠༤ 2013 ཟླ་བ་ 08 ཚེས 28 བོད་ཀྱི་བང་ཆེན། ༤༥ ཀློག་གྲངས།0Comments\n༢༠༠༨ ཟླ་བ་ ༡༡ ཚེས ༠༤ 2013 ཟླ་བ་ 08 ཚེས 28 བོད་ཀྱི་བང་ཆེན། ༣༩ ཀློག་གྲངས།0Comments\n༢༠༠༨ ཟླ་བ་ ༡༡ ཚེས ༠༤ 2013 ཟླ་བ་ 08 ཚེས 28 བོད་ཀྱི་བང་ཆེན། ༤༧ ཀློག་གྲངས།0Comments\n༢༠༠༨ ཟླ་བ་ ༡༡ ཚེས ༠༤ 2013 ཟླ་བ་ 08 ཚེས 28 བོད་ཀྱི་བང་ཆེན། ༤༤ ཀློག་གྲངས།0Comments\nPage 1,021 of 1,033« First«...1,0191,0201,0211,0221,023...»Last »